|  |
| --- |
| C:\Users\user\Pictures\Untitled.pngstema1C:\Users\user\Desktop\jaune.jpgProjekti Mbeshtetje e Integruar per Decentralizimin  PUNOJME PER ZHVILLIMIN RAJONAL  Financuar nga BE dhe zbatuar nga UNDP ne partneritet me Qeverine Shqiptare |



**Strategjia e Zhvillimit Rajonal**

**2012-2016**

*“Zhvillim i qëndrueshëm nëpërmjet ngritjes së kapaciteteve*”

*Qershor, 2012*

Projekti Mbështetje e Integruar për Decentralizimin është një projekt i financuar nga BE-PNUD. Përfitues i drejtpërdrejtë i projektit është Ministria e Integrimit Europian të Shqipërisë. Projekti zbatohet nga zyra në Shqipëri e Programit për zhvillim të Kombeve të Bashkuara (PNUD) me Asistencë Teknike të konsorciumit ECORYS, OPM dhe Co-PLAN. Pikëpamjet dhe komentet e shprehura në këtë material nuk pasqyrojnëdomosdoshmërisht institutionet e lartpërmendura.

Tabela e përmbajtjes

[Parathënie 5](#_Toc338226034)

[1. Situata aktuale 6](#_Toc338226035)

[1.1. Prezantimi me qarkun 6](#_Toc338226036)

[1.2. Demografia dhe zhvillimi hapësinor 13](#_Toc338226037)

[1.3. Rritja, Konkurrueshmëria, dhe Kohezioni Ekonomik 15](#_Toc338226038)

[1.4. Kohezioni Social, Shëndetësia dhe Arsimi 20](#_Toc338226039)

[1.5. Mjedisi, aksesi në infrastrukturë dhe shërbime 24](#_Toc338226040)

[1.6. Financat vendore dhe përvojat me projektet e zhvillimit 27](#_Toc338226041)

[2. SWOT 30](#_Toc338226042)

[3. Konteksti Politik 34](#_Toc338226043)

[3. Vizioni 40](#_Toc338226044)

[4. Objektivat 41](#_Toc338226045)

[5. Prioritetet, veprimet dhe përgatitjet 42](#_Toc338226046)

[6. Burimet e nevojshme 54](#_Toc338226047)

[7. Manaxhimi 56](#_Toc338226048)

[Aneks 1 – Projekte Prioritare 57](#_Toc338226049)

[Aneks 2 – Autorë dhe kontribues 68](#_Toc338226050)

[Aneks 3 – Konsultimet e Strategjisë 70](#_Toc338226051)

[Aneks 4 – Integrimi I Komenteve nga konsultimet publike 72](#_Toc338226052)

Lista e Figurave

[Figura1: Harta e qarkut 12](#_Toc338226053)

[Figura2: Ndryshimi i popullsisë në 2002-2010 13](#_Toc338226054)

[Figura3: Vlera Bruto e Shtuar për sektor në 2009 (ne %) 16](#_Toc338226055)

[Figura 4: Ndërmarrjet aktive jo-bujqësore (2002-2010) 16](#_Toc338226056)

[Figura 5: Numri i ndërmarrjeve aktive jo-bujqësore të reja për 10,000 banorë (2002-2010) 16](#_Toc338226057)

[Figura 6: Ndërmarrjet aktive jo-bujqësore sipas rretheve dhe llojit të veprimtarisë (2010) 17](#_Toc338226058)

[Figura 7: Punësimi jo-bujqësor sipas sektorit të ekonomisë (2010) 17](#_Toc338226059)

[Figura 8: Struktura aktuale e prodhimit dhe tregu (2010) 18](#_Toc338226060)

[Figura9: Struktura e prodhimit në 2010 krahasuar me 2006 ne ton 18](#_Toc338226061)

[Figura 10: Punësimi sipas sektorit në % (2002-2010) 19](#_Toc338226062)

[Figura 11: Familjet me asistencë sociale (2002-2010) 21](#_Toc338226063)

[Figura 12: Mjediset shkollore (2010) 22](#_Toc338226064)

[Figura 13: Përfundimi i arsimit (2002-2010) 23](#_Toc338226065)

[Figura14: Treguesit e cilësisë së ujit të lumenjve (2010) 25](#_Toc338226066)

[Figura 15: Mbulimi me komunikim në bashki (2010) 26](#_Toc338226067)

[Figura16: Të ardhurat totale për frymë të NJQ-ve (2010) 28](#_Toc338226068)

# Parathënie

Strategjia e Zhvillimit Rajonal është një nga arritjet më të suksesshme të Qarkut të Dibrës, një dokument i një rëndësie të veçantë, dhe frytet e një punë të vështirë për gati dy vjet.

Një ndihmë e veçantë teknike dhe financiare është dhënë nga PNUD, nëpërmjet projektit “Mbështetje e Integruar për Decentralizimin”. Qëllimi kryesor i këtij procesi ishte hartimi i një strategjie për zhvillimin rajonal për Qarkun e Dibrës dhe ndërtimi i kapaciteteve të institucioneve dhe administratës, në përputhje të plotë me prioritetet kombëtare dhe duke respektuar nevojat vendore.

Sfidat e ndryshme dhe të vështira me të cilat përballet qarku ynë në përpjekjet e tij për zhvillim kërkojnë që ne të planifikojmë **“drejtimin e zhvillimit për qarkun”** në mënyrën më të mirë të mundshme. E gjithë kjo kërkon përkushtim, seriozitet dhe bashkëpunim nga të gjithë aktorët.

Si kryetar i Këshillit të Qarkut Dibër, dua të falënderoj dhe të shpreh mirënjohjen time të veçantë për të gjithë ata që kanë qenë shumë aktiv në hartimin dhe përgatitjene këtij dokumenti të vlefshëm, **përfaqësues të qeverive vendore, administrata e Këshillit të Qarkut Dibër, institucionet e tjera në qarkun tonë dhe grupet e interesit**, të gjithë ata që ishin të gatshëm me kontributin dhe ekspertizën e tyre, ndërsa në të njëjtën kohë përçonin mesazhin që aktorë të ndryshëm mund të punojnë së bashku për një qëllim të përbashkët dhe për një të ardhme më të mirë për qarkun tonë.

Duke pasur parasysh se nevojat janë më të mëdha se burimet, Dokumenti Strategjik shërben si udhëzues për strukturat e qeverisjes vendore të Qarkut Dibër për të përcaktuar fushat prioritare për zhvillimin e sektorëve kyç të ekonomisë, industrisë, bujqësisë, turizmit, mbrojtjen e mjedisit, dhe për të rritur integrimin social.

Unë shpresoj dhe besoj se në vitet që do të vijnë ne do ta shohim Qarkun e Dibrës më të fortë ekonomikisht, me mundësi më të mëdha për jetesë, punësimin dhe integrim për të gjithë banorët e tij dhe qëndrueshmërinë e mjedisit të çmuar.

**Edhe një herë, një falenderim të madh të gjithë pjesëmarrësve për kontributin e dhënë!**

**Naim GAZIDEDE**

Kryetar i Këshillit të Qarkut Dibër

# Situata aktuale

## Prezantimi me qarkun

*Pozita gjeografike e qarkut Dibër:*

Qarku i Dibrës ka një popullsi prej 190 356 banorë dhe më dendësi mesatare prej 68 banorë për km2, që është më e ulët se mesatarja e vendit. Sipas ndarjes administrative të vitit 2000, popullsia e qarkut është e shpërndarë në tre rrethe, që përfshijnë 4 bashki, 31 komuna dhe 279 fshatra. Qarku i Dibrës ndodhet në pjesën verilindore të Shqipërisë, në zonën qendrore malore, në të dy anët e lumit Drini i Zi dhe në luginën e Matit. Ai kufizohet në lindje me Maqedoninë, në veri me qarkun e Kukësit, në veriperëndim me qarkun e Lezhës, në perëndim me qarqet e Durrësit dhe Tiranës dhe në jug me Qarkun e Elbasanit. Dibra pozicionohet në këto koordinata gjeografike: gjerësia veriore, 41° 54' 28", dhe gjerësia jugore 41° 20' 50", gjatësi lindore 20° 34' 50"gjatësi perëndimore 19° 48' 36".

*Kushtet natyrore:*

*Përbërja gjeologjike:*

Nën-rajoni verilindor karakterizohet nga një ndërtim gjeologjiki ndryshëm. Në këtë rajon, gjenden zona të ndryshme tektonike, si Korabi, Mirdita, Krasta - Cukali dhe Kruja. Nën-rajoni verilindor dominohet nga shkëmbinj të ndryshme të shtresëhollë dhe magmatike, sidomos ato ultra-bazikë. Përveç këtyre të përhapur në mënyrë të konsiderueshme janë shkëmbinj sedimentarë, të llojit karbonat dhembetje erozioni të tokës.

*Relievi:*

Relievi i nën-rajonit është i shumëllojshëm. Ky tipar lidhet me përbërjen e ndryshme litologjike, lëvizjet neotektonike, shirat e bollshëm, kontrastet termale, pjerrësitë e mëdha kodrinore, përhapjen e mbetjeve të erozionit dhe praninë e rrjetit të dendur të lumenjve. Relievi përbëhet nga vija malore, blloqe dhe kreshta, pllaja të larta dhe male të ndara, kodra dhe lugina lumenjsh, si dhe gropa të tërthorta dhe gjatësore. Relievi fillon nga një lartësi 100-150 metra në disa lugina në perëndim deri në 2751 metra në Korab. Në lartësitë mbi 1600 metra ka një peisazh të zhvilluar akullnajor në formën e cirkut, si Nezhda e Lurës, Malësia e Martaneshit dhe vija malore e Korabit.

*Hidrografia:*

Qarku i Dibrës karakterizohet nga pasuri të mëdha ujore. Ai përshkohet nga dy lumenj kryesorë: Drini i Zi dhe Mati. Burimet e shumta nëntokësore dalin veçanërisht në anën e majtë të luginës së Drinit të Zi. Në Nezhdë të Lurës dhe në Martanesh ekszistojne disa liqene akullnajore.

*Klima:*

Klima është mesdhetare kodrinore paramalore dhe mesdhetare malore. Shirat janë rreth 1500-2000 mm në vit. Temperatura mesatare vjetore arrin 10-12°C. Në muajt më të ftohtë, temperatura minimale arrin deri -25 °C, ndërsa në muajt më të nxehtë deri në 35 °C.

*Tokat:*

Tokat janë të ndryshme. Gjenden t shtresa kryesore të tokës, por edhe aluvionale.

*Bimësia:*Flora rajonale është shumë e pasur, e llojeve evropiane dhe mesdhetare të mesme. Nën-rajoni verilindor karakterizohet nga fushat e saj të mëdha me bar dhe pyje. Ai dallohet nga pyjet e ahut, pishës dhe bredhit me vlerë ekonomike, të cilat gjenden në Korab, Lurë, Martanesh, etj. Pyjet e këtij Nën-rajoni janë dëmtuar për shkak të prerjeve ilegale për materiale ndërtimi dhe për dru zjarri, si në periudhën e para viteve '90 të ashtu edhe gjatë 20 viteve të fundit.

*Kafshët:*

Fauna rajonale është jashtëzakonisht e pasur dhe përfaqësohet nga kafshët mishngrënëse (ariu, ujku, dhelpra, macet e egra), shpendët (mëllenja, thëllëza e malit, gjeli i egër i pyllit, etj.).

*Burimet natyrore dhe ekonomia:*

Nën-rajoni karakterizohet nga pasuri e madhe minerale. Nëntoka është e pasur me minerale si bakri dhe kromi, por edhe me gurë dekorative dhe ndërtimi, mermerë, inertetet e shtretërve të lumenjve, baltëargjile, etj. Minierat më të rëndësishme që vazhdojnë të operojnë janë minierat e kromit në Bulqizë dhe zonen rreth saj.

*Burimet ujore:*

Burimet nëntokësore, lumenjtë dhe liqenet akullnajore janë një potenciali i madh ekonomik dhe turistik. Nën-rajoni verilindor me burime të bollshme ujore ka mundësuar rezervat ujore energjetike të HEC-ëve të Shkopetit dhe Ulzës.

*Turizmi:*

Qarku ofron mundësi të shumta për zhvillimin e llojeve të ndryshme të turizmit dhe sporteve dimërore. Vende të përshtatshme për të zhvilluar turizmin janë: Lura, Radomira, Shkopeti dhe Ulza, lugina e Drinit të Zi dhe Matit, etj.

*Ekonomia bujqësore:*

Prania e tarracave lumore, fundeve të sheshta në vendet e larta lejon kultivimin e një numri të konsiderueshëm produktesh bujqësore. Produktet më të zakonshme janë patatet, fasulet, mollët, dardhat, kumbullat, qershitë dhe arrat, etj., të cilat përbëjnë një burim të rëndësishëm ekonomik për jetesën e banorëve.

*Tiparet kryesore gjeografike:*

Parku Kombëtar i Lurës është e vetmja zonë në mbrojtje në qarkun e Dibrës.

*Lumenjtë kryesorë:* Lumi Drini i Zi, Lumi Mat, Lumi Molla, Lumi Seta, Lumi Murrës,, Zalli i Okshtunit, Zalli i Bulqizës, Lumi i Kurvajës, Lumi i Urakës, Burimi Shutrenjës, Zalli i Shtamës.

*Përrenjtë kryesorë:* Përroi i Maqellarës, Përroi i Banjave Termale (Llixha), Përroi i Gramës, Përroi i Gjelagjoshtit, Përroi i Radoveshit, Përroi i Vashës, Përroi i Germanit, Përroi i Bazes, Përroi i Veleshicës, Përroi i Melanit, Përroi i Lusës, etj.

*Liqenet kryesore:* Liqeni i Luleve, Liqeni i lopëve, Liqeni i Rasave, Liqeni i Vogël, Liqeni i Madh, Liqeni i Zi, Liqeni i Hotit, Liqeni i Kallatës, Liqeni i Brucit, Liqeni i Bllacës, Liqeni i Shtrungës së Poshtme, Liqeni i Kacnisë, Liqeni i Gramës, Liqeni i Hynoskës, Liqeni i Tërnovës, Liqeni i Sopotit, Liqeni i Bardhë, Liqeni i Skënderit, Liqeni i Ulzës, Liqeni i Shkopetit, Liqeni i Balgjajt, Liqeni i Mbasdejës.

*Majat më të larta:* Korabi është mali më i lartë në Shqipëri me një lartësi prej 2751 m. Korabi ndodhet në kufirin lindor, të qarkut te Dibrës, në lindje të lumit Drini i Zi, mes dy degëve të tij në të djathtë, përroi i Gramës në jug dhe ai i Veleshicës në veri. Ai është pjesë e vargmalit lindor të Korabit në provincën qendrore malore. Në Korab janë tre majat më të larta të Shqipërisë, mbi 2700 metra. Maja e Korabit me 2751m, Maja Porta e Korabit 2725 m dhe maja e Shullanit te Radomirës 2716 m.

*Male të tjera të rëndësishme të qarkut të Dibrës janë:*  Maja më e lartë në Malin e Lurës është Kurora e Lurës me lartësi 2121 m, Mali i Gramës me një lartësi 2345 m, që ndodhet në vargun e maleve Korab – Deshat, Maja e Bardhë me një lartësi 2595 m, Korabi i Vogël me një lartësi 2638 m.

*Depozitat gjeologjike/minerale*

*Qarku i Dibrës ka pasuri nëntokësore, ku më të rëndësishmet janë:*

**Kromi**: që gjendet në Martanesh të Bulqizës, në Bulqizë, në Ternovë, në Shupenzë, në Selishtë dhe në Lurë. Për këtë mineral, uzina e pasurimit të kromit në Bulqizë është ende funksionale.

**Gipsi**: Gjendet në vargmalin Korab-Deshat relativisht në vëllime të mëdha.

Ka disa mineralizime në qarkun e Dibrës, të tilla si:

**Polimetale**: Nikeli pa hekur, që mbeteti papërdorur për shkak të kushteve të vështira të vendndodhjes së tij dhe vështirësitë e pasurimit

**Argjila**: këto janë të cilësisë së mesme dhe të lartë që gjenden në zonat Kastriot-Tomin

**Gëlqerja e Cidhnës**: Shumë e përshtatshme dhe mund të shërbejë si lëndë e parë për çimenton.

**Mermeri dhe guri gëlqeror:** gjenden në zonat e Arrës, Zall Reç, Lurë, Shupenzë, etj.

*Distancat kryesore nga kufijtë, aeroporti*

Peshkopi – Bllatë 18 km

Bulqizë – Bllatë 34km

Burrel – Bllatë 69 km

Klos – Bllatë 52 km

Peshkopi – Aeroporti Nënë Tereza 161 km

Bulqizë – Aeroporti Nënë Tereza 114 km

Klos – Aeroporti Nënë Tereza 96 km

Burrel –Aeroporti NënëTereza 79 km

Peshkopi – Tiranë 173 km

Bulqizë – Tiranë 127 km

Klos – Tiranë 109 km

Burrel – Tiranë 92 km

*Rrugët kryesore dhe linjat hekurudhore*

Rruga Peshkopi – Tiranë

Rruga Peshkopi – Kukës

Rruga Zall Reç – Peshkopi (lidh disa komuna)

Rruga Lurë – Arras

Rruga Krastë (Martanesh) – Bulqizë

Rruga Xibër – Urë e Fshatit

Rruga Konsi – Burrel

*Nuk ka linjë hekurudhore.*

**Tabelë përmbledhëse e të dhënave të popullsisë për qarkun e Dibrës 1 Janar 2012**

|  |  |  |  |
| --- | --- | --- | --- |
| **Nr** | **Qendra e banimit** | **Popullsia** | **Nr. i familjeve** |
| 1 | Rrethi Dibër | 82,668 | 20,229 |
| 2 | Rrethi Bulqizë | 43,289 | 10,948 |
| 3 | Rrethi Mat | 64,399 | 16,992 |
| **Total qarku** | | **190,356** | **48,169** |

***Burimi:*** *Zyra e gjendjes civile në qarkun e Dibrës*

*Numri dhe lista e bashkive dhe komunave:*

**Rrethi Dibër:**

*Bashkia* Peshkopi,

*Komunat*: Melan, Tomin, Kastriot, Lurë, Maqellarë, Muhur, Luzni, Selishtë, Sllovë, Kala e Dodës, Zall Dardhë, Zall Reç, Fushe Çidhën dhe Arras. **(15 NJQV)**

**Rrethi Bulqizë:**

*Bashkia* Bulqizë,

*Komunat* Martanesh, Fushë Bulqizë, Zerqan, Shupenzë, Gjoricë, Ostren; Trebisht (**8 NJQV)**

**Rrethi Mat:**

*Bashkia* Burrel dhe Bashkia Klos*.*

*Komunat*: Baz, Xibër, Derjan, Rukaj, Macukull, Komsi, Suç, Lis, Ulëz dhe Gurrë **(12 NJQV)**

*Qarku i Dibrës ka në total 35 njësi të qeverisjes vendore.*

*Veprimtaritë kryesore ekonomike:*

1. Punëdhënësit më të mëdhenj në qarkun e Dibrës janë regjistruar në rrethin e Matit dhe Bulqizës me 32 dhe 33 përkatësisht (punëdhënës me më shumë se 9 punëtorë) dhe të Dibrës me 18 punëdhënës.
2. Sektori i bujqësisë: është sektori i cili ka numrin më të madh të të punësuarve, kjo sepse në këtë sektor të gjithë personat në moshë pune konsiderohen të vetë-punësuar. Janë rreth 15,546 të punësuar në sektorin bujqësor ose 61% të të punësuarve gjithsej në të gjithë sektorët përfshirë edhe atë shtetëror.
3. Sektori i prodhimit: Ndërmarrjet në sektorin e prodhimit zënë 6% të totalit jo-bujqësore të ndërmarrjeve aktive te qarkut të Dibrës. Numri i të punësuarve në këto ndërmarrje është i konsiderueshëm, sepse ai përbën rreth 24% të të punësuarve gjithsej në sektorin privat jo-bujqësor.
4. Sektori i Shërbimit: Në lidhje me këtë sektor, mund të themi se ka një numër të madh ndërmarrjesh që operojnë në këtë sektor (me përjashtim të shtetit). Në këtë sektor operojnë rreth 927 ndërmarrje, sektori me pjesën më të madhe të ndërmarrjeve, por nuk mund të themi të njëjtën gjë për të punësuarit në këtë sektor, sepse ata renditen pas tregtisë dhe prodhimit, të cilët janë sektorët me numrin më të madh të punonjësve.
5. Tregtia: është një sektor që ka një numër të madh ndërmarrjesh si dhe një numër të madh të të punësuarve në këtë sektor. Tregtia regjistron rreth 872 ndërmarrje aktive jo-bujqësore dhe rreth 987 punonjës. Ky sektor ka numrin më të madh të punonjësve nga të gjithë sektorët e tjerë.
6. Eksportet: Nëse ne mund të bëjë një reflektim të eksporteve në aktivitetin ekonomik mund të themi se ato zënë një pjesë të konsiderueshme të ekonomisë sonë me rreth 45.6% të aktivitetit të përgjithshëm ekonomik. Pjesa më e madhe në industrinë e eksportit është prodhimi minerar (nxjerrja dhe përpunimi i kromit, dhe pasuritë e tjera nëntokësore), me rreth 44.3% dhe pastaj vijnë tregtia dhe shërbimet 33.3% dh 14.13% përkatësisht. Pjesa më e vogël në eksporte e zëne ato të ndërtimit dhe transportit.

*Aspektet kulturore dhe sociale:*

Rrethi i Dibrës:

Oda Dibrane,Panairi i të Vjelave, Gostia Dibrane, Festa e Qershisë, Festa e Bjeshkës (Sllatinë), Ditëlindja e Skënderbeut (6 maj), Festa e Drinit,

Rrethi i Bulqizës:

Festa e Gjoricës (dt 26/07), festa e mollës

Rrethi i Matit:

Kënga lirike e Matit, Takimi i Laurantëve, 8 Tetor – Ditëlindja e Ahmet Zogut, Mbret i Shqiptarëve, Festa e Shën Gjergji, FolkFest 31 Korrik

*Pikat kryesore turistike*

***Llojet e turizmit në qarkun e Dibrës:***

Kurativ, kulturor, etnografik, historik, malore, sportiv, lumor, aventurier, fetar, argëtues.

**Dibër:**

***Potenciali turistik natyror***

Ujëvara e Pocestit, shkëmbi i Herbelit, shkëmbi i Kërçinit, Gradishta e Gradecit, Hynoska, Bjeshka e Rabdishtit, Bjeshka e Cerjanit, Bjeshka e Zimurit, Lugina e Drinit të Zi, Mali i Korabit, Bjeshka e Zonjave, Uji i Ftohtë (Vleshë), Liqeni i Gramës, Bjeshkët e Gramës, pyjet e Gramës, Gryka e Setës (Arras-Çidhën), Gryka e Gjalicave (Çidhën), Bjeshka e Pllajut, Bjeshka e Xhaxhishtit, Mali i Qaf Kalasë Skënderbeut, Malet Runja, Murra me shpellën e Gurit të Kuq dhe Gryka e Murrës, Kroji i Zi, Hurdha e Madhe, Pllaja e Runjës, Shpellat e Bulaçit, Maja e Arapes, Livadhet e Lepushës, Lama e Hunit, Arat e Hases, Rravzat, Deluj (Burim uji).

***Potenciali turistik kulturor***

Xhamia e Burimit, Kisha e Kërçishtit, Kalaja e Grezhdanit, Kalaja e Kërçinit, Kishat e Herbelit, Buraviku i Begjunecit, Punishtja e Melangabim, rrënojat e kalasë së Gradecit(Zdojan), Kalaja e Kullat(Brezhdan), kisha(manastir) e Dohoshishtit, Kepi i Qytetit(Cidhen), Muzeu i Skënderbeut (Sinë), Kulla e Dine Hoxhës,( Kulla e Klanit Derës)te verifikohet per Matin, Kullat e Elez Murrës, Teqja e Sefere(Arap i poshtëm), Teqja e Mere(Lishan i Epërm), Lisi në varrezat të Likës, Varrezat e Krishtera, Kulla e Sefer Canit.

**Burrel:**

***Potenciali turistik natyror***

Liqenet akullnajore të Balgjajt**,** shpella e pëllumbave, guri i gjatë, shtrati i lumit Mat, Gurrat e Kaculit, sheshi ku prodhohej baruti, Mali me gropa, Gurrat e gurit bardhë e Dishej Kete, drita e madhe Qaf-Murrizë, lumi i fshatit Xibër Hane-Kete, rruga e vjetër e Arbrit, mali Sukzëz, Qaf Panja, mali Llapusha, mali Erza, mali Shemri, lumi Mat, parku i Qafshtamës, Selica, liqeni Midhe, mali Baz, Stanet e Neleve, kurora Klivac, liqeni i Ulzës, liqeni i Shkopetit, mali Trollma, liqenet e Derjanit, Përroi i Kurvajës, kanionet e Flimit, guri i gjatë(Urxallë), mali i Dejës, fshati Limos, ujëvara e fshatit Bruc, kanionet e Sekës (Prellë).

***Potenciali turistik kulturor***

Ura e Vashës, Kalaja e Skënderbeut,, Shtëpia muze e Rexhep Lleshit, Kulla e Dedollit, Gurrat e Gurit Bardhë, Drita e madhe Qaf-Murrizës, Rruga e vjetër e Arbrit, Shpella e Pergja Lusës, vendii prodhimit të barutit në Sherapop, Kisha e Shën Nikollës, Sarajat e Zogut (Burgajet), Qyteti i Varosh dhe kalaja, varri i turkut, rrënojat e Kalasë së Komsis, Kisha e Kalirecit, Kisha e Fushë Bazës, Përroi i Thanës, Statuja e Nënë Terezës, Kisha e Ulzës, Kisha e Stojanit, Kisha e Bushkashit, rrënojat e kishave të Dukagjinit (Shën Mëri, Ishtotri), Memoriali i kuvendit të Dukagjinit (1602), rrënojat e kishës së Shën Trinisë, kullat e Macukullit, Shpella e Nezivit, Shpella e Këputes.

**Bulqizë:**

***Potenciali turistik natyror***

Lugina e Drinit të Zi, Malësia e Pratit, Mali Homeshi, hurdhat e Bllacës, Delgjurra, Liqeni i Zi, Liqeni i Bardhë, Zabel i madh, Zalli i Bulqizës, Pllaja e Peladhit, Drini i Zi, Zalli i Okshtunit, mali i Ramnagores.

***Potenciali turistik kulturor***

Teqja e Bllacës , Teqja e babë Shehut (Boçevë), Kisha e Kovashicës (rrenoja), Kulla e Markëve, Kulla e Kurteve(Shupenzë), Xhamia e Vleshës, Kulla e Krajkave, Fusha e kalasë, Kisha e Kaziakut, maja e varrezave (Sofraçan), Gardhi i Gurrës, Lapidari i krijimit të batalionit partizan, lapidari i dëshmorit të atdheut Mane Kazani, Lapidarii Tercilio Kardinalit.

***Rrugët kryesore për të ardhmen:***

Rruga e Arbrit

Rruga Lis-Selishtë – Muhurr

Rruga Kastriot – Arras – Lurë


Rruga Ura e Cerenecit – Librazhd

Rruga Ura e Matit – Perlat (Mirditë)

Rruga Zerqan – Tre Çezmat

Rruga e Ura e Çerenecit - Trebisht

Figura1: Harta e qarkut



*Burimi: harta administrative dhe fizike, vetë punim*

## Demografia dhe zhvillimi hapësinor

***Popullsia***

Popullsia e Qarkut Dibër përbën rreth 4% të popullsisë së përgjithshme të vendit me rreth 190.000 banorë[[1]](#footnote-1) të shpërndarë në 35 NJQV 4 - bashki, 31 komuna dhe 276 fshatra. Sipas regjistrimit të fundit të popullsisë të vitit 2011, kjo shifër është shumë më e ulët: vetëm 137.000 banorë. Gjatë dekadës së fundit, gjendja demografike në Qarkun e Dibrës ka ndjekur prirjen e njëjtë si në zona të tjera në veri dhe verilindje të vendit, të karakterizuara nga një shpopullimi i përgjithshëm dhe migrimi rural-urban brenda qarkut. Në periudhat 2002 dhe 2010, popullsia ka rënë me 16-25%, në varësi të metodës së matjes. Emigrimi më i lartë, deri në 11% ka ndodhur gjatë periudhës 2004-2006. Që nga viti 2006, ndryshimet janë të vogla, respektivisht 2.1% dhe 1.6% për periudhat 2006-2008 dhe 2008-2010.Tendenca ka qenë e pranishme në pothuajse të gjitha NJQV, më evidente në komuna ku shpopullimi ishte përafërsisht 19% (më i lartë në Zall Dardhë 59%, Reç 58%, Martanesh 55%). Renie të popullsisë evidentohen edhe në bashki (9%) me nivelet më të larta në bashkitë e Bulqizës (20%) dhe Klosit (14%). Aktualisht popullsia urbane përbën 32 % të totalit në krahasim me 30% në vitin 2002. Bashkia Peshkopi përfaqëson 10% të popullatës së përgjithshme urbane të Qarkut. Dendësia mesatare e popullsisë është 68 ban./km2, një shifër shumë më e ulët se niveli kombëtar prej 148 banorë/km2.

Figura2: Ndryshimi i popullsisë në 2002-2010

*Burimi: Regjistri i Gjendjes Civile të Qarkut Dibër, llogaritjet e veta*

Ka një sërë faktorësh që kanë krijuar këtë situatë: mbyllja e ish ndërmarrjeve publike duke sjellë si rezultat një nivel të lartë të papunësisë dhe emigracion, akses shumë i ulët (i brendshëm dhe në qendër), aksesi i ulët ndaj shërbimeve, urbanizim jashtëzakonisht i ulët i kombinuar me pyje të mëdha dhe zona malore dhe fragmentimi i madh i vendbanimeve në lartësi të mëdha me shpate të ndryshme.

Të dhënat për vitin 2010 tregojnë se rajoni ka një strukturë moshe të përbërë nga 24% e popullsisë të grupmoshës 0-14, 50% në moshën 15-64 vjeç, dhe 26% mbi moshën 65 vjeç. Raporti i ri/vjetër prej 0,9 është keqësuar dukshëm në krahasim me raportin relativisht të lartë të 4.1 në vitin 2008. Raporti i varësisë së moshës është mjaft i lartë 0,76, që do të thotë ka 1.3 persona të moshës jo për punë për çdo 2 persona në moshë pune. Në bashki raporti është më i lartë 0.93. Vlerat më të këqija janë në njësitë e qeverisjes vendore në vijim: komuna e Martaneshit (2.2), Shupenzës, Ostrenit, Zerqan, Fushë Bulqizës, Trebishtit, Gjoricës (1.9) dhe Bashkia e Bulqizës (1.9). Komuna Tomin ka raportin më të lartë në rajon (11.5).[[2]](#footnote-2)

|  |
| --- |
| *Perspektiva e jashtme*   1. Për sa i përket popullsisë, Dibra renditet qarku i dytë më i vogël në vend pas Kukësit dhe përbën deri në 4% të totalit të popullsisë së vendit. Në 10 vitet e fundit, qarku ka përjetuar tendenca të forta shpopullimi. 2. Dibra ka një dendësi shumë të vogël të popullsisë, më pak se gjysma e mesatares së vendit. 3. Dendësi e ulët, vendbanime të vogla e të shpërndara (qyteti më i madh, Peshkopia, me më pak se 20.000 banorë) dhe urbanizimi i ulët përcaktojnë demografinë e qarkut. |
| Perspektiva e brendshme   1. Tendenca e shpopullimit (2002-2010) ka prekur pothuajse të gjitha NJQV-të, me përjashtimin e tri komunave (Maqellarë, Fushë Bulqizë,dhe Xibër), të cilat kanë përfituar nga punësimi në rritje në bujqësi apo miniera. 2. Më pak të prekur nga shpopullimi janë bashkitë e Peshkopisë dhe Burrelit ku migracioni nga qarku të paktën kompensohet pjesërisht nga migrimi i brendshëm nga zonat rurale. 3. Humbjet e popullsisë janë jashtëzakonisht të larta në zonat e mëposhtme malore: Zall Dardhë 59%, Reç 58%, dhe Martanesh 55%, kryesisht për shkak të kushteve të vështira të jetesës. 4. Njësoj si në qarqet e tjera të veriut, ka një popullsi relativisht të re me grupin e moshës 0-14 vjet që përfaqëson 24% të totalit. |
| *Faktorët që kontribuojnë në gjendjen aktuale*   1. Procesi i legalizimit i ndërtimeve informale në qarqe te tjera ka inkurajuar migrimin. 2. Mungesa e politikave të qarta të zhvillimit të shoqëruar me mungesën e investimeve ka rezultuar në emigrim të madh edhe pse kjo tendencë po zbehet: Kushtet e përmirësuara të infrastrukturës dhe nxitja e zhvillimit rural me fokus në bujqësi dhe turizëm kanë kontribuar në stabilizimin e numrit të popullsisë gjatë 2006-2010. |
| *Mënyrat e mundshme për përmirësim*   1. Ristrukturimi i ndarjes administrative dhe territoriale të NJQV-ve 2. Nxitja e zhvillimit të qëndrueshëm ekonomik të qarkut me anë të përfshirjes së aktorëve kryesorë (qeveria shqiptare, qarku, NJQV, donatorët) 3. Nxitja e punësimit me anë të mbështetjes për sektorët potencialë, si bujqësia, industria e agro-përpunimit, pylltaria dhe turizmi 4. Përmirësime të infrastrukturës rrugore (rruga e Arbrit) |

***Zhvillimi hapësinor***

Qarku i Dibrës ndodhet në pjesën verilindore të Shqipërisë në një lartësi që varion nga 55 meter ne luginen e Matit (Ura e Skurajt) në 2.751 meter (mali i Korabit). Qarku ka një sipërfaqe prej 2,767 km², i përbërë nga nivele më të ulëta të tokës bujqësore (15%) dhe pyje/kullota (25%) dhe nivele të larta të tokës tjetër, kryesisht male (deri në 60%). Nivelet më të larta të tokës bujqësore janë të pranishme në komunat e Fushë Cidhnës (47%), Tominit (40%), Kastriotit (38%) dhe Gjoricës (35%). Zonat rurale të Ulzës (68%), Arrëzit (66%), Reçit (64%) dhe Melanit (63%) gëzojnë nivelet më të larta të pyjeve dhe kullotave. Aktualisht, përdorimi i tokës bujqësore në Dibër është 0,22 ha për frymë krahasuar me nivelin kombëtar të 0.67 ha për frymë. Luhatje të ndjeshme janë vënë re në përdorimin e tokës bujqësore për frymë në vitet 2002-2010, me rritjen e përgjithshme të 19% dhe lidhet drejtpërdrejt me shpopullimin. Aktivitetet ekonomike dhe sociale janë të përqendruara kryesisht në bashkinë e Peshkopisë dhe Burrelit. dhe me pak ne bashkite Klos e Bulqize.

|  |
| --- |
| *Perspektiva e jashtme*   1. Dibra ka një përqindje të ulët të tokës bujqësore dhe pyjeve (15 dhe 25%) në krahasim me shifrat kombëtare (24 dhe 51%). 2. Toka bujqësore për frymë është shumë e ulët në 33% të mesatares kombëtare, duke treguar një nivel të ulët të prodhimtarisë për ekonomi bujqësore, gjë që mund të shkaktojë emigrim të mëtejshëm nga zonat rurale. 3. Ndërtimi i Hidrocentralit të Skavicës mund të zvogëlojë edhe më shumë sipërfaqen e tokës bujqësore.[[3]](#footnote-3) |
| *Perspektiva e brendshme*   1. Përqindjet më të larta të tokës bujqësore janë në pjesën lindore të qarkut. 2. Komunat e Zall Dardhës (145%), Reçit (135%) dhe Martaneshit (121%) tregojnë rritje jashtëzakonisht të larta të tokës bujqësore për frymë, kryesisht për shkak të shpopullimit. |
| *Faktorët që kontribuojnë në gjendjen aktuale*   1. Pozita gjeografike dhe tiparet e tokës 2. Mbështetja e dhënë nga qeveria shqiptare për sektorin e bujqësisë në formën e subvencionimeve ka ndikuar pozitivisht në përdorimin e tokës së punueshme, p.sh., mbështetje për drufrutorët |
| *Mënyrat e mundshme për përmirësim*   1. Ndërtimi i rrugës së Arbrit dhe investimet e tjera të ndihmojnë në zhvillimin hapësinor dhe përdorimin e zonës 2. Administrim më i mirë territorial për të siguruar një zhvillim të balancuar midis zonave urbane dhe rurale |

***Konkluzione***

Qarku i Dibrës karakterizohet nga tiparet e mëposhtme dominuese demografike dhe hapësinore:

* Qarku ka një popullsi relativisht të re. Megjithatë, ky qark vazhdon të përjetojë shpopullim të konsiderueshëm duke ndjekur të njëjtin model afatgjatë të qarqeve të tjera në lidhje me migrimin. Migrimi ka ndikuar me shume ne pjesët më pak të favorshëm malore të rajonit drejt brigjeve perëndimore, sidomos në vendet qendrore në Tiranë dhe Durrës. Kjo do të ketë pasoja të mëdha për zhvillimin rajonal dhe vendor, sepse do të jetë e vështirë të mbështeten zonat e shpopulluara.


Karakteristikat gjeografike ndikojnë në aksesin e zonave të ndryshme dhe sjellin si rezultat fragmentimin e lartë të vendbanimeve, duke paraqitur sfida të rëndësishme social-ekonomike dhe administrative.

* Për sa i përket zhvillimit ekonomik, Dibra është ndër qarqet që janë në gjendjen më të keqe me rënie të lartë të popullsisë, me densitet të ulët, urbanizim shumë të ulët dhe fragmentim të lartë të tokes.

## Rritja, Konkurrueshmëria, dhe Kohezioni Ekonomik

***Aktiviteti ekonomik***qarku Dibër pozicionohet i fundit (rreth 60%) në krahasim me mesataren kombëtare PBB (të indeksuar në 100)[[4]](#footnote-4). Bujqësia, minierat, peshkimi dhe pylltaria përbëjnë pjesën më të lartë (35%) të Vlerës Bruto të Shtuar.

Figura3: Vlera Bruto e Shtuar për sektor në 2009 (ne %)



*Burimi: INSTAT “Llogaritë rajonale në Shqipëri2009”, f.38*

***Ndërmarrjet***

Gjatë 2002-2010, numri i ndërmarrjeve aktive jo-bujqësore tregoi një rritje të lartë.

Figura 4: Ndërmarrjet aktive jo-bujqësore (2002-2010)

|  |  |  |  |  |  |
| --- | --- | --- | --- | --- | --- |
| **Ndërmarrjet aktive jo-bujqësore** | **2002** | **2004** | **2006** | **2008** | **2010** |
| Numri i ndërmarrjeve | 25 | 44 | 70 | 106 | 135 |

*Burimi: Drejtoria Rajonale e Tatimeve*

Numri i ndërmarrjeve aktive në krahasim me popullsinë në rajonin e Dibrës në vitin 2010 është 435% më i lartë se në vitin 2002. Numri më i madh i ndërmarrjeve aktive jo-bujqësore në raport me popullsinë gjendet në zonat urbane të Peshkopisë ( 380), Burrel (396) dhe Bulqize (326). Në zonat rurale numri më i lartë është në komunën Martanesh (285) kryesisht për shkak të humbjes së lartë të popullsisë dhe numrit më të lartë të bizneseve aktive jo-bujqësore (73), të cilat lidhen kryesisht me aktivitetet minerare të kromit. Nga të dhënat e Drejtorisë së Tatimeve numri i ndërmarrjeve të krijuara rishtazi dhe rikrijuar në vitin 2002 ishte 36, ndërsa në vitin 2010 numri i tyre ishte 235. Megjithatë, numri i ndërmarrjeve të huaja eshte ulur 5.5 herë nga viti 2002 deri në 2010.

Figura 5: Numri i ndërmarrjeve aktive jo-bujqësore të reja për 10,000 banorë (2002-2010)

|  |  |  |  |  |  |
| --- | --- | --- | --- | --- | --- |
| **Viti** | **2002** | **2004** | **2006** | **2008** | **2010** |
| **Numri i ndërmarrjeve** | 1.6 | 7.7 | 11.3 | 16.3 | 12.4 |

*Burimi: Drejtoria Rajonale e Tatimeve*

Në Qarkun e Dibrës ka aktualisht 83 ndërmarrje me më shumë se 9 punonjës. Ato janë të shperndara në rrethet si më poshtë:

* Bulqizë: 32 biznese me gjithsej 651 të punësuar. Ajo që të bën përshtypje në këtë rreth është se fusha kryesore e veprimtarisë është industria minerare. Veprimtari të tjera janë ato të tregtisë, ndërtimit dhe të shërbimeve publike.
* Mat: 33 biznese me gjithsej 858 të punësuar. Veprimtaritë kryesore të këtij rrethi, përveç minierave, janë ato të ndërtimit, të import-eksportit të lëndëve të para (përfshirë edhe minierat), shërbimet dhe tregtia.
* Dibër: 18 biznese me gjithsej 423 të punësuar. Bizneset dominuese janë tregtia dhe ndërtimi.

Numri i ndërmarrjeve aktive jo-bujqësore që veprojnë në rajon është 2554. Për sa i përket llojit të veprimtarisë shumica e ndërmarrjeve jo-aktive operojnë në sektorin e shërbimeve (36%), më pas tregtia (34%) dhe transporti (19%). Ato janë të vendosura kryesisht në bashki (2136 biznese). Në mbi 90% të këtyre ndërmarrjeve është punësuar vetëm një person.

Figura 6: Ndërmarrjet aktive jo-bujqësore sipas rretheve dhe llojit të veprimtarisë (2010)

|  |  |  |  |  |  |  |
| --- | --- | --- | --- | --- | --- | --- |
| **Rrethi** | **Tregtia** | **Ndërtimi** | **Prodhimi** | **Shërbimet** | **Transporti** | **Gjithsej** |
| Bulqiza | 208 | 23 | 49 | 200 | 121 | 601 |
| Mati | 294 | 56 | 51 | 326 | 147 | 874 |
| Dibra | 370 | 25 | 57 | 401 | 219 | 1072 |
| **Qarku** | **872** | **104** | **157** | **972** | **487** | **2547** |

*Burimi: Drejtoria Rajonale e Tatimeve*

Figura 7: Punësimi jo-bujqësor sipas sektorit të ekonomisë (2010)

|  |  |  |  |  |  |  |
| --- | --- | --- | --- | --- | --- | --- |
|  | **Tregtia** | **Ndërtimi** | **Prodhimi** | **Shërbimet** | **Transporti** | **Gjithsej** |
| **SEKTORI SHTETËROR** |  |  |  |  |  | **5865** |
| BUXHETOR | 40 | 0 | 8 | 5700 | 0 | **5748** |
| JO-BUXHETOR | 0 | 0 | 114 | 0 | 3 | **117** |
| **SEKTORI PRIVAT** |  |  |  |  |  | **3872** |
| NDËRMARRJET E MËDHA | 333 | 805 | 819 | 228 | 21 | **2206** |
| NDËRMARRJET E VOGLA | 654 | 30 | 121 | 524 | 337 | **1666** |

*Burimi: Drejtoria Rajonale e Tatimeve*

Punëdhënësi kryesor për qarkun e Dibrës është sektori shtetëror me gjithsej 5,865 të punësuar, që është pothuajse dyfishi i atij të sektorit privat me një total prej 3,872 (duke përjashtuar bujqësinë). Numri i të punësuarve në bizneset bujqësore është shumë më i lartë 15,546 të punësuar. Degët kryesore të industrisë në qark janë: industria e minierave (përqendruar kryesisht në fushën e Bulqizës) dhe ushqimit për përpunimin.

Ka edhe hidrocentrale që veprojnë në qarkun e Dibrës me kapacitet të prodhimit të përgjithshëm prej 56 MW.Fuqia e gjeneruar mjafton për të furnizuar rreth 33.000 familje.

Eksporti kryesor industrial për Dibrën është industria minerare. Sipas Drejtorisë Rajonale të Tatimeve vlera e eksportit për vitin 2010 është 2.627 milionë lekë.

***Bujqësia***

Sektori kryesor i ekonomisë rajonale është bujqësia, që përbën 62% të punësimit total në rajon. Që nga viti 2007, qeveria po ndërmerr politika për mbështetjen e fermerëve (ku ka mbështetur 1.249 fermerë). Mbjellja e pemëve frutore dhe arrore u inkurajuan në mënyrë të veçantë për shkak të faktit se Dibra ka një klimë shumë të përshtatshme për kultivimin e frutave. Në përgjithësi prodhimi i produkteve bujqësore dhe blegtorale dhe nën-produkteve të tyre janë për konsum të brendshëm, edhe pse ka disa produkte që janë të destinuara për treg te jashtem. Këto janë kryesisht fasulet, mishi dhe mjalti.

Figura 8: Struktura aktuale e prodhimit dhe tregu (2010)

|  |  |  |  |
| --- | --- | --- | --- |
| **PRODHIMI** | **NE RANG QARKU** | | |
| **TOTALI (TONË)** | **PËR TREG** | **% PËR TREG** |
| 1. FRUTA | 18,000 | 3,127 | 17.37 |
| 2. DRITHËRA | 34,047 | 1,047 | 3.08 |
| 3. PERIME | 35,535 | 10,000 | 28.14 |
| 4. PATATE | 22,693 | 9,000 | 39.66 |
| 5. FASULE | 2,150 | 1,200 | 55.81 |
| 6. QUMËSHT | 63,810 | 18,359 | 28.77 |
| 7. MISH | 9,200 | 5,500 | 59.78 |
| 8. VEZË(KOKRRA) | 33,417 | 8,417 | 25.19 |
| 9. MJALTË | 120 | 90 | 75.00 |

*Burimi: Drejtoria Rajonale e Zhvillimit*

Në periudhën 2006-2010, ka pasur një rritje prej 1.089 ha të tokës së kultivuar, gjë që tregon për interesin si dhe rëndësinë e sektorit të bujqësisë në ekonominë e rajonit.

Figura9: Struktura e prodhimit në 2010 krahasuar me 2006 ne ton

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **RRETHI** | **DRITHËRA** | **FORAGJERE** | **FRUTORË** | **VRESHTA** | **PERIME** | **FASULE** | **PATATE** | **GJITHSEJ** |
| DIBËR (2010) | 3643 | 5128 | 1000 | 47 | 360 | 160 | 412 | **10750** |
| BULQIZË (2010) | 1507 | 2375 | 250 | 12 | 191 | 101 | 240 | **4676** |
| MAT (2010) | 1540 | 5250 | 100 | 105 | 702 | 143 | 178 | **8018** |
|  |  |  |  |  |  |  |  |  |
| QARKU 2010 | ***6690*** | ***12753*** | ***1350*** | ***164*** | ***1253*** | ***404*** | ***830*** | ***23444*** |
| QARKU 2006 | ***6567*** | ***12408*** | ***835*** | ***116*** | ***1006*** | ***438*** | ***894*** | ***22355*** |

*Burimi: Drejtoria Rajonale e Zhvillimit*

***Turizmi***

Zhvillimi i turizmit ne Qarkun e Dibrës lidhet kryesisht me turizmin malor per shkak te relievit. Zona vizitohet më shpesh në verë, pasi në stinët e tjera rrugët bëhen të pamundura për t’u kaluar. Nje nder vendet turistike për t’u vizituar është Lura si Park Kombëtar me dy hotele me një kapacitet total prej 60 shtretërish. Numri i turistëve në vit është rreth 1500 vizitorë. Fshatrat përreth mund të akomodojnë 100 vizitorë në ditë.

Ujërat termale (Llixhat) janë një tjetër vend me interes per turistet. sepse gjenerohen të ardhura te konsiderueshme nga banoret e zones. Numri i përgjithshëm i vizitorëve është rreth 7,000 vizitorë në vit. Kapaciteti total i pritjes është rreth 1500 vizitorë në ditë.

Aktivitetet kulturore tërheqin gjithashtu vëmendjen e turisteve. Oda Dibrane, Kënga lirike e Matit dhe panairet jane disa nga aktivitetet qe organizohen cdo vit.

|  |
| --- |
| *Perspektiva e jashtme*   1. PBB për frymë në qarkun e Dibrës është rreth 60% e mesatares kombëtare, më e ulta nga të gjitha qarqet. 2. Dibra është një qark ku mbizotëron bujqësia (35% të VBSH). 3. Qarku ka veprimtari të konsiderueshme të nxjerrjes së mineraleve. |
| *Perspektiva e brendshme*   1. Ndërmarrjet aktive jo-bujqësore ndodhen më së shumti në katër bashkitë e qarkut (352 për 10.000 banorë) dhe po këtu hapen edhe pjesa më e madhe e bizneseve të reja. 2. Numri më i lartë i bizneseve të reja për 2010 ishte në Komunat e Martaneshit (13), Gurës dhe Shupenzës (5), Tominit (4), Fushë Buqizësdhe Kastriotit (3). 3. Ka një prodhim të konsiderueshëm bujqësor për treg në zonat e ulëta malore. |
| *Faktorët që kontribuojnë në gjendjen aktuale*   1. Mundësitë e pakta dhe lidhja e dobët me tregjet kombëtare e bën qarkun më pak konkurrues. 2. Politikat qeveritare për burimet natyrore nuk kanë favorizuar qarkun e Dibrës për zhvillimin ekonomik 3. Pavarësisht mbështetjes financiare të sektorit të bujqësisë nëpërmjet subvencioneve qeveritare dhe fondacioneve të huaja, qarku ka ende nevojë për investime në këtë sektor. |
| *Mënyrat e mundshme për përmirësim*   1. Përfundimi i rrugëve me parametra bashkekohore për në rajone të tjera dhe përfundimi i rruges se Arbrit 2. Përfundimi i rrugëve urbane për të mundësuar zhvillimin ekonomik 3. Zhvillimi i politikave nxitëse për sektorin e bujqësisë 4. Hartimi i një plani për identifikimin dhe nxitjen e zhvillimit te pikave turistike dhe trashëgimisë kulturore 5. Rritja e investimeve nga investitorët e huaj dhe qeveria. |

***Punësimi***

Popullsia në moshë pune në nivel rajonal është në 53% e totalit. Ka ende papunësi të madhe dhe një aspekt pasiviteti të ekonomisë rajonale. Struktura e punësimit tregon se sektori privat bujqësor është punëdhënësi kryesor. Një rritje e rëndësishme vihet re gradualisht në sektorin privat të bujqësisë (me 58.6%) dhe në sektorin privat jo-bujqësor (me 17.4%), ndërsa punësimi në sektorin publik ka rënë (nga 23.9%) në 2002-2010

Figura 10: Punësimi sipas sektorit në % (2002-2010)

|  |  |  |  |  |  |
| --- | --- | --- | --- | --- | --- |
| **Punësimi** | **2002** | **2004** | **2006** | **2008** | **2010** |
| Sektori publik | 38.9 | 37.6 | 28.3 | 27.3 | 23.9 |
| Privat jo-bujqësor | 14.8 | 14.6 | 11.6 | 18.1 | 17.4 |
| Privat bujqësor | 46.3 | 47.8 | 60.1 | 54.7 | 58.6 |
| Total | 100 | 100 | 100 | 100 | 100 |

*Burimi: Drejtoria Rajonale e Tatimeve, Drejtoria Rajonale e Sigurimeve Shoqërore*

Popullsia e afte per te punuar e rajonit (fuqia punëtore) është rritur me 50 përqind në periudhën 2002-2010. Megjithatë, ajo përbën vetëm 53% të popullsisë së përgjithshme në moshë pune, duke treguar një shkallë të lartë pasiviteti. Struktura gjinore e fuqisë punëtore në vitin 2010 është vetëm 13% femra dhe meshkuj 87%. Në 2002-2010 përqindja e fuqisë punëtore femër ka rene me 70%, kurse fuqia punëtore meshkuj u rrit me 37%. Kjo mund të lidhet me rënie të madhe të punësimit në sektorin publik. Norma e regjistruar e papunësisë për qarkun e Dibrës është shumë e lartë (16%), një rënie prej 43 % në krahasim me vitin 2002 (nga 28 %).

|  |
| --- |
| *Perspektiva e jashtme*   1. Qarku i Dibrës ka një sasi të kufizuar të fuqisë punëtore (më pak se 4% të totalit kombëtar). 2. Niveli i papunësisë është nën mesataren kombëtare, edhe pse një përqindje e madhe e papunësisë mund të mbulohet nga sektori bujqësor. 3. Karakteristike për qarkun është niveli i ulët i pjesëmarrjes së femrave ne tregun e punes. |
| *Perspektiva e brendshme*   1. Niveli i punësimit në bujqësi vazhdon të jetë i lartë dhe është rritur me 27% në periudhën 2002-2010. 2. Ka një tendencë në rënie në papunësinë e regjistruar në qark (me 43%). |
| *Faktorët që kontribuojnë në gjendjen aktuale*   1. Numri i kufizuar i mundësive të reja për punë si rezultat i ristrukturimit të sektorit publik dhe ritmit të përgjithshëm të ulët të zhvillimit në rajon 2. Niveli i pagave në sektorët publikë dhe privat i motivon të rinjtë e shkolluar të kthehen dhe të punojnë në rajon 3. Përqindja e popullsisë së pakualifikuar dhe në moshë pune po rritet për shkak të migrimit të vazhduar në zonat e tjera të vendit 4. Nuk bëhen përpjekje serioze për të (ri)kualifikuar popullsinë në moshë pune 5. Mungesa e tërheqjes së tregjeve rajonale kontribuon në numrin e vogël të bizneseve të reja që hapen dhe në krijimin e vendeve të punës. |
| *Mënyrat e mundshme për përmirësim*   1. Orientimi i përshtatshëm i zhvillimit ekonomik në rajon për të krijuar më shumë vende pune 2. Programe rikualifikimi sipas nevojave të tregut 3. Ofrimi i arsimit dhe trajnimit profesional për nevojat e të papunëve afatshkurter/afatgjatë për të rritur pjesëmarrjen e tyre në tregun e punës |

***Konkluzione***

Bazuar në analizën e aktivitetit ekonomik dhe punësimit, Qarku Dibër karakterizohet nga veçoritë e mëposhtme mbizotëruese:

* Produktiviteti shumë i ulët i ekonomisë rajonale (në 60% të shifrës kombëtare të PBB-së për frymë) me një përqindje shumë të lartë të bujqësisë në vlerën e shtuar (mbi 1/3) pasqyron pozitën dhe kushtet e vështira gjeografike. Sektorët e tjerë perbejne një potencial (minierat, turizmi), por kërkojnë shfrytëzimin e kujdesshëm, për të mos krijuar ndikime negative midis atyre dhe degëve të tjera të ekonomisë.
* Rritja e numrit të ndërmarrjeve, edhe pse ka mjaft ndikim pozitiv, nuk kompenson humbjet e vendeve të punës në sektorin publik gjatë viteve. Edhe pse mbështetja e mëtejshme për prodhimin bujqësor sjell ndryshime pozitive në zonat rurale, kushtet për krijimin e vendeve të punës duhet të përgatiten edhe në sektorë të tjerë prodhues.
* Pasiviteti i lartë ekonomik i popullsisë është evident veçanërisht për femra. Rënia në shifrat e papunësisë së regjistruar mund të fshehin gjendjen e vështirë të punësimit. Duhet të bëhen më shumë përpjekje për (ri)kualifikimet.

## Kohezioni Social, Shëndetësia dhe Arsimi

***Kohezioni Social***

Aktualisht, numri i përgjithshëm i familjeve me asistencë sociale në Qarkun Dibër është 12.491, nga të cilët 1192 përfitojnë asistencë të plotë dhe 11.299 asistencë të pjesshme. Në 2002-2010 numri i familjeve që trajtohen me ndihmë të plotë sociale ka rënë me 50% dhe me asistencë të pjesshme me 26%. Për çdo 10,000 banorë numri i familjeve me ndihmë të plotë sociale është 63, një rënie prej 42%. Krahasuar me shifrat kombëtare, Dibra qëndron në 21% të mesatares kombëtare.[[5]](#footnote-5)

Figura 11: Familjet me asistencë sociale (2002-2010)



*Burimi: Drejtoria Rajonale e Punës*

Të dhënat në dispozicion për vitin 2010 tregojnë se 98% e numrit të familjeve që trajtohen me ndihmë ekonomike të plotë në nivel rajonal gjenden në zonat urbane. Numri i familjeve me ndihmë ekonomike të plotë për 10.000 banorë në nivel bashkie është 192 ose 305% të shifrës rajonale mesatare (në bashkinë Peshkopi ky numër u rrit me 72 % nga viti 2002). OJF-te e ndryshme qe shtrijne aktivitetet e tyre ne qark ndikojne ne permiresimin e situates. World Vision është duke punuar në 44 fshatra të largëta në komunat Maqellare, Tomin dhe Kastriot (që kanë nivelet më të ulëta të të ardhurave të përgjithshme për frymë). Plot 181 familje shumë të varfëra dhe 66 familjet të mëdha (patriarkale) përfitojnë nga mbështetja e tyre.

|  |
| --- |
| *Perspektiva e jashtme*   1. Numri i familjeve që marrin asistencë të plotë dhe të pjesshme sociale për 10.000 banorë është shumë më e ulët në krahasim me shifrën kombëtare. 2. Numri i familjeve që përfitojnë nga asistenca e plotë sociale është rritur në mënyrë të konsiderueshme. |
| *Perspektiva e brendshme*   1. Pothuajse të gjitha familjet nën ndihmën e plotë ekonomike janë në zonat urbane, sidomos në bashkinë e Peshkopisë. 2. Ndihma e pjesshme, sipas rregullave, shkon thuajse ekskluzivisht në zonat rurale |
| *Faktorët që kontribuojnë në gjendjen aktuale*   1. Mundësitë e kufizuara për punësim, sidomos në qytete, të cilat marrin popullsinë rurale, por që janë jo tërheqës për investitorët e biznesit / punëdhënësit. 2. Punësimi në bujqësi dhe në sektorin e blegtorisë ka pasur një efekt pozitiv, duke ulur numrin e përgjithshëm të familjeve që marrin asistencë. |
| *Mënyrat e mundshme për përmirësim*   1. Krijimi i kushteve për punësim si në bujqësi, ashtu edhe jashtë vendit si dhe paisja e njerëzve me njohurite e duhura në ekonomi 2. Krijimi i lidhjeve më të mira me tregjet e jashtme |

***Shëndetësia***

Vdekshmëria foshnjore për 1000 lindje të gjalla ka rënë dukshëm nga viti 2002 (28) në vitin 2010 (6). E njëjta gjë vlen edhe për vdekshmërinë e fëmijëve nën 5 vjeç (nga 1,5 deri në 0 në të njëjtën periudhë). Numri i qendrave shëndetësore në 10.000 banorë ka mbetur pak a shumë i qëndrueshëm (2) gjatë 2002-2010. Numri i qendrave shëndetësore në 10.000 banorë është 1.8 në bashki dhe pak më i lartë (2.1) në komuna. Në vitin 2010, nuk kishte qendra shëndetësore në dispozicion në komunat Muhur, Sllovë, Reç, Gjoric dhe Trebisht. Numri i ambulancave në rajon është 10.8 për 10.000 banorë. Ky numër është më e ulët në bashki (5.6) se sa në komuna (13.2). Në nivel rajonal numri i ambulancave është rritur ndjeshëm (191) gjatë 2002-2010.Rritja ka qenë e konsiderueshme në komuna (nga 56 në 170 në 2002) dhe më i moderuar në bashki (në 34 nga 14 në vitin 2002). Në vitin 2010, numri i shtretërve spitalorë për 10.000 banorë ishte 30, një rritje prej 70 për qind në krahasim me vitin 2002 (numri i shtretërve në bashkinë e Burrelit është rritur më shumë se me 200 %, ndërsa në Bulqizë me 85 %). Shifrat për frymë janë përmirësuar edhe për shkak të shpopullimit masiv. Në 2002-2010, numri i vizitave për 10.000 banorë është rritur me 23% dhe ishte më i lartë se mesatarja rajonale në bashkitë e Burrelit (183% të mesatares), Klosit (155%), Peshkopisë (149%) dhe në shtatë komuna, ku më i lartë ishte në komunat e Komsise (182%) dhe Derjanit (159%).Vlerat më të ulëta janë në bashkinë e Bulqizës (në 78 % të mesatares rajonale) dhe në komunën Xibër (39%).

|  |
| --- |
| *Perspektiva e jashtme*   1. Numri i shtretërve spitalorë për 10.000 banorë është në shifrën mesatare të vendit. 2. Vdekshmëria foshnjore ka rënë gjatë viteve dhe në 2010 është 5.7 / 1,000 lindje të gjalla, nën mesataren e vendit prej 10.5. |
| *Perspektiva e brendshme*   1. Numri i ambulancave për 10.000 banorë është më i lartë në komuna - 23 komuna me numrin më të lartë në komunat e Derjanit (281% të shifrës rajonale), Zall Dardhës (275%) dhe Ostrenit (208%). 2. Po kështu, numri i qendrave shëndetësore në 10.000 banor është më i lartë në komuna - 20 komuna me numrin më të lartë, në komunat e Zall Dardhës (369% të mesatares rajonale), Lurës (324%) dhe Derjanit (302%). 3. Numri i vizitave te mjeku në bashki është në 144 % të mesatares rajonale, ndërsa në komuna në 79%. |
| *Faktorët që kontribuojnë në gjendjen aktuale*   1. Përgjithësisht përmirësimi i kushteve higjienike dhe i kujdesit shëndetësor 2. Emigrimi masiv që shkakton përmirësimin e treguesve mesatarë dhe për frymë, veçanërisht në zonat rurale. Gjithsesi, ky nuk përfaqëson domosdoshmërisht përmirësimin e cilësisë së shërbimit. 3. Mundësi të kufizuara për të aksesuar qendrat shëndetësore në zonat malore. 4. Mungesa e mjekeve specialiste ne spitalin rajonal. |
| *Mënyrat e mundshme për përmirësim*   1. Përqendrimi në kujdesin shëndetësor të nënave dhe fëmijëve veçanërisht në zonat rurale ku cilësia e shërbimit është e pamjaftueshme dhe aksesi në këtë shërbim është shumë i vështirë. 2. Nxitja e stilit të shëndetshëm të jetesës, higjenes, kontrollet e rregullta shëndetësore dhe vizitat tek mjeku. |

***Arsimi***

Numri i përgjithshëm i shkollave të arsimit fillor dhe të mesëm është 121, nga të cilat 97 janë për arsimin fillor (sistemi 9-vjeçar) dhe 24 për arsimin e mesëm

Figura 12: Mjediset shkollore (2010)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Lloji i shkollës** | **Dibër** | | | **Mat** | | | **Bulqizë** | | |
| Bashki | Komunë | Gjithsej | Bashki | Komunë | Gjithsej | Bashki | Komunë | Gjithsej |
| 9-vjeçar | 4 | 36 | 40 | 6 | 32 | 38 | 2 | 17 | 19 |
| E mesme | 2 | 6 | 8 | 5 | 6 | 11 | 2 | 3 | 5 |

*Burimi: Drejtoria Rajonale e Arsimit*

Në 2002-2010, regjistrimi në arsimin fillor ka pesuar renie me 20 % dhe regjistrimi në arsimin e mesëm u rrit me 41 %, më shumë në bashki (me 49%) sesa në komuna (me 29 %). Nga nxënësit e regjistruar në fillim të vitit 2009, vetëm 87% kane arritur të përfundojnë studimet e tyre. Numri i nxënësve që nuk mbaruan studimet në komuna (-20%) ndërsa në bashki mbeti pak a shumë i qëndrueshëm (një rritje prej 2%). Nxënësit që mbarojnë shkollën 9-vjeçare janë të gatshëm të regjistrohen në arsimin e mesëm. Numri i të rregjistruarve është rritur me 50% në vitin 2010, krahasuar me vitin 2002. Situata duket më mirë në zonat rurale. Rritja e numrit te te rregjistruarve në komuna ka qenë e konsiderueshme (61%) me vlerat më të larta në komunat e Kastriotit (151%), Muhurrit (124%) dhe Lisit (98%). Sidoqoftë, gadishmëria për vazhdimin e arsimit të mesëm nuk do të thotë përfundim i shkollës së mesme. Numri i nxënësve të regjistruar në shkollat ​​e mesme që kanë përfunduar studimet e tyre është jashtëzakonisht i ulët (33%) në Arras dhe (30%) në Kastriot.

Figura 13: Përfundimi i arsimit (2002-2010)

|  |  |  |  |  |  |
| --- | --- | --- | --- | --- | --- |
| **Viti** | **2002** | **2004** | **2006** | **2008** | **2010** |
| % i nxënësve që mbarojnë arsimin fillor dhe futen në arsimin e mesëm | 52% | 67% | 72% | 85% | 78% |
| % e nxënësve që përfundojnë arsimin e mesëm | 91% | 90% | 80% | 83% | 87% |

***Burimi:*** *Drejtoria Rajonale e Arsimit dhe Zyrat e Arsimit në Bulqizë dhe Mat*

Madhësia mesatare e klasës është 20 nxënës në arsimin fillor dhe 33 nxënës në shkollat ​​e mesme. Në 2002-2010, ky numër u zvogëlua në shkollat ​​fillore (me 14%) dhe u rrit në shkollat ​​e mesme (me 15%). Në aspektin e disponueshmërisë së mësuesve, ka 1 mësues për 16 nxënës në shkollat fillore dhe 1 mësues për 21 nxënës në shkollat ​​e mesme.

Duke filluar nga viti 2008, Universiteti i Durrësit ka hapur degën e tij në Dibër. Ka tre fakultete dhe 20 degë. Numri i studentëve të regjistruar në nivelin e arsimit të lartë është 999 studentë në sistemin me kohë të plotë dhe 307 me kohë të pjesshme.

|  |
| --- |
| *Perspektiva e jashtme*   1. Ka një rënie të numrit të nxënësve në arsimin fillor dhe një rritje në arsimin e mesëm për shkak të shpopullimit të zonave dhe ndryshimit të strukturës së përgjithshme të moshës per pranimin ne nivelet e reja te sistemit arsimor. 2. Vazhdimi i arsimit nga fillor në të mesme është i ulët dhe mbarimi i arsimit të mesëm në krahasim me numrin e regjistruar të nxënësve në këtë arsim është gjithashtu i ulët. |
| *Perspektiva e brendshme*   1. Numri i nxënësve për një mësues në arsimin fillor në bashki është në 126% të mesatares rajonale, ndërsa në komuna është në 91% të mesatares rajonale, vlerat më të larta në bashkitë e Bulqizës (në 143%), Peshkopisë (134%) dhe Burrelit (130%). 2. Numri i nxënësve për mësues në shkollat e mesme në gjysmën e NJQV-ve, ku gjenden këto shkolla, është më pak se 81% të mesatares rajonale, më e ulët në komunën e Zall Dardhës. 3. Rreth 65% e NJQV-ve kanë klasa si në arsimin fillor ashtu edhe në atë të mesëm, me një madhësi më të vogël se shifra e qarkut (20 nxënës për arsimin 9-vjeçar dhe 33 për arsimin e mesëm). |
| *Faktorët që kontribuojnë në gjendjen aktuale*   1. Infrastruktura fizike e shkollave, veçanërisht në zonat e largëta dhe rurale, nuk është në gjendje të mirë si për sa i përket ndërtesave ashtu edhe pajisjeve të mësimdhënies dhe kompjuterave. 2. Arsimi i lartë po zhvillohet por mundësitë e punësimit nuk do të bëjnë që shumë të diplomuar të gjejnë ofertat e duhura të punës në qark. |
| *Mënyrat e mundshme për përmirësim*   1. Rritja e aksesit në të gjitha nivelet e arsimit 2. Përmirësimi i cilësisë së infrastrukturës së sistemit arsimor 3. Përgatitja dhe ekzekutimi i një plani veprimi për arsimin dhe trajnimin profesional 4. Sigurimi i bazës materiale didaktike per disiplinat kryesore. 5. Ofrimi i i niveleve te tjera te kualifikimeve ne shkollat profesionale me kohëzgjatje 1-2 vjecare, pervec kualifikimeve standarde 3 dhe 5 vjecare. 6. Rritja e autonomise financiare duke u mbeshtetur edhe nga legjislacioni. |

***Konkluzione***

Për sa i përket çështjeve sociale, shëndetësisë dhe arsimit, vlejnë vëzhgimet përmbledhëse si më poshtë:

* Ka një përmirësim gradual në vetë-qëndrueshmërinë e familjeve në qark, veçanërisht në lidhje me subvencionet e paguara në sektorin bujqësor. Megjithatë, disa vende po përballen ende me varfërinë.
* Edhe treguesit bazë të kujdesit shëndetësor po përmirësohen, por për shkak të numrit të paqëndrueshëm të popullsisë, shërbimet dhe qendrat shëndetësore duhet të shqyrtohen dhe përshtaten vazhdimisht.
* Objektet arsimore tregojnë shifra të larta në lidhje me numrin e disa kategorive të nxënësve për shkak të lëvizjeve të popullsisë dhe ndryshimeve të strukturës së moshës, por në përgjithësi nevojitet një përmirësim më i madh në infrastrukturën fizike. Niveli i ulët i vazhdimit të arsimit të mesëm dhe i përfundimit të tij është tepër shqetësues. Përveç kësaj, ekzistojnë mundësi të kufizuara për arsimin dhe trajnimin profesional që do t’i përgjigjej nevojave të tregut të punës.

## Mjedisi, aksesi në infrastrukturë dhe shërbime

***Mjedisi***

Qarku i Dibrës ndodhet në basenet e lumit Mat dhe Drini i Zi. Edhe pse nuk ka të dhëna, uji i këtyre lumenjve konsiderohet i cilësisë së mirë dhe niveli i ndotjes (duke mos marrë parasysh shkarkimin e ndotësve dhe ndërtimet) është i ulët. Lumi i Drinit të Zi buron nga Liqeni i Ohrit dhe rrjedh mes terrenit malor që rrit forcën e ujit dhe e bën atë të përshtatshëm për prodhimin e energjise ne Hidrocentrale. Lumi i Matit buron nga gryka e Kaptinës dhe rrjedh drejt liqenit artificial të Ulzës.

Figura14: Treguesit e cilësisë së ujit të lumenjve (2010)

|  |  |  |  |
| --- | --- | --- | --- |
| **Lumi** | **Oksigjeni i shpërbërë (DO për mg/l)** | **Nitrate**  **(NO3 mg/l)** | **Rrjedha e ujit**  **(m3/sec)** |
| Drini i Zi | 8.5 – 9.91 mg/l | 0.26 – 0.3 mg/l | 103 m3/sec |
| Mati | 9.23 – 10.3 mg/l | 0.37 – 2.26 mg/l | - |

**Burimi: Vjetari statistikor i Qarkut Dibër**

Burimet e pasura me ujë e vendosin Qarkun e Dibrës në një pozicion të favorshëm në aspektin e prodhimit të energjisë së rinovueshme. Aktualisht janë në punë shtatë hidrocentrale me një kapacitet të instaluar prej 55 MW. Pritet që së shpejti të futen në punë shtatë hidrocentrale të reja të vegjël, me një kapacitet total prej 40 MW. Një tjetër investim i madh mbi lumin Drini i Zi është ende në diskutim e sipër. Qarku i Dibrës është i njohur për liqenet natyrore me origjinë akullnajore (shtatë) të Lurës dhe Martaneshit. Gjithashtu, në qark ka shumë liqene artificiale, të krijuara për të përmirësuar përdorimin e potencialit të lumenjve për hidrocentralet. Ato përbëjnë një burim të mirë për ujitje dhe peshkim. Ka edhe shumë burime minerale, mes tyre edhe mineralet e kromit në Bulqizë, mermeri në Muhur, gipsi në malin e Korabit. Ndotja e ajrit në rajonin e Dibrës konsiderohet e ulët, pasi aktivitetet e ndërtimit janë të kufizuara në vend dhe nuk ka industri të rëndë. Burimi kryesori ndotjes së ajrit mbetet rritja e numrit të makinave. Mbetjet urbane në nivel rajonal llogariten 0,09 ton / banor, më i ulët me 32 % se në vitin 2004. Kjo shpjegohet pjesërisht të paktën me dukurinë e shpopullimit. Të dhëna për pjesën më të madhe të komunave nuk ka, sepse shërbimet për menaxhimin e mbetjeve nuk janë ngritur në shumë lokalitete të vogla.

|  |
| --- |
| *Perspektiva e jashtme*   1. Ndotja e ujit sipërfaqësor në lumenjtë Drini i Zi dhe Mat është shumë e ulët në krahasim me lumenjtë e tjerë në Shqipëri. 2. Ndotja e ajrit është minimale, sepse qarku nuk ka industri të rëndë. 3. Gjenerimi i mbetjes urbane në nivel rajonal është në masën 42% të mesatares kombëtare. |
| *Perspektiva e brendshme*   1. Mbetjet urbane në bashki janë 0.23 ton/banor dhe perbën 256% te mesatares rajonale. 2. Shumë vendbanime nuk kanë sisteme të menaxhimit të mbetjeve dhe të kanalizimeve. |
| *Faktorët që kontribuojnë në gjendjen aktuale*   1. Kushtet natyrore, qe nuk mundesojne nje urbanizim të madh dhe me shkëmbime te shpejta të ajrit/ujit, krijojne një sistem dinamik mjedisor. 2. Presionet mbi mjedisin janë të vogla dhe lidhen më së shumti me mbetjet vendore. 3. Sistemi i mbetjeve dhe kanalizimeve janë shumë pak të zhvilluara si për infrastrukturën ashtu edhe për administrimin e tyre. |
| *Mënyrat e mundshme për përmirësim*   1. Përdorim i qëndrueshëm i burimeve të pasura natyrore duhet të përbëjë një përparësi. 2. Investimet dhe përmirësimet në organizimin e shërbimeve janë të nevojshme, veçanërisht në fushën e administrimit të mbetjeve. 3. Nevojitet një promovim dhe ndërgjegjësim më i madh për përgjegjshmërinë mjedisore. |

***Aksesi në infrastrukturë dhe shërbime***

**Transporti rrugor**–Gjatësia e rrugëve rajonale është 404 km. Në periudhën 2002-2010 ka pasur një rënie në totalin e gjatësisë së rrugëve rajonale (me 20 %), kryesisht për shkak të ndryshimeve në klasifikimin e rrugëve. Megjithatë aksesi në rajon dhe brenda tij mbetet problematik. Gjatësia e rrugëve kombëtare është 230 km. Distanca e pjesës më të madhe të vendbanimeve (përveç atyre të vendosura përgjatë rrugëve kryesore) nga rrugët nacionale është më shumë se 25 km. Peshkopia është e vetmja qendër e qarkut që nuk ka akses të drejtpërdrejtë në korridoret kombëtare. Vetëm pjesa jugperëndimore e Qarkut të Dibrës ka një kohë udhëtimi mes 1 dhe 2 orë në aeroportin e Rinasit. Makina personale konsiderohen si një tregues përfaqësues për të gjitha automjetet rrugore, pasi ato tregojnë nivelin e mirëqenies dhe aksesin në transportin personal. Në 2002-2010 numri i makinave për 1000 banorë është rritur me 60 %.Rritja më e lartë (mbi 200%) në përdorimin e makinave / banor ishte në komunën e Zall Dardhës, 308%) dhe Reçit (268%), të dy komunat me humbjen më të lartë të popullsisë. Rritja më e ulët (më pak se 50%) ishte në komunat Maqellarë (15%), Fushë Bulqizë (24%), Suç (42%), Tomin dhe Muhur (48%). Nga ana tjetër, numri i vdekjeve nga aksidentet e makinave janë ende në një nivel të ulët. Në vitin 2010 kishte 1.6 aksidente me makinë /10,000 banorë. Transporti publik është i organizuar në tri nivele: lokale (në qytet apo bashki nëse nevojitet); ndër-rajonale (mes njësive të qeverisjes vendore brenda qarkut) dhe ndërqytetas (mes qendrave të mëdha urbane brenda vendit). Ndërlikimet dhe vështirësitë administrative dhe të licencimit rezultojnë në kosto të lartë për ofruesit e shërbimit si dhe në cilësi të ulët dhe fragmentim të shërbimit.

**Aksesi në furnizimin me ujë të pijshëm dhe në trajtimin e ujërave të zeza** 74% e popullsisë së të gjithë Qarkut ka akses në sistemin e ujit të pijshëm, që përbën një përmirësim me 47% në periudhën 2002-2010. Ndryshimet kanë qenë më të konsiderueshme në bashki (me një rritje 82% rritje) në krahasim me komunat (9%). Në 9 komuna lidhjet aktuale në rrjetet e ujit të pijshëm janë në nivelin e 90% – 100% të popullsisë. Situata është më e keqe në trajtimin e ujërave të zeza. Në përgjithësi, vetëm 35% e popullsisë së Qarkut Dibër ka akses në shërbim të tillë dhe kjo është kryesisht popullsia në zonat urbane (84%). Vendbanimet në komuna përdorin gropat septike. Vetëm në 8 komuna ka qasje te pjesshme për trajtimin e mbeturinave të ujit (më pak se 50% e banorëve).

Komunikimi Elektronik –Komunikimi u përmirësua dukshëm në periudhën 2002-2010. Ka pasur përparim të konsiderueshëm në të tre treguesit e komunikimit - telefonia fikse, telefonia celulare dhe shërbimi i internetit. Telefonia fikse është e disponueshme vetëm në zonat urbane, dhe ka qenë pak a shumë e qëndrueshme. Ka pasur një rritje të konsiderueshme (me 43%) në numrin e familjeve me të paktën një telefon celular. Në vitin 2010, 91% e familjeve në Qarkun Dibër kanë të paktën një celular. Rritja më e lartë ka qenë në komuna (95%), për shkak të mbulimit të kufizuar me linja të telefonisë fikse. Shërbimi i internetit mbetet i kufizuar.

Figura 15: Mbulimi me komunikim në bashki (2010)

|  |  |  |  |
| --- | --- | --- | --- |
| **Bashkia** | **Familjet me të paktën një celular** | **Familjet me telefoni fikse** | **Familjet me lidhje ADSL** |
| **Peshkopi** | 96% | 68% | 22% |
| **Burrel** | 85% | 35% | 9% |
| **Bulqizë** | 96% | 28% | 9% |

*Burimi: Drejtoria e Shërbimeve e Qarkut Dibër, Zyra Albtelecom në Dibër*

Gjatë 2008-2010, shërbimi ADSL u rrit me 11% për sa i përket numrit të kontratave të familjeve në zonat urbane. Numri i personave që ka një adresë në internet është rritur në mënyrë të konsiderueshme në 2002-2010 (me 68%).

|  |
| --- |
| *Perspektiva e jashtme*   1. Peshkopia është e vetmja qendër qarku që nuk ka akses të mirë/drejtpërdrejtë në korridorët e rrugëve kombëtare. 2. Distanca e udhëtimit nga qendra e qarkut deri në aeroportin e Rinasit është mbi 4 orë për shkak të gjendjes së rrugëve. 3. Aksesi në sistemin e ujit të pijshëm është i pakënaqshëm (74%); edhe me pak akses ka në sistemin e kanalizimit të ujërave të zeza. |
| *Perspektiva e brendshme*   1. Në qark paraqitet një shërbim shumë i fragmentuar dhe i cilësisë së dobët të transportit publik. E shoqëruar me lidhjet e dobta të rrugëve, kjo ndikon negativisht në lëvizjen e brendshme. 2. Në zonat rurale aksesi në sistemin e ujit të pijshëm dhe të kanalizimit të ujërave të zeza është edhe më i keq. 3. Telefonia celulare është e përhapur gjithandej (91% e të gjitha familjeve në nivel rajonal kanë të paktën një telefon celular). 4. Shërbimi ADSL është i pranishëm vetëm në bashki dhe me kosto të ulët; në komuna situata është ndryshe. |
| *Faktorët që kontribuojnë në gjendjen aktuale*   1. Terreni malor e bën komunikimin të vështirë. Investimet e pamjaftueshme në infrastrukturën rrugore e bëjnë edhe më të madh problemin. 2. Vendbanimet e shpërndara dhe të fragmentuara, shpesh me numrin në rënie të popullsisë, i bëjnë investimet në rrjetet e shërbimeve publike të paefektshme. 3. Zgjidhjet moderne të teknologjisë së informacionit i kapërcejnë pengesat në komunikim të shkaktuara nga natyra. |
| *Mënyrat e mundshme për përmirësim*   1. Vazhdimi i investimeve në infrastrukturën bazë (rrugë, rrjetet e ujësjellës-kanalizime) 2. Përcaktimi dhe arritja e standardeve minimale të shërbimeve publike në të gjitha njësitë e qeverisjes vendore. |

***Konkluzione***

Çështjet kryesore që lidhen me mjedisin, aksesin në infrastrukturë dhe shërbime janë si më poshtë:

* Infrastruktura e transportit në nivel rajonal mbetet problematike, siç pasqyrohet nga aksesi i vështirë në Qarkun e Dibrës, koha relativisht e gjatë e udhëtimit drejt Tiranës apo qendrave të tjera të rëndësishme të vendit, si dhe lidhja e dobët e brendshme.
* Lidhja me sistemin e ujit të pijshëm dhe trajtimin e ujërave të zeza është ende e dobët dhe kjo kërkon investime të mëdha. Mbeten ende disa sfida për t’u trajtuar në nivel rajonal; administrimi i mbetjeve kërkon një ristrukturim të këtij sektori për ta bërë atë më efikas për t’iu përgjigjur realiteteve të reja që shoqërojnë lëvizjet e popullsisë dhe urbanizimin.
* Përdorimi i burimeve natyrore të zonës mund të tërheqë investimet private dhe të çojë në përmirësimin e infrastrukturës. Rregullimet dhe planifikimi i mëtejshëm mund të ndihmojë në përdorimin efikas të burimeve financiare.

## Financat vendore dhe përvojat me projektet e zhvillimit

Të ardhurat totale për frymë në Dibër janë 5687 lekë dhe kjo shifër është në 93% të mesatares kombëtare (2010). Brenda qarkut këto shifra variojnë nga 52% në 242% të mesatares rajonale: për bashkitë 132% dhe për komunat 85%.

Figura16: Të ardhurat totale për frymë të NJQ-ve (2010)

|  |  |  |  |  |  |
| --- | --- | --- | --- | --- | --- |
| **NJQV në harkun e 0 < 75% mesatares rajonale** | | **NJQV në harkun e 75<125% mesatares rajonale** | | **NJQV në harkun e > 125% mesatares rajonale** | |
| Komuna Kastriot | 52% | Komuna Gurë | 75% | Komuna Trebisht | 128% |
| Komuna Tomin | 54% | Komuna Suç | 80% | Komuna Derjan | 132% |
| Komuna Maqellarë | 57% | Komuna Slove | 89% | Komuna Reç | 152% |
| Komuna Fushë Cidhen | 60% | Komuna Baz | 99% | Bashkia Peshkopi | 164% |
| Komuna Rukaj | 60% | Komuna Ulëz | 100% | Komuna Luzni | 167% |
| Komuna Gjoricë | 64% | Komuna Macukull | 104% | Komuna Lurë | 170% |
| Komuna Xibër | 65% | Komuna Muhur | 105% | Komuna Martanesh | 184% |
| Komuna Lis | 66% | Bashkia Klos | 106% | Komuna Selishtë | 242% |
| Komuna Komsi | 66% | Komuna Zerqan | 110% |  |  |
| Komuna Kala e Dodës | 67% | Bashkia Bulqizë | 122% |  |  |
| Komuna Shupenzë | 71% | Bashkia Burrel | 124% |  |  |
| Komuna Fushë Bulqizë | 72% | Komuna Melan | 125% |  |  |
|  |  | Komuna Zall Dardhë | 125% |  |  |

*Burimi: Ministria e Financave, llogaritjet e veta*

Për sa i përket të ardhurave të NJQV-ve për frymë, mesatarja rajonale është 1998 lek, më poshtë mesatares së vendit (në 57%). Krahasuar me vitin 2002, duket se ka një rritje në nivelin e mbledhjes së taksave, që dikur ishin vetëm në 24% të mesatares kombëtare. Brenda qarkut, bashkitë kanë të ardhura më të mëdha (170% të mesatares rajonale) krahasuar me komunat (67%). Nivelet më të larta të të ardhurave nga tarifat dhe taksat janë në komunat Selishtë (385% të mesatares rajonale), Luzni (296%) dhe bashkia e Peshkopisë (22%). Nivelet më të ulëta të të ardhurave të NJQV-ve janë në komunat Kala e Dodës (4% e mesatares rajonale), Xiber (7%) dhe Rukaj (9%). Në vitin 2010, të ardhurat për frymë të NJQV-ve përbënin vetëm 35% të të gjitha të ardhurave të Qarkut. Transferta e pakushtëzuar nga qeveria qendrore për të gjitha Njësitë Vendore të Qarkut është 2610 lekë për banor, në 141% të mesatares rajonale. Në lidhje me shpenzimet, në vitin 2010 investimet ishin më të konsiderueshme për komunat (2347 lekë për banor) sesa në bashki (1739 lekë/banor). Në nivel rajonal, investimet për frymë janë në nivelin e 86% të mesatares kombëtare, që zë 36% të të gjitha shpenzimeve publike në rajon. Huamarrja është një praktikë që nuk është bërë ende e pranishme gjerësisht në NJQV-të e Qarkut. Në Dibër, vetëm Bashkia e Peshkopisë ka marrë hua nga Banka Botërore për financimin e programit të saj të strehimit.

|  |
| --- |
| *Perspektiva e jashtme*   1. Të ardhurat totale për banor të NJQV-ve të Qarkut Dibër janë në 93% e mesatares kombëtare, të ardhurat e veta në vetëm 53% dhe transfertat e pakushtëzuara në 141% të mesatares kombëtare. 2. Investimet për banor në NJQV-të e Qarkut Dibër janë në 85% të mesatares kombëtare, duke përbërë kështu 36% të shpenzimeve totale të Qarkut (97% të mesatares kombëtare). |
| *Perspektiva e brendshme*   1. Në lidhje me të ardhurat e veta për banor, konsiderueshëm mbi nivelin rajonal vendosen komunat e Selishtës (242%), Martaneshit (184%), dhe Lurë (170%) si dhe bashkia e Peshkopisë (164%). 2. Bashkia e Peshkopisë është e vetmja Njësi Vendore që ka marrë hua nga IFI për të financuar programe strehimi. |
| *Faktorët që kontribuojnë në gjendjen aktuale*   1. Mbizotërimi i bujqësisë dhe aktiviteti i ulët ekonomik, i shoqëruar me emigrimin masiv, janë shkaqet për vetë-financimin e NJQV-ve në qark, duke krijuar një nevojë të vazhdueshme për mbështetje nga jashtë (zhvillimi i varur) 2. Investimet publike mbahen në nivel mesatar kombëtar gjë që është e nevojshme por mund të mos mjaftojë për të parandaluar humbjet e mëtejshme të popullsisë. |
| *Mënyrat e mundshme për përmirësim*   1. Përshpejtimi i programeve të rrugëve për të lidhur Dibrën me tregjet kombëtare dhe ndërkombëtare. 2. Inkurajimin e investimeve private dhe ngritjen e bizneseve dhe punësimin në rajon. 3. Përmirësimi i mbledhjes së taksave. |

***Përvojat me projektet e zhvillimit***

Qarku i Dibrës u mbështet nga Projekti ‘Forcimi i Qeverisjes Vendore në Qarkun e Dibrës’ i financuar nga Ambasada Hollandeze në Shqipëri gjatë 2007-2010. Projekti kishte një “Fond Besimi” që u administrua nga Qarku sipas nevojave të NJQV-ve. U realizuan investimet publike prej 114,278,000 lekë. Gjithsej, fondi mbështeti 48 projekte në 23 NJQV. Dy prej tyre kishin karakter rajonal – rindërtimi i banjave termale dhe rindërtimi i Muzeut të Peshkopisë. Projekti i Mbështetjes së Integruar për Decentralizimin i BE-PNUD që merrej me çështjet e Zhvillimit Rajonal (2008-2012) ndihmoi në ndërtimin e kapaciteteve në planifikimin strategjik dhe menaxhimin e projektit. (Ky projekt dhe projektet e tjera përkatëse u hartuan me asistencën e projektit BE-PNUD-ISD).

|  |
| --- |
| *Perspektiva e jashtme*   1. Dibra ka mbështetje shumë të mirë dhe të vazhdueshme nga donatorët jo vetëm në projekte por edhe në ndërtimin e kapaciteteve. 2. Projektet e zbatuara në Qarkun e Dibrës kanë dhënë mundësi të mira zhvillimi dhe njohuri për hartuesit e politikave |
| *Perspektiva e brendshme*   1. Është krejt e vështirë të arrihet në qendër të rajonit por pasuria e burimeve natyrore ka tërhequr donatorët. 2. Kapaciteti dhe vullneti i administratës së Qarkut ka qenë stimul i vërtetë që donatorët të zbatonin projektet e tyre në Qark. 3. Prania e pyjeve të mëdha ka qenë fushë me interes për donatorët. |
| *Faktorët që kontribuojnë në gjendjen aktuale*   1. Të gjitha NJQV-të e Qarkut kanë një Strategji Zhvillimi të vecante. |
| *Mënyrat e mundshme për përmirësim*   1. Të zhvillohen edhe më tej projektet e zhvillimit sipas kësaj strategjie në nivelin që të jenë gati për mbështetje dhe për të pasuruar listën e projekteve të tjera sipas metodologjisë.s 2. Të gjenden donatorë me projekte të gatshme për t’u zhvilluar. |

***Konkluzione***

Qarku karakterizohet nga tiparet e mëposhtme të të ardhurave publike vendore dhe përvoja në menaxhimin e projekteve:

* Ka një nivel shumë të ulët të të ardhurave të veta të NJQV-ve, duke pasqyruar ekonominë e dobët rajonale dhe pasurinë që çon në varësinë e zhvillimit nga fondet e Qeverisë Qendrore dhe asistenca e donatorëve. Në planin afatgjatë, kjo situatë duhet të ndryshojë duke krijuar kushtet për vende pune, biznes dhe investime në sektorët prodhues.
* Qarku i Dibrës ka një përvojë relativisht të pasur në projekte dhe administrim fondesh, të fituar kryesisht nga përvoja hollandeze në 2007-2010 dhe mbështetja e projektit BE-PNUD (2010-2012).

# SWOT

Tabela SWOT ofron një pasqyrë të mirë të të gjitha çështjeve kyçe që merren parasysh kur vlerësimi i situatës aktuale lidhet me drejtimet e zhvillimit rajonal. [[6]](#footnote-6)

***Fuqitë dhe Dobësitë***

| **Fuqitë** | **Dobësitë** |
| --- | --- |
| ***Demografia dhe Zhvillimi hapësinor*** | |
| * Në vitet e fundit, pavarësisht shpopullimit të konsiderueshëm të territorit në rajon tani popullsia duket se është e stabilizuar (+) * Popullsia relativisht e re me nje grup të madh popullsie nën 14 vjeç (++) | * Emigrimi masiv nga rajoni si pasoje e kushteve te pafavorshme, ndikojne negativisht ne shume aspekte të zhvillimit socio-ekonomik pothuajse te gjithë NjQV-ve (---) * Jashtë nga qendrat kryesore, vendbanimet dhe popullsia janë të shpërndara / shumë të shpërndara dhe urbanizimi I ulët (---) * Zonat e larta malore janë ndikuar shumë nga shpopullimi dhe përballen me ngecje (--) * Pozicion dhe peisazh gjeografik I vështirë (---) * Raport shumë I ulët I tokës bujqësore dhe tokës për frymë (dominon pronësia e vogël) (--) |
| ***Rritja, Konkurrueshmëria dhe Kohezioni Ekonomik*** | |
| * Rajoni është i pasur me burime natyrore, veçanërisht me potenciale resursesh minerare dhe hidrike te shfrytezueshme.(++). * Kushtet e favorshme klimaterike bejne te mundur kultivimin e nje sere kulturash bujqesore.Kjo ka çuar në ngritjen e fermave të ndryshme bujqësore dhe një investim i madh nga qeveria në sektorin e pemëve frutore. (++) * Bujqësia në zhvillim e aftë për të prodhuar për përdorim tregu Brenda dhe jashtë rajonit – akoma jo në shkallë masive (++) * Numri i bizneseve te vogla dhe ndermarrjeve jo bujqesore te sapo krijuara ka shkuar drejt rritjes. (+++) * Ekzistenca e vendeve turistike në rajon (psh. Ujërat termale) në rajon dhe potencial për turizem malor/natyror (++) | * Prodhimtari shumë e ulët (PBB për frymë afërsisht në 60% të mesatares kombëtare) është burim i varësisë në mbështetje nga jashtë (---) * Një ekonomi e mbyllur jo-produktive - bujqësia, sektori kryesor, është e izoluar për shkak të lidhjes së dobët, të cilat i bëjnë produktet më pak konkurruese (---) * Mbështetje e madhe në punësim në sektorin publik, shkallë e lartë e popullatës joaktive ekonomikisht dhe e papunë, sidomos femra (---) * Asnjë investim i huaj mbarë rajonal i çfarëdo lloji (--) * Shumë njerëz janë shumë të varur në sektorin bujqësor që në përgjithësi është i dobët * Toka bujqësore është shumë e fragmentuar * Prodhimi (bujqesor dhe blegtoral) eshte kryesisht per konsum lokal dhe akoma jo per tregun kombetar (--) * Mosha mesatare e fermerëve është 50-60 vjeç. Shpopullimi Rural - nuk ka fermerë të rinj potencialë që punojnë në bujqësi që është një rrezik real (--) * Probleme të mundshme të ujitjes (-) * Nuk ka potencial per turizem masiv dhe mungojnë standarte (--) * Nuk ka një markë të qartë për rajonin dhe potencialin e tij turistik, nuk ka w-ebsite rajonal * Promovim rajonal shumë I limituar * Perpjekje joefikase mbi promovimin e turizmit dhe pak bashkepunime te organizuara ndermjet operatoreve turistike dhe sektorit publik. (--) * Ka një mungesë të sinergjisë mes potencialeve turistike, zanateve dhe gastronomisë etj ... (p.sh. hotelet duhet të kenë kuzhinë tradicionale ose ndonjëlloj argëtimi të tillë) (--) * Përdorimi pa kriter i pyjeve: shfrytëzimi i paligjshëm, mungesa e menaxhimit të duhur (--)   Sektorë të pazhvilluar përkundër potencialit relativisht të lartë: turizem, energji e rinovueshme, miniera (---) |
| ***Kohezioni Social, Shëndeti dhe Edukimi*** | |
| * Numri i familjeve që marrin ndihmë ekonomike (të plotë ose të pjesshme) është në rënie, i cila është një tregues se shumë njerëz janë duke u punësuar në bujqësi ose diku tjetër. (++) * Treguesit e shëndetit parësor po përmirësohen (++) * Raporti (numerik) mësues – nxënës është i ulët, i cili ndikon në cilësinë e mësimdhënies (+)   Mësimdhënia është përmirësuar si pasojë e rritjes së kualifikimit të mësuesve (++) | * Akoma një numër i konsiderueshëm familjesh janë të pa vetë-mjaftueshme (--) * Mungesa e specialiteteve në rajon e bëjnë sektorin shëndetësor shumë të kufizuar. Njerëzit duhet të shkojnë në Tiranë për ndërhyrje kirurgjike shumë themelore, ose emergjenca (--). * Problem perben numri i larte i nxënësve për klasë në zonat urbane dhe përdorim i ulët i kapaciteteve në zonat rurale (--) * Infrastruktura shkollore është shpesh e cilësisë së dobët edhe pse racionalizimi i mëtejshëm kërkohet si kusht për investime të mëtejshme (---) * Shkalla e "kombinimit" të klasave në shkolla të caktuara është e tepruar gjë që rrit rrezikun të ndikojë negativisht në punën arsimore (--)   Arsimi profesional duket jo tërheqës dhe i një cilësie të dobët (---) |
| ***Mjedisi, Aksesi në Infrastrukturë dhe Shërbime*** | |
| * Në përgjithësi mjedisi nuk është shumë i ndotur për shkak se nuk është një rajon i ish industrializuar, pjesë të mëdha të tij janë me bukuri të rralla (+++) * Burimet natyrore pyjore, ujore dhe kullotave janë të pranishme me bollëk në rajon. (+++) * Prania e iniciativave lokale dhe rajonale për mbrojtjen e mjedisit, të biodiversitetit dhe të tjera ka ndihmuar që të ketë një gjendje mjaft të mirë të mjedisit në rajon. (++) * Shumë rrugë janë përmirësuar për shkak të investimeve në rrugët rajonale (FShZh) (++) * Mbulim i mirë nga shërbimet e telefonisë së lëvizshme (++) | * Edhe pse ka pasur nisma në mbrojtjen e mjedisit, ka ende dëmtime në disa pyje dhe si pasoje demtimi dhe zhdukja e faunes se eger te rajonit(--) * Dëmtimi mjedisor është shkaktuar në përgjithësi nga mungesa e menaxhimeve dhe objekteve të papershtatshmetë mbetjeve dhe ujërave të përdorura. (---) * Nje pjese e konsiderueshme e qytetareve nuk jane te sensibilizuar lidhur me demtimet mjedisore. (---) * Akses i dobet ne lidhje me korridoret kryesore te vendit si dhe ato te brendshme si pasoje e cilesise se dobet te ketyre akseve. (---) * Mungesa e furnizimit me ujë (në rënie) - çështje madhore, duke përfshirë edhe zonat me tërheqje të mundshme turistike (--)   Mbulim i dobët me akses Interneti cilësor(--) |
| ***Financat Lokale, eksperienca e zhvillimit të projekteve*** | |
| * Eksperienca pozitive të projekteve dhe fondeve të zhvillimit me donatorë (++) | * NJQV-te kane te ardhura te uleta dhe kjo sjell varesine e tyre financiare nga Qeveria Qendrore dhe Donatore te tjere per kushte te favorshme zhvillimi. (---) |

***Mundësitë dhe Kërcënimet***

|  |  |  |  |  |
| --- | --- | --- | --- | --- |
| **Mundësitë** | | | **Kërcënimet** | |
| ***Demografia dhe Zhvillimi hapësinor*** | | | |
| * Lidhja e përmirësuar e qarkut dhe brenda tij mund të tërheqë investitorë dhe ne nje rikthim te mundshem te banoreve.(+++) * Asetet natyrore të padëmtuara, nëse menaxhohen si duhet mund të përdoren për gjenerim të ardhurash. (++) * Popullsia e re nëse bëhet ekonomikisht aktive, mund të mbështesë ekonominë rajonale (++) | | * Tendencat e mëtejshme të urbanizimit pa ardhjen e banoreve të rinj, mund të dëmtojë komunitetet rurale (vdekjen e fshatrave) (--) * Shpopullimi dhe urbanizimi i vazhdueshem mund të çojë në ineficenca madhore infrastrukturore publike | |
| ***Rritja, Konkurrueshmëria dhe Kohezioni Ekonomik*** | | | |
| * Pozicioni i rajonit në kufi me Kosovën dhe Maqedoninë është një mundësi e mirë për të zhvilluar marrëdhënie tregtare me vendet kufitare. (++) * Së fundi ka një interes të lartë të sipërmarrësve në sektorin e agro-përpunimit për shkak të investimeve në pemë frutore. (+++) * Programe në nivel kombëtar për të mbështetur modernizimin e prodhimit në bujqësi (++) * Investimet në rrugë të rëndësishme (Arbri) mund të hapin akses per tregje të reja (++) | | * Politika doganore për mallrat e akcizës nuk është e favorshme, duke bërë tregtinë e mallrave të tilla jo të favorshëm me vendet kufitare. (--) * Politikat e qeverisë për burimet natyrore (hidrocentrale, minerale) nuk e favorizojnë zhvillimin rajonal (---) * Ka tre versione të ndërtimit të hidrocentralit të Skavicës, cilido version të vihet në praktikë, do të ketë disa toka bujqësore që do të përmbyten dhe disa të tjera që do të degradohen. (-) * Aksesi më i mirë I Kukësit në rrugën nacionale e bën ekonominë e tyre më konkurruese se Qarku i Dibrës. | |
| ***Kohezioni social, Shëndetësia dhe Arsimi*** | | | |
| * Rritja e mundësive të punësimit në disa sektorë, bazuar në pikat e forta rajonale: bujqësi, energji, miniera, turizëm (++) | | * Mosrregullimi i shëndetësisë dhe arsimit sipas modeleve të reja të migrimit nga zonat rurale në ato urbane * Edukimi vazhdimisht i shkëputur nga nevojat tregut të punës . | |
| ***Mjedisi, Qasja në infrastrukturë dhe shërbime*** | | | |
| * Mbrojtja e biodiversitetit si nje agjent i rendesishem per turizmin dhe vendbanimet ne te ardhmen. (++) * Programet e mbështetjes së qeverisë dhe donatorëve për përmirësimin dhe zhvillimin e infrastrukturës. * Programet e huaja SNV, ALCDF, IPA etj. të përqendruara në mjedis. (+++) | | * Keqadministrimi i ujit, ajrit dhe ndotjes së tokës – në një mënyrë të paqendrueshme (---) * Periudha të gjata deri në përfundimin e rrugëve kryesore që lidhin qarkun (---)   Mosaktivitet në masat e mbrojtjes së mjedisit (menaxhimi i mbetjeve, ujërave të përdorura) (--) | |
| ***Local finances, development projects experience*** | | | |
| * Përmirësime te decentralizimit në përgjithësi dhe te decentralizimit fiskal ne menyre te veçante. (++) | * Humbje e mësimeve të marra nga programet e mëparshme dhe të tanishme të mbështetura nga donatorët nëse politikat e qeverisë nuk promovojnë zhvillimin rajonal (--) | | |

***Konkluzione:***

SWOT-i Qarkut të Dibrës është ndërtuar mbi mundësi dhe pika të forta. Gjetjet kryesore nga kjo analizë janë përmbledhur më poshtë:

* Rajoni është i kushtëzuar nga pozicioni i tij gjeografik periferik, terreni i vështirë, dhe i vendosur larg nga rrugët kryesore ndërkombëtare dhe kombëtare. Si rezultat i kësaj, rajoni nuk është shumë i populluar dhe si shtesë ka humbje të popullatës me kalimin e kohës. Ky proces ose duhet ndalur ose aspiratat e zhvillimit do të vuajnë.
* Ekzistojnë disa mundësi të dukshme për zhvillim që rrjedhin nga ndërtimi i rrugëve të rëndësishme kombëtare që do të përmirësojë aksesin në tregjet më të mëdha. Mund të pritet fluks i njerëzve, kompanive dhe të investimeve.
* Një avantazh i rëndësishëm i rajonit është biodiversiteti i tij dhe natyra e paprishur e shumë vendeve. Kjo mund të shfrytëzohet jo vetëm për të zgjeruar prodhimin bujqësor, por edhe turizmin, veçanërisht turizmin malor/natyror. Ekzistojnë disa potenciale edhe për turizëm kurative/rigjenerues (llixhat). Rajoni ka pasuri të shumta natyrore dhe kulturore: peisazhe të bukura, lumenj, monumente, pasuri minerare etj. Planifikimi i mirë, rritja e kapaciteteve dhe e rrjetëzimit të ndërveprimit janë kushtet kryesore për të përfituar nga këto avantazhe.
* Për sa i përket sektorit të bujqësisë, rajoni mund të rrisë prodhimin në sasi dhe cilësi qoftë nga kushtet klimatike qoftë edhe nga politikat nxitëse të qeverisë. Megjithatë kapacitetet e ruajtjes, tregëtimit dhe përpunimit të produkteve ushqimore kanë nevojë të përforcohen shumë dhe fragmentimi i tokës duhet reduktuar. Janë të nevojshme gjithashtu iniciativat e bashkëpunimit midis fermerëve dhe aktorëve të tjerë të sektorit.
* Industria dhe energjia (sidomos ajo e rëndë) janë sektorët më pak të rëndësishme të ekonomisë rajonale, por rritja e numrit te ndërmarrjeve të vogla dhe të mesme janë premtuese. Rajoni duhet të investojnë më shumë për të nxitur nismat e reja të biznesit, sidomos ato që mund të rrisin punësimin.
* Lidhur me arsimin, ka disa joefikasitete që kanë nevojë për vëmendje (planifikim më i mirë dhe rregullimi i shpërndarjes së objekteve për t'iu përgjigjur ndryshimeve të popullsisë). Përpjekje të veçanta janë të nevojshme për të bërë më shumë lidhje me nevojat e tregut të punës dhe promovimin e arsimit dhe aftësimit profesional.
* Çështjet mjedisore janë të një rëndësie të konsiderueshme, edhe pse nuk ka dëme të rënda mjedisore ato duhet te kene vemendjen e te gjithe aktoreve rajonale per t’i mbrojtur dhe per te mos i demtuar. Rajoni, ashtu si pjesët e tjera të Shqipërisë, duhet të prezantojë zgjidhje të arsyeshme për menaxhimin e mbetjeve të ngurta dhe të trajtimit të ujërave të zeza.
* Rajoni dhe NjQV-të e saj përbërëse janë të pajisura me rritje të kapaciteteve të planifikimit strategjik dhe të menaxhimit të projekteve. Këto nuk mbështeten nga të ardhurat e veta në rritje të njësive të qeverisjes vendore dhe do të humbasin nëse nuk mbështeten ne periudhe afatgjatë nga donatorët.

# Konteksti Politik

Ka shumë modele të mundshme dhe qasje të ndryshme për Zhvillimin Rajonal. Në Shqipëri, kuadri ligjor dhe institucional për Zhvillimin Rajonal është akoma i paqartë dhe jo i plotë. Për këtë arsye, aktorët e zhvillimit rajonal duhet të  orientohen në një situate që është në evolucion. Rajoni duhet të dijë se çfarë mund të bëjë vetë më mirë; çfarë mund të bëhet më mirë nga të tjerët; ku ka nevojë për bashkëpunim me autoritetet kombëtare; dhe ku e në çfarë shkalle duhet të bashkëpunohet mes aktorëve rajonalë. Në këtë kapitull, Partneret Rajonale, paraqesin "Hartën" e realitetit të zhvillimit - problemet, sfidat dhe ndërhyrjet ku ne mendojmë se, duke vepruar së bashku, ne tashmë mund të kontribuojmë në zhvillimin e rajonit tonë në një mënyrë që të tjerët nuk munden. Në thelb ka dy realitete për këtë:

* fusha  ku disa kontribute përgatitore dhe planifikim nga aktorët rajonale janë thelbësore dhe të mjaftueshme (për të informuar dhe drejtuar kryesisht politika dhe strategji kombëtare)
* fusha ku zbatimi bëhet më mirë në nivel rajonal - dmth më lart se thjesht niveli lokal, dhe më poshtë sesa niveli kombëtar. Në shumë raste termi “rajonal" nënkupton një agregim ose koalicion të interesave të ndryshme lokale.

Idetë e paraqitura në këtë kapitull janë përftuar nga ushtrimet analitike dhe shkëmbimi i përvojave të ndërmarra nga aktorët rajonal në kuadër të  Programit të Strategjisë së  Zhvillimit Rajonal. Ne nuk paraqesim këtu një analizë ligjore të asaj se ***“kush duhet të bëjë çfarë ?”*** por, më tepër një analizë të realitetit se ***kush?***aktualisht bën ***çfarë?***, kush faktikisht pritet të veprojë dhe kush është I pozicionuar më mirë dhe më I përshtatshëm për të vepruar. Konkluzionet kyçe të këtij ushtrimi jepen më poshtë:

* Atribuimi i roleve dhe përgjegjësive të ndryshme në aspektin e veprimeve të zhvillimit (marrë gjerësisht) në Shqipëri është i paplotë. Ndërkohë që ka disa mbivendosje, ka edhe shumë boshllëqe- boshllëqe per te cilat me te vertet ka nevoje per nderhyrje dhe permiresime.. Për më tepër pikat e takimit ndërmjet niveleve të ndryshme të qeverisjes (sidomos kombëtare dhe rajonale / lokale) ose midis rajoneve, ndërmjet publikut dhe aktorëve të ndryshëm janë krejtësisht të pamjaftueshme. Praktikisht kjo pengon çdo përpjekje reale proaktive të zhvillimit në shumë fusha dhe ka nevojë të ndryshohet.
  + - Ka shumë fusha ku asnjë agjenci publike nuk është aktive duke reflektuar kështu mungesën e burimeve financiare, të vizionit dhe kapaciteteve institucionale e organizative. Rëndom vihet re dhe përqendrimi i madh në infrastruktura të mëdha dhe pëqëndrim i pamjaftueshëm në investime produktive (jashtë skemave të caktuara të subvencionimit në bujqësi), mbështetjeje ndaj tregut të punës, dhe promovimit të turizmit.
* Fushat e zhvillimit nuk janë blloqe homogjene, të cilat mund t'i atribuohen ekskluzivisht këtij apo atij niveli të autoritetit publik. Në çdo fushë (mbështetja për investime produktive, infrastrukturë të transportit, infrastrukturë të mjedisit, zhvillimi i turizmit, etj) kërkohen një seri procesesh dhe burimesh politikash, strategjish, investimesh dhe praktikash të nevojshme për të sjellë ndryshimin e dëshiruar. Proceset janë të thella dhe të gjera dhe në kohë të ndryshme ndërhyjnë aktorë të ndryshëm. Në shumë fusha zhvillimi, në Shqipëri si kudo tjetër, shumë aktorë publike janë dhe duhet të vazhdojnë punojnë së bashku.
* Zhvillimi rajonal nuk i përket një shtrese të vetme të qeverisjes publike. Kjo nuk ka të bëjë vetëm me qarkun si një institucion: kjo ka të bëjë me zhvillimin e territorit rajonal dhe si i tillë, përfshin nivele të ndryshme të qeverisjes publike dhe jo publike. Në situatën e Shqipërisë zhvillimi rajonal praktik kërkon edhe një qasje praktike partneriteti.
* Kështu, duhet të pranohet se masat kombëtare/qendrore edhe kur janë konceptuar, planifikuar, përgatitur dhe zbatuar në tërësi, drejtpërdrejt nga pushteti qendror, I kontribuojnë gjithashtu zhvillimit rajonal. Në shumë raste të tjera, të ashtuquajturat masa kombëtare/qendrore, kanë nevojë për njëfarë bashkëpunimi rajonal për të siguruar zbatimin e duhur (p.sh. gjithë fusha e mjedisit, që përfshinë mbetjet urbane, ujërat e zeza, menaxhimin e mbetjeve). Në këtë kuptim në shumë fusha është e qartë se aktorët rajonalë që punojnë së bashku mund të ndihmojnë në realizimin e shumë politikave kombëtare (mjedis, infrastrukturë, zhvillim të NMV-ve dhe promovim biznesi, zhvillim të bujqësisë, tregut të punës dhe burimeve njerëzore, etj[[7]](#footnote-7)
* Duke analizuar fushat kryesore ku paratë publike mund / dhe zakonisht ndërhyjnë për të mbështetur proceset e ndryshme të zhvillimit, kemi mundur të identifikojmë fushat ku një formë e veprimeve për zhvillim nga partnerët rajonalë: a) është e nevojshme b) është e përshtatshme c) nuk është duke u ndërmarrë nga dikush tjetër d) mund të zbatohet shumë lehtë, pa ndonjë ndryshim thelbësor ligjor apo institucional. Këto janë fushat ku zhvillimi rajonal mund të ndodhë aktualisht. Ne gjithashtu mund të identifikojmë veprime të cilat edhe pse bien në të njëjtën paradigmë (e nevojshme, e përshtatshme, nuk është ndërmarrë nga të tjerët) do të kërkonin një nivel minimal të qartësisë nga Qeveria Qëndrore në formën një kuadrit mundësues per realizimin e tyre (zakonisht politikash, rregullatore apo strategjike). Ky është padyshim rasti për fusha të tilla si menaxhimi i mbetjeve).
* Zhvillimi rajonal ka të bëj me: a) adresimin e nevojave dhe mundësive të gjithë territorit rajonal (në nivelin "meso"). E njëjta gjë vlen edhe kur e shikojmë zhvillimin nga perspektiva lokale. Teorikisht veprime të caktuara të zhvillimit mund të bëhen në nivel lokal si p.sh: marketingu i turizmit, trajtimi i mbetjeve, mbështetje për NVM-të. Por në shumë raste - dhe kjo është përvoja e shumicës të botës dhe sidomos e pjesës tjetër të Evropës - zgjidhjet lokale nuk do të jenë efikase, efektive apo të qëndrueshme në këto dhe shumë fusha të tjera. Shumë veprime kërkojnë të jenë të planifikuara,te përgatitura dhe në të vërtetë shpesh të zbatuara për një zonë reference më të madhe, pra në një nivel më të lartë territorial. Në Shqipëri, në situatën aktuale ky nivel më i lartë ose madhësi është territori i qarkut (rajoni). Pyetja se kush i financon veprimet është një çështje krejt tjetër: në parim burimet mund të vijnë nga autoritetet qendrore tek ato rajonale dhe lokale përmes mekanizmave të ndryshëm të transferimit dhe/ose mund të dalin nga burimet lokale.
  + - Megjithatë është e qartë se në Shqipëri, si në shumë vende të tjera, nevojat e territorit të qarkut nuk mund të përmbushen vetëm nga kompetencat e kufizuara të administratës së qarkut. Nëse funksionet e qarkut, (apo funksione të tjera publike), do të riorganizohen për të marrë parasysh këto nevoja, ky është një vendim politik dhe administrativ. Por, për të qenë realistë, ky riorganizim nuk është absolutisht i domosdoshem. Në shumë vende nevoja për përshkallëzim rajonal nuk është përmbushur nga ndryshimi apo riorganizimi total administrativ, por duke mundësuar mënyra fleksibile për të punuar përmes dhe ndërmjet institucioneve. Pra, nëpërmjet partneritetit mes autoriteteve lokale publike dhe mes niveleve të ndryshme të autoriteteve publike lokale dhe rajonale. Kjo është një qasje më funksionale, disi fleksibël për zhvillimin e nivelit rajonal. Ky është lloji i partneritetit të cilin e propozon Strategjia.

Më poshtë kemi treguar një matricë të këndvështrimit tonë për rolin që luan praktikisht secili nivel i qeverisjes. Nga kjo ne identifikojmë veçanërisht hapësira të vogla dhe të mëdha për ndërhyrje të qartë nga aktorët rajonal që veprojnë së bashku. Gjithashtu identifikojmë fusha të tjera ku duhet të japim kontribut. Ne identifikojmë fushat ku ne pranojmë dhe në të vërtetë edhe kërkojmë, që qeveria qendrore/kombëtare të marrë përgjegjësitë e saj dhe të bëjë, në nivel kombëtar,vetëm atë çka mund të bëjë në bazë të burimeve dhe kompetencave që ka. Si një Partneritet Rajonal ne jemi të përkushtuar për bashkëpunim me të gjitha nivelet dhe llojet e qeverisjes dhe komunitetin e donatorëve për të zhvilluar rajonin tonë.

1. **Fushat e Zhvillimit ku Qeveria Qendrore ka mundësinë dhe është e mirë-pozicionuar për të vepruar vetëm** (politika, strategji, rregullore, financim, zbatim):

* Transport: Rrugët apo autostradat ndërkombëtare, gjithë rrjeti hekurudhor , të gjitha mjetet/asetet hekurudhore, gjithë rrugët ujore dhe lumenjtë e brendshëm kryesorë, Zbatimi I reformave në nivel kombëtar - sisteme të reja çertifikimi, standarte të reja.
* Energjia: të gjitha rrjetet e mëdha energjitike që vijnë apo lidhen me vendet e tjera  
  të prodhimit / brez energjisë objektet, të gjitha  facilitetet e prodhimit/gjenerimit të energjisë
* Telekomunikacionit /IT: Të gjitha investimet në infrastrukturën kryesore (kjo ka shume gjasa te jete investim privat), zbatimi I reformave në nivel kombëtar – sisteme të reja çertifikimi, standarte të reja.
* Burimet njerëzore dhe zhvillimi I tregut të punës: zbatimi I reformave në nivel kombëtar - sisteme të reja çertifikimi, standarte të reja, ndoshta disa programe të mëdha që përfshijnë gjithë tregun e punës – (nëpërmjet përshtatjes rajonale ose lokale mund të jetë e mundur
* Bujqësia: Të gjitha skemat kombëtare të subvencionimit, subvencionimet për investime, apo zbatime përkatëse të reformave në nivel kombëtar - sisteme të reja çertifikimi, standarte të reja, të gjitha llojet e skemave të subvenionimit të çmimeve.

1. **Fushat ku kërkohet kontribut rajonal (dhe lokal)** në pjesë të ndryshme të zbatimit tëpolitikave:

| **Fusha e Zhvillimit** | **Roli i Aktorëve Rajonalë– Identifikimi i nevojave nga poshtë lartë planifikimi, përgatitja edhe nëse ekziston një kuadër i politikave/strategjive kombëtare** | **Roli i Aktorëve Rajonalë – Zbatim i përbashkët në shkallë rajonale (kryesisht rajonale)** | **Shënime** |
| --- | --- | --- | --- |
| Transporti | Rrjeti i Rrugëve/Lokale | Përgjithësisht jo | NJQV të mëdha mund t’i zbatojnë,. Aktualisht zbatohen nga Fondi Shqiptari i Zhvillimit. Qarqet mbështesin zbatimin për komunat më të vogla |
| Mjedisi | Investime infrastrukturore për të siguruar trajtimin dhe/ose riciklimin, ripërdorimin e mbetjeve familjare apo industriale | Po | Brenda Strategjisë Kombëtare dhe Kuadrit Rregullator, kërkohet koordinim vertikal kombëtar-rajonal, por ofrimi është kryesisht rajonal dhe lokal |
| Investime infrastrukturore për të siguruar trajtimin e ujrave të zeza | Investime infrastrukturore për të siguruar trajtimin e ujërave të zeza | Si mësipër. Kërkon një planifikim mbi-lokal; zbatimi mund të jetë lokal |
| Mbledhja/furnizimi me ujë | Mbledhja e ujit – Po  Furnizim rajonal dhe lokal me ujë | Brenda Strategjisë Kombëtare dhe Kuadrit Rregullator |
| Investime për të rritur qëndrueshmërinë e mjedisit natyror, vecanërisht në lidhje me zonat me pamje piktoreske apo që paraqesin ndjeshmëri të lartë (psh: kanë biodiversitet të rrallë, etj) | Po (zakonisht kërkon disa komuna/qarqe, etj) | Si më sipër |
| Shëndeti | Organizimi dhe ofrimi i kujdesit parësor dhe infrastrukturës e shërbimeve jo-spitalore | Po | Brenda Kuadrit Strategjik Kombëtar |
| Spitalet, spitalet rajonale (publike) | Jo | Si më sipër |
| Me disa përjashtime) disa programe shëndetësore publike (përndryshe ato mbeten tërësisht kombëtare)) | Po | Si më sipër |
| Arsimi dhe Trajnimi | Arsimi Fillor dhe ai i mesëm | Jo (bashkitë dhe komunat) | Si më sipër |
| Infrastruktura / Pajisje | Disa po | Si më sipër |
| Infrastruktura e edukimit profesional/ Pajisjet/Nevojat Rajonale të Tregut të Punës | Po (zyra rajonale/lokale pune, strukturat rajonale të arsimit | Si më sipër |
| Shërbime për personat jashtë arsimit formal dhe sistemit të edukimit profesional | Po, Shërbime për personat jashtë arsimit formal dhe sistemit të edukimit profesional | Si më sipër |
| Programe/Projekte të veçanta (inovative dhe komplementare) të përqendruara në nivel rajonal/lokal (edhe nëse janë të konceptuara mbeshtetur në paradigma kombëtare | Po (nga Zyra e Punës) dhe struktura të tjera rajonale | Si më sipër |
| Përfshirja sociale | Asistenca sociale | Përgjithësisht jo | Zbatimi mund të jetë kombëtar ose lokal – më pak rajonal |
| Turizmi | Pothuajse të gjitha aspektet e turizmit, përveç aspekteve rregullatore dhe marketingut ndërkombëtar, mund të planifikohen  më së miri në këtë nivel; (menaxhimi i destinacionit, zhvillimi i produkteve, markimi, marketingut, madje edhe shitjet), objektet/lehtësirat/ pajisjet  kryesore | Marketingu, markimi, shitjet, dhe përpjekjet e mëdha të zhvillimit të produktit kërkojnë zbatimi në nivel rajonal (ndoshta edhe lokal) Zhvillimi faqeve internet të turizmit  zakonisht do të zbatohen në nivel lokal (edhe pse me planifikim dhe përgatitje rajonale) | Brenda Kuadrit Strategjik Kombëtar |
| Zhvillimi bujqësor/rural | Grupet e prodhuesve, Markimi rajonal | Po | Brenda Kuadrit Strategjik Kombëtar dhe programeve, gjithmonë e më konvergjente me politikat e BE-së në këtë fushë |
| Iniciativa të zhvillimit rural (agro-turizëm etj) | Po | Si më sipër |
| Sektorët produktivë | Investimet infrastrukturore (subjekt i analizave të tregut), për të krijuar qendra për vendndodhjen e bizneseve, inkubim, përfshirë hapësirat e punës, , parqet e biznesit, sidomos ato  zona që kanë funksion inkurajimin e bashkëpunimit ndërmjet ndërmarrjeve, shërbimet e ndara, inovacionet/ risitë | Po – (disa mund të zbatohen në nivel local psh nga bashki të mëdha, por zakonisht do të përgatitje/planifikim rajonal | Ndërhyrjet më komplekse zbatohen më mirë nga agjencitë shtetërore të specializuara |
| Iniciativa të promovimit të biznesit të rajonit (faqe ëeb etj) | Po | Financimi direkt për kompanitë më mirë ofrohet nga agjenci shtetërore |
| Shërbime të ndara konsulence/këshillimi (përfshirë biznese të reja qe duan të ngrihen, ide, plane biznesi, plane investimi, studime, marketing ose mbështetje të tjera praktike për shitjet) | Po | Brenda Kuadrit Strategjik Kombëtar |

Nga sa më sipër, ne konsiderojmë se aktualisht asgjë nuk e ndalon zbatimin e menjëhershëm të projekteve rajonale, në fushat kryesore të dhëna më poshtë, përveç burimeve financiare dhe kapaciteteve të përshtatshme. Me fjalë të tjera, nuk ka asnjë varësi apo kusht kufizues në politikat dhe programet kombëtare. Fusha ku mund të zbatohen iniciativat rajonale:

* Të gjithë aktivitetet e investimeve dhe zhvillimit të turizmit përveç marketingut të përgjithshëm ndërkombëtar.
* Zhvillimin e planeve menaxhuese mjedisore për zonat e mbrojtura dhe me ndjeshmëri të lartë natyrore.
* Zhvillimi i strategjive të zhvillimit rural dhe të strukturave përkatëse ,  investime sipas zonave për të rigjeneruar, ri-projektuar, rinovuar,  pastruar, përmirësuar dhe në fund për të përforcuar atraktivitetin për tregtinë, vizitorët, investimet në fshatra dhe zona rurale, ndërtimet dhe rikonstruksionet e rrugëve lokale për të cilat ka edhe një kërkesë të lartë (sidomos për transportimin e prodhimeve) .
* Promovimi I Biznesit - marketingu rajonal dhe promovimi - "Pse të investosh në rajonin tonë?", "Çfarë ka Rajoni jonë për t’iu ofruar Investitorëve".

Për zonat e tjera planifikimi i investimeve do të përfitojnë nga qartësimi i kornizës kombëtare të investimeve nga organet shtetërore përkatëse. **Planifikimi dhe investimet mund të bëhen më së miri  nëpërmjet projekteve rajonale – por kjo është detyrë e Qeverisë Qendrore në radhë të parë për të sqaruar dhe kuadrin në të cilin kjo mund të bëhet (p.sh. rregullore, adresa, çështjet ligjore apo tregu) -) në disa raste investimet të veçanta mund  të zbatohen më së miri nga një NJQV e vetme e madhe)**

* Investime infrastrukturore për të siguruar trajtimin dhe /ose riciklimin, ri-përdorimin e mbetjeve të brëndshme ose industriale.
* Investime infrastrukturore për të siguruar trajtimin e ujërave të zeza.
* Investime për të rritur qëndrueshmërinë e mjedisit natyror sidomos duke konsideruar me kujdes zonat me atraktivitet natyror dhe ndjeshmëri të lartë (psh me biodiversitet të  rrallë).
* Investime infrastrukturore  (subjekt i analizave të tregut), për të krijuar qendra për vendndodhjen e bizneseve, inkubim, përfshirë hapësirat e punës, , parqet e biznesit, sidomos ato  zona që kanë funksion inkurajimin e bashkëpunimit ndërmjet ndërmarrjeve, shërbimet e ndara, risi/inovacione.

Do të ishte një ndihmë e madhe në qoftë se rolet dhe përgjegjësitë në disa nga këto fusha do te ishin përcaktuar më mirë: megjithatë në shumë sektorë është e qartë se barra e përpjekjeve në drejtim të planifikimit të detajuar, përgatitjen dhe zbatimin, shpesh bie mbi organet publike lokale që veprojnë së bashku në vend të nivelit qendror. Roli i këtij të fundit, është kryesisht  "mundësimi". Ndërkohë që investimet publike dhe programet e zhvillimit zgjerohen me kalimin e kohës, nevoja për më tepër përpjekje rajonale do të bëhet e qartë në lidhje me planifikimin dhe zbatimin e zhvillimit

# Vizioni

Strategjia është afat mesme, që do të thotë deri në 5 vjet (2012-2016) duke qenë se ka shumë pasiguri në të ardhmen për ti planifikuar në këtë moment. Plani i Veprimeve dhe masat në përgjithësi janë deri në 3 vjet, veçanërisht të detajuara për vitet 2012 & 2013. Projekte të caktuara që do të kërkojnë vite përgatitjeje para se të zbatohen janë të përfshira në të, pasi do të kenë nevojë për aktivitete përgatitore në një periudhë afat shkurtër apo afat mesme. Strategjia mbulon gjithë fushat që kanë lidhje me të, pavarësisht se cili nivel qeverisjeje është përgjegjësi kryesor për këto. Strategjia udhëhiqet nga një vizion i përbashkët zhvillimi dhe ndryshimi:

**Në pesë vite Qarku i Dibrës do të jetë një rajon ku individët dhe biznesi do të jenë të aftë dhe të suksesshëm, të marrin përfitimet e fuqisë zhvilluese të ekonomisë dhe burimeve të tyre natyrore për të arritur një jetë sa më cilësore për ato vetë dhe familjet e tyre, pa asnjë përjashtimi.**

* Ky vizion nënkupton: Një thyerje të shumë tendencave/mentalitetesh tradicionale, që përfshijë qëndrime, sjellje apo performanca institucionale apo individuale
* Një angazhim për të farkëtuar një formë të re bashkëpunimi përmes sistemeve dhe niveleve të qeverisjes
* Një angazhim për të punuar për një shkallë më të lartë performance ekonomike e veçanërisht rritjen e produktivitetit të saj
* Një angazhim për të rishikuar dhe ndryshuar (kur kërkohet) praktika regullatore dhe administrative, që janë në kundërshtim me vizionin e kësaj strategjie.
* Nje bashkepunim me qeverinë qendrore, e cila është përgjegjëse për aspekte të ndryshme brenda kësaj strategjie, për të përvijuar politikat dhe praktikat e saj me këtë strategji dhe te bashkepunoje për t’u angazhuar në partneritetet rajonale
* Një thirrje për organizatat donatore për ta studiuar këtë vizion dhe strategji dhe për të identifikuar veprime specifike të cilat ata t’i mbështesnin.

Vizioni mund të realizohet përmes objektivave strategjikë të poshtëshënuar te veprimeve dhe instumentave të zhillimit e investimeve që bëjnë pjesë në fushat prioritare

# Objektivat

|  |
| --- |
| **Objektivat Strategjike** |
| SO1 – Të forcojë kapacitetin zhvillimor të aktorëve për të udhëhequr drejtimin e procesit të zhvillimit rajonal dhe për të siguruar zbatimin me efektivitet të Strategjisë së Zhvillimit Rajonal |
| SO2 –të zgjerohet pjesa prodhuese e ekonomisë rajonale, veçanërisht në fusha të afta për të gjeneruar të ardhura në rajon (agro-përpunimi, turizmi, energjia elektrike, etj.), përfshirë ofrimin e përshtatshëm të shërbimeve bazë për bizneset duke garantuar një klimë miqësore për biznesin |
| SO3 – Të sigurohet niveli i përshtatshëm i aksesit dhe lidhjes me Qarkun dhe brenda tij, që janë të rëndësishëm për qëllimet ekonomike dhe sociale |
| SO4 – Të vlerësojë dhe përmirësojë mjedisin natyror dhe trashëgiminë kulturore si një aspekt kryesor i identitetit dhe tërheqjes së Qarkut, veçanërisht për të shmangur të gjitha efektet negative në mjedis nga veprimtaria njerëzore |
| SO5 – Të ndërtohen kapacitetet njerëzorë dhe të ofrohen kushtet e përshtatshme të barazisë, përfshirjes dhe mundësisë për të gjithë, kështu që qytetarët të marrin pjesë sa më mirë në ekonomi dhe shoqëri |

Një plan fillestar veprimi për periudhën 2012-2014 I bashkëlidhur në këtë strategji identifikon një numër veprimesh – kryesisht projekt-koncepte të vlefshme që janë identifikuar dhe përgatitur në një fazë fillestare, disa projekte dhe procese kyçe – që do të ndiqen menjëherë. Kjo është një **Axhendë për Ndryshime** te menjëherëshme***.***

# Prioritetet, veprimet dhe përgatitjet

Brenda periudhës 2012 -2016 do të ndiqen prioritetet e mëposhtme. Partneriteti Rajonal fton:

* Ministritë dhe Agjencitë e vendit për të studiuar këto prioritete me qëllim që të shohim se si këto mund të mbështesin politikat dhe strategjitë kombëtare  dhe gjithashtu të mbështeten financiarisht nga ana e tyre, veçanërisht në kuadrin e shqyrtimit të Fondit të Zhvillimit të Rajoneve, funksionimin e tij dhe  SKZHI-së në të ardhmen
* Donatorët përfshirë BE-në, që gjithashtu të studiojnë këto prioritete, sidomos Planin e Veprimit të projekt-ideve bashkëngjitur dhe proceset e zhvillimit për të parë se si ato mund të mbështesin drejtimet e përcaktuara në partnershipin rajonal

Prioritetet janë të orientuara nga rezultatet, por gjithashtu edhe tregues të veprimeve që duhet të ndërmerren. Ata caktojnë drejtime që qartësisht shkojnë përtej burimeve financiare në dispozicion. Në shumë raste ndërkohë që Partneritetit Rajonal thellohet dhe fiton përvojë mbi projektet, atëherë ato do të fokusohen vetëm në aspekte të caktuara të zonave prioritare  të përkufizuara gjerësisht . Në këtë kuptim kjo strategji i përngjan më shumë një procesi se sa një dokumenti përfundimtar.

Kjo strategji përfshin kryesisht masa që adresojnë nevojat rajonale. Termi “Rajonale” përkufizohet dhe i referohet “përfshirjes ose ndikimit në një pjesë të konsiderueshme të rajonit”. Në teori ky mund të jetë një veprim që përfshin kryesisht një bashki, por vetëm nëse njihet prej të tjerëve si rajonale. Në përgjithësi termi do të përjashtojë veprime apo masa të një NJQV-je të vetme, veçanërisht të NJQVve më të vogla që janë qartësisht lokale. Përkufizimi “rajonal” mund të përfshijë projekte bashkëpunimi ndër-bashkiake/komunale. Masat do të shpërndahen në gjithë prioritetet dhe do të jenë si infrastrukturore dhe jo-infrastrukturore.

Krahas kësaj, dhe ne shpresojmë dhe në mënyrë komplementare me me veprimet e rajonit, Qeveria do të ndjekë programet e saj të zhvillimit nga njëra anë, ashtu si bashkitë dhe komunat në anën tjetër. Partneriteti Rajonal i ka kushtuar vëmendje axhendës kombëtare të zhvillimit dhe kërkesave për integrimin në BE gjatë hartimittë kësaj Strategjie dhe paketës së projekteve fillestare. Ky dokument përfaqëson një koalicion të nevojave lokale dhe aspiratave që do të arrihen nga dy procese paralele dhe jo-ekskluzive: të zhvillimit rajonal, siç përshkruhet këtu, dhe zhvillimit lokal si shprehet në planet e zhvillimit lokal dhe projekteve të ngjashme.Strategjia nuk synon të zëvendësojë përpjekjet për zhvillim në nivelin lokal, por më tepër për të nxitur ndryshime të cilat mund të iniciohen më mirë në nivel më të lartë “ në Mes”

Prioritetet strategjike janë përshkruar në detaje më poshtë:

|  |  |
| --- | --- |
| **Prioriteti** | 1. **Forcimi i kapaciteteve njerëzore për zhvillimin e rajonit** |
| **Objektivi strategjik përkatës** | **SO1 – Të forcojë kapacitetin zhvillimor të aktorëve për të udhëhequr drejtimin e procesit të zhvillimit rajonal dhe për të siguruar zbatimin me efektivitet të Strategjisë së Zhvillimit Rajonal** |
| **Arsyetimi** | Me qëllim aksesimin e fondeve të BE-së në të ardhmen në kuadrin e politikës së zhvillimit rajonal, aktorët rajonalë duhet të kenë të ashtuquajturin "kapacitet të zhvillimit", i cili nuk është gjë tjetër veçse aftësitë e aktorëve vendorë dhe rajonalë për të identifikuar, bashkërenduar dhe planifikuar nevojat e zhvillimit, përparësitë dhe veprimet, për të thithur fonde dhe për të zbatuar projekte.  Qarku është aktori kryesor i komunitetit të zhvillimit në nivel rajonal dhe roli i tij kryesor është të sigurojë një mjedis më të përshtatshëm për zbatimin e suksesshëm të veprimtarive të zhvillimit. Ai duhet të jetë nismëtar, lehtësues dhe koordinator i veprimtarive të aktorëve të tjerë vendorë dhe rajonalë. Ai duhet të jetë fryma e parimit të partneritetit që, nëse zbatohet siç duhet, duhet të sjellë në një tryezë partnerët kryesorë për të identifikuar, propozuar dhe zbatuar programe dhe projekte që ofrojnë përfitime më të mëdha ekonomike ose shoqërore.  Një nga problemet kryesore të vëna në dukje nga një Studim i Vlerësimit Institucional për kapacitetet e aktorëve rajonalë[[8]](#footnote-8) në këtë proces janë kapacitetet e kufizuara të menaxhimit të qarqeve në zhvillimin rajonal pavarësisht ngritjes së strukturave dhe personelit të gatshëm. Studimi identifikon gjithashtu se idetë e partneriteteve të gjera, pjesëmarrja dhe koordinimi në shumicën e rasteve janë të pashfrytëzuara, që së bashku me sektorin e dobët të OJQ-ve, përbën një mundësi të rëndësishme të humbur. Në Qarkun e Dibrës janë 46 OJQ që veprojnë. Fushat kryesore në të cilat ato veprojnë janë: mbrojtja e mjedisit, veprimtaritë sportive, feja, puna humanitare, gratë dhe të drejtat e fëmijëve.  Për shkak të një përvoje shumë pozitive me projektin holandez për “Forcimin e pushtetit vendor në Qarkun Dibër” (2007-2010), administrata e qarkut Dibër ka një perspektivë të qartë të nevojave të nivelit të parë të qeverisë vendore dhe ka qenë e angazhuar gjerësisht në mbështetjen e tyre në përgatitjen e Strategjive të Zhvillimit Vendor. Megjithatë ka ende nevojë që Administrata e Qarkut Dibër të marrë një rol proaktiv në planifikimin strategjik dhe krijimin e mekanizmave të qëndrueshëm dhe efikas për konsultime dhe bashkëpunime në prioritetet e zhvillimit, në mënyrë për të arritur sinergji më të mirë dhe ndikim më të madh të nismave vendore dhe rajonale. |
| **Objekti** | Ka një nevojë për orientimin e mëtejshëm të aktorëve kryesorë rajonalë për të përballuar më mirë sfidat e zhvillimit rajonal që do t’i shoqërojnë në një perspektivë më afatgjate. Këto ndërhyrje mund të kërkojnë përshtatjen e kuadrit institucional dhe të procedurave të ndryshme të punës në Këshillin e Qarkut të Dibrës. Në kuadër të mbështetjes nga Ambasadës Holandeze, rezultatet e pranuara janë:  Rezultati 1 –Forcimi i institucioneve dhe rritja e kapaciteteve të Qarkut Dibër  Rezultati 2 –Ngritja e sistemit për vlerësimin dhe monitorimin e strategjisë në brezin e parë të Njësive Vendore për të rigjallëruar dokumentet strategjike dhe guidat e tyre  Masat e mundshme për t’u ndërmarrë në këtë fushë prioritare janë:   * Hartimi i mekanizmit për përmirësimin e përforcimit të Strategjisë së Zhvillimit Rajonal përmes një administratë të hapur dhe të përgjegjshme – në kuptimin e përmirësimit dhe formalizimit të bashkëpunimit horizontal dhe vertikal dhe të komunikimit mes aktorëve të përfshirë në këtë proces në mënyrë që të ketë një afat kohor për veprime përkatëse dhe sinergjinë midis ndërhyrjeve që do të plotësojnë njëra-tjetrën; * Krijimi i mekanizmave të thjeshta dhe të zhdërvjellëta dhe strukturave minimale për të mbështetur zbatimin e Strategjisë së Zhvillimit Rajonal, kryesisht në drejtim të partneriteteve për të mbështetur zbatimin e veprimeve në fushat kryesore të identifikuara, si bujqësia, industria e minierave dhe turizmi, punësimi, ndërmarrjet e vogla e të mesme, nismat për pjesëmarrjen e qytetarëve. * Zhvillimi dhe forcimi i aftësive kryesore të burimeve njerëzore të administratës së Qarkut, të tilla si aftësitë drejtuese, komunikuese, negociuese, zhvillimi i projekteve, si dhe monitorimi – për të organizuar edhe më të mirë punën e tyre ndaj nevojave të përdoruesve të tyre (komunitetit të biznesit, bashkive dhe komunave, qytetarëve, OJQ-ve, etj) |
| **Produktet** | * Trajnohen të paktën 55 persona për të luajtur një rol proaktiv në zhvillimin rajonal * Krijohen të paktën 12 forma të nismave/mekanizmave të partneritetit |
| **Rezultatet** | * Të paktën 10 persona me kapacitete të zhvilluara të aftë dhe në gjendje për të luajtur me sukses rolin e koordinatorit në zbatimin e Strategjisë së Zhvillimit Rajonal të Dibrës |
| **Organizata(t) kryesore për zbatimin** | Nevojitet një qasje *poshtë-lart* gjatë gjithë procesit të përpilimit dhe zbatimit, ku aktorët përkatës vendorë dhe rajonale do të përfshihen në çdo fazë të vendimmarrjes, duke zhvilluar kështu forma të ndryshme të partneriteteve vullnetare.  Qarku do të luajë një rol qendror në zhvillimin e shumë prej këtyre partneriteteve, por është e nevojshme të kuptohet qartë roli që ai duhet të zhvillojë, jo si një institucion me përvetësimin e të gjitha njohurive, por më tepër si lehtësues dhe moderator që përmirëson kompetencat dhe kapacitetet e institucioneve të tjera partnere në rajon.  Përveç administratës së Qarkut, bashkitë dhe komunat pritet të jenë aktorët kryesorë në zbatimin e strategjisë së zhvillimit rajonal, së bashku me përfaqësuesit e komunitetit të biznesit dhe organizatat e shoqërisë civile. |
| **Veprimet kryesore përgatitore dhe vendimet e nevojshme** | Do të organizohet një seminar i parë me qëllim prezantimin e strategjisë së zhvillimit rajonal, duke futur konceptin e ndërtimit të kapaciteteve dhe ndarjen e roleve dhe përgjegjësive mes institucioneve vendore / rajonale dhe brenda administratës së Qarkut (mesi i vitit 2012).  Do të ngrihen grupet e punës, si bazë për nismat e partneritetit, dhe do të caktohet personat përgjegjës për çdo grup pune, jo e nevojshme brenda administratës së Qarkut.  Grupet e punës / nismat partneritetit duhet të hartojnë një plan veprimi për 12 muajt e ardhshëm.  Duhet të zhvillohet një lloj bashkërendimi për të minimizuar kostot dhe për të maksimizuar përfitimet nga detyrat e planifikimit të territorit. |
|  |  |
| **Prioriteti** | 1. **Zgjerimi i potencialit të rritjes së Qarkut Dibër** |
| **Objektivi strategjik përkatës** | **SO2 –të zgjerohet pjesa prodhuese e ekonomisë rajonale, veçanërisht në fusha të afta për të gjeneruar të ardhura në rajon (agro-përpunimi, turizmi, energjia elektrike, etj.), përfshirë ofrimin e përshtatshëm të shërbimeve bazë për bizneset duke garantuar një klimë miqësore për biznesin** |
| **Arsyetimi** | Për sa i përket performancës ekonomike, Qarku i Dibrës është shumë dobët. Ai renditet i fundit me PBB-në e tij për frymë që është në nivelin 60% të mesatares kombëtare. Analiza e plotë e situatës aktuale tregon se ekonomia rajonale ndikohet fuqimisht nga karakteristikat e përgjithshme që ka rajoni: si densiteti i ulët i banorëve, nivelet e ulëta të urbanizimit, vendbanime të vogla dhe të fragmentuara, përqindje të ulëta të tokës bujqësore dhe terreni i vështirë malor. Pavarësisht këtyre karakteristikave, sektorët kryesorë prodhues të ekonomisë janë bujqësia, industria e minierave dhe në një shkallë të caktuar edhe turizmi.  Ekonomia rajonale varet kryesisht nga bujqësia që është sektori kryesor që siguron punësim për rajonin (vlerësohet se 60% e njerëzve varen nga ky sektor). Prodhimet bujqësore plotësojnë nevojat e tregut të brendshëm dhe vështirë se futen në tregun kombëtar apo ndërkombëtar. Qarku njihet edhe për shumëllojshmërinë e frutave, të cilat nuk arrijnë të eksportohen jashtë rajonit për shkak të vështirësive në ruajtjen e tyre dhe kapacitetet e ulëta të magazinimit. Sipas analizës, në vitin 2010 vetëm 56% e të gjithë prodhimit drufrutor u shit në tregun e brendshëm vendor – nga kjo vetëm 12% shkoi në përpunimin ushqimor, pjesa tjetër prej 38 % shkoi për të plotësuar nevojat familjare. Ministria e Bujqësisë, Ushqimit dhe Mbrojtjes së Konsumatorit nëpërmjet “Programit për Zhvillimin Bujqësor dhe Rural” u ka dhënë mbështetje fermerëve, veçanërisht në mbjelljen e drufrutorëve. Vetëm në 2009-2010 janë mbjellur rreth 130,557,000 rrënjë drufrutorë në rajon, me një rritje prej 12% në numrin e përgjithshëm të këtyre pemëve. Drufrutorët më të mbështetur ishin molla (56%), qershia (20%), kumbulla (4%) dhe dardha (9%) dhe të tjera 11%.  Gjatë këtyre viteve disa biznese private janë mbështetur nga donatorët (si Qeveria Japoneze dhe Agjencia e Zhvillimit të Zona Malore) në përpjekjet e tyre për të krijuar impiante për përpunimin e ushqimit.Megjithatë ato nuk kanë njohur standarde të njohura ndërkombëtare, si standardi ISO, për produktet e përpunuara. Nuk ka produkte të certifikuara bio që eksportohen në tregjet ndërkombëtare. E njëjta gjë vlen edhe për etiketimin e prodhimeve dhe marketingun e tyre, që i vendos kultivuesit, fermerët dhe prodhuesit në Qarkun e Dibrës në fundin e zinxhirit të vlerës. Kjo lidhet kryesisht me kapacitetet mjaft të kufizuara të njerëzve të përfshirë në këto lloje veprimtarish: paketimi, grumbullimi, shpërndarja dhe marketingu i produktit. Në bashkinë e Peshkopisë ekziston një pikë paketimi, grumbullimi dhe shpërndarjeje për produktet frutore, por proceset e menaxhimit dhe teknologjisë nuk janë në përputhje me standardet e BE-së.  Mjedisi i biznesit karakterizohet nga bizneset e vogla dhe mungesa e konkurrencës. Edhe pse numri i ndërmarrjeve aktive jo-bujqësore është rritur në mënyrë të konsiderueshme në 2002-2010 (435%), Qarku tregon nivelet më të ulëta të veprimtarisë sipërmarrëse në krahasim me nivelin kombëtar. Qarku i Dibrës ndodhet në nivelin më të ulët, duke bërë pak më mirë se Kukësi, me vetëm 2% të numrit të përgjithshëm të ndërmarrjeve jo-aktive që bëjnë biznes në këtë rajon. Sektori prodhues është shumë i dobët, duke e bërë ekonominë e rajonit të drejtuar nga konsumi, me kompani shërbimi që zënë 36 % të të gjithë ndërmarrjeve jo-bujqësore. Në vitin 2010, numri i bizneseve aktive që punojnë në industrinë minerare është 104 (13% e lejeve të mbetura të raportuara në fund të vitit 2009)[[9]](#footnote-9). Në vitin 2010, eksportet minerale përbënin 32% të eksporteve totale të qarkut. Në lidhje me shpërndarjen e punësimit mes sektorëve të aktivitetit ekonomik, shifrat për 2010 tregojnë se ata të punësuar në industrinë minerare janë 586. Kushtet e punës të të punësuarve në këtë industri janë shumë të vështira me standarde të ulëta të sigurisë në punë.  Për sa i përket turizmit, Qarku i Dibrës njihet për ujërat e tij termalë dhe për parkun kombëtar të Lurës. Destinacioni i parë është kryesisht për arsye kurative dhe ka një numër total prej 7.000 vizitorësh në vit vetëm për turizëm termal dhe rreth 1500 vizitorët në vit në Lurë. Veprimtaria e turizmit në Lurë është ende në përpjekjet e saj për mbijetesë dhe varet nga nismat individuale ku mbizotërojnë ato me karakter sezonal.  Mbështetur në sfidat e mësipërme del në pah një nevojë e madhe për bashkëpunim dhe komunikim më të mirë mes aktorëve të tregut (ata privatë, njësitë e qeverisjes vendore, institucionet e decentralizuara, organizata të ndryshme), veçanërisht në shërbimet këshillimore të biznesit dhe nismat për ndërtimin e partneritetit, zhvillimin dhe diversifikimin e ofertave të tyre, përmirësimin e ndërgjegjësimit të biznesit, në mënyrë që produktet/oferta rajonale të hyjnë dhe të konkurrojnë me sukses në tregun kombëtar dhe atë ndërkombëtar. |
| **Objekti** | ***Bujqësia***  Një detyrë prioritare për rritjen e kapaciteteve të aktorëve rajonalë dhe sidomos të bizneset të përfshira në bujqësi është krijimi i rrethanave të duhura për të rritur kapacitetet e tyre në zhvillimin e produkteve të reja dhe tërheqëse me vlerë më të madhe të shtuar, të cilat mund t’i prezantojnë jo vetëm në tregun rajonal, por edhe në atë kombëtar apo ndërkombëtar.  Shembuj të veprimeve të mundshme që mund të ndiqen në këtë fushë prioritare janë:   * Vazhdimi i mbështetjes të fermerëve për zgjerimin e procesit të mbjelljes dhe krijimit të kushteve të favorshme për rritjen e produkteve të tyre, si dhe rritjen e nivelit të bashkëpunimit ndërmjet tyre. * Zhvillimi i nismave për të zhvilluar aftësitë e nevojshme për të mbështetur prodhimin bujqësor apo ofrimit të tij në bazë të nevojave të tregut, veçanërisht në drejtim të cilësisë, etiketimit dhe marketingut të produkteve vendore kryesore. * Zhvillimi i nismave për të mbështetur bizneset bujqësore në përpunimin e ushqimit sidomos në mekanizimin e mëtejshëm, rritjen e aftësive të punonjësve të tyre, përmirësimin/ngritjen/diversifikimin e ndërmarrjeve rurale në drejtime të ndryshme, d.m.th., ruajtjen e frutave, përpunimin e tyre, prodhimin e kompostove me fruta,etj. * Shërbime këshillimore/nisma trajnuese në planifikimin e biznesit, certifikimin dhe tregtimin e produktit, negocimin dhe aftësitë teknike për të ndihmuar njerëzit e punësuar në bujqësi dhe veprimtari të ngjashme për të shqyrtuar edhe më mirë mundësitë e tregut; * Nisma mbështetëse për të ngritur/forcuar shoqatat/rrjetet/organizatat e fermerëve dhe prodhuesve të Dibrës dhe partneritete të ngjashme mes aktorëve të ndryshëm (biznesi, universiteti, etj.) për të lehtësuar transferimin e njohurive dhe praktikave të mira dhe për takimet e biznesit me biznesin;   Nismat e mësipërme duhet të planifikohen me kujdes në partneritet me Drejtorinë Rajonale të Bujqësisë, Ushqimit dhe Mbrojtjes së Konsumatorit dhe Këshillit të Qarkut në mënyrë që të përdoret me efikasitet dhe efektivitet “Programi për Bujqësinë dhe Zhvillimin Rural", i cili i paraprin Zhvillimit Rural IPA V -.  ***Industria minerare***  Industria e minierave është e përqendruar në nxjerrjen dhe funksionimin e minierave ekzistuese të përqendruara kryesisht në zonën e Bulqizës. Edhe pse shumica e ndërhyrjeve në këtë sektor i takojnë nivelit kombëtar, evidentohet ende nevoja për ndërhyrje të caktuara të cilat janë kryesisht në drejtimet e mëposhtme:   * Angazhimi në ndërtimin e një partneriteti të qëndrueshëm me kompanitë nxjerrëse, Njësitë e Qeverisjes Vendore dhe organizatat e shoqërisë civile në mënyrë që të forcohet transparenca e burimeve të të ardhurave të qarkut nga ky sektor me qëllim zbatimin sa më mirë të Nismës së Transparencës së Industrive Nxjerrëse (EITI); * Sigurimi i nismave të ndërgjegjësimit / shërbimeve këshillimore / trajnuese në emër të njerëzve të punësuar në industrinë minerare për aftësitë e nevojshme dhe njohuritë përkatëse mbi “sigurinë dhe kushtet shëndetësore në sektorin e minierave”;   ***Sipërmarrja***  Shembuj të veprimeve të mundshme që mund të ndiqen në këtë fushë prioritare janë:   * Forcimi i kapacitetit të Drejtorisë së Zhvillimit Rajonal të qarkut për mbështetjen e sipërmarrjeve në rajon * Ngritja e infrastrukturës për mbështetjen e hapjes së bizneseve të reja, krijimi i agjencisë për mbështetjen e ndërmarrjeve dhe i qendrave të sipërmarrese * Rritja e shpirtit sipërmarrës me anë të arsimit, trajnimit në aftësitë e biznesit dhe administrimit, plani i biznesit, etj. * Prezantimi i instrumenteve të caktuara për nxitjen e sipërmarrjeve me fokus të veçantë tek gratë dhe të rinjtë (konkurse për planet e biznesit, çmimi i sipërmarrjes, programe këshillimi, etj.)   ***Turizmi***  Karakteristikat e dukshme të zhvillimit të turizmit në Rajonin e Dibrës deri më sot kanë qenë mungesa e planifikimit strategjik, improvizimi i aktorëve të kufizuara dhe mungesa e bashkërendimit në çdo nivel të Qeverisjes Vendore. Kështu, shembuj të veprimeve që mund të ndiqen në këtë fushë prioritare janë:   * Zhvillimi i Partneritetit Rajonal të Aktorëve të Turizmit të përfshirë në turizëm (operatorët turistike, autoritetet e Qeverisjes Vendore dhe bizneset) që bashkëpunojnë për të identifikuar dhe formuluar zgjidhjet dhe veprime për t’u ndërmarrë në këtë fushë; * Zhvillimi i Planit Rajonal të Turizmit që ndërtohet mbi strategjitë ekzistuese vendore, që synon të zhvillojë një “markë rajonale” për të promovuar turizmin; * Diversifikimi dhe pasurimi i ofertave dhe produkteve turistike për t’i bërë njerëzit të vetëdijshëm për potencialet e rajonit përveç aspektit kurativ si dhe të krijojë kërkesa të reja; * Zhvillimi i produktit të turizmit aventuror i bazuar tek burimet natyrore dhe aktivitetet e mundshme në natyrë që ofron Qarku (liqenet e Lurës, kreshtat nga Deshati në malet e Korabit, etj.) * Zhvillimi i produkteve të turizmit kulturor bazuar mbi trashëgiminë kulturore * Zhvillimi i nismave për të mbështetur aktorët e partneritetit rajonal të turizmit për promovimin, reklamimin, etiketimin dhe marketingun e ofertës turistike të rajonit (broshura, fletëpalosje, faqe internetit rajonale të turizmit, etj.) * Iniciativat për të zhvilluar më tej infrastrukturën e turizmit në bazë të disa standardeve rajonale të përcaktuara dhe të miratuara të turizmit (Standardet e mikpritjes, higjena, gastronomia, njohuritë e gjuhëve të huaja, funksionimi i mjediseve të turizmit, etj.) |
| **Produktet** | ***Bujqësia***   * Të paktën 3 nisma vullnetare të fermerëve stimulohen me anë të subvencioneve shtetërore dhe politika të tjera mbështetëse për të rritur zhvillimin bujqësor dhe blegtoral * Mbështeten të paktën 10 grupe fermerësh/fermash bujqësore dhe blegtorale për veprimtaritë eksporti me anë të pjesëmarrjes në panairet tregtare apo takime të ndryshme biznesi * Ndërmerren të paktën 10 nisma për të zhvilluar aftësitë në mbështetje të prodhimit bujqësor dhe përpunimit të ushqimit: cilësia e produkteve, etiketimi, etj. * Ndërmerren të paktën 3 nisma për të ngritur/forcuar shoqatat e fermerëve dhe prodhuesve për të lehtësuar transferimin e njohurive dhe praktikave të mira   ***Industria minerare***   * Të paktën një partneritet aktiv në sektorin minerar për të promovuar Nismën e Transparencës së Industrive Nxjerrëse (EITI) * Të paktën 5 nisma trajnimi/ndërgjegjësimi të realizuara për sigurinë në industrinë nxjerrëse   ***Sipërmarrja***   * Dy apo tre nisma të përbashkëta konkrete mes Qarkut, Dhomës së Tregtisë, shoqatës së biznesit dhe aktorëve vendorë në Qark për identifikimin e potencialeve të biznesit, trajtimin e çështjeve aktuale dhe nevojave të biznesit, përcaktimin e përparësive të zhvillimit dhe planifikimin së bashku të veprimeve të ardhshme në fushën e biznesit * Të paktën 5 masa të trajnimit për “Futjen dhe aplikimin e instrumenteve për mbështetjen e sipërmarrjeve” zbatohet për përfaqësuesit e Drejtorisë së Zhvillimit Rajonal në Qark * Të paktën 4 kurse trajnimi të organizuara për sipërmarrësit potencialë (të paktën 50) ku mbulohet planifikimi i biznesit dhe / ose aftësitë menaxhuese të biznesit * Zbatohet të paktën 1 instrument i ri për promovimin e sipërmarrjeve (konkurse të planit të biznesit, çmimin e sipërmarrjes, program këshillimi, etj.)   ***Turizmi***  Krijimi i një zinxhiri/rrjeti mes bizneseve në ofrimin e shërbimeve turistike (një lloj zhvillimi *cluster* me anë të etiketimit dhe promovimit të kategorive të mjediseve që kontribuojnë në zgjerimin e zonave, të shërbimeve dhe të synimeve)  Krijohen të paktën dy grupe pune / rrjete / partneritete për zbatimin e nismave të përbashkëta në sektorë të veçanta të turizmit (ujërat termalë, turizmi malor, turizmi aktiv, turizmi kulturor, etj.)  Është zhvilluar të paktën një prodhim i ri bashkërisht me përfshirjen e potencialeve të turizmit rajonal (ujërat termalë, alpinizmi, turizmi kulturor, etj.)  Të paktën 30 pronarë shtëpish marrin pjesë në programet e trajnimit për sigurimin e shërbimeve turistike për vizitorët (akomodimi ushqimi, argëtimi)  Hartohet të paktën një material promovues për nxitjen e potencialeve të turizmit rajonal (p.sh. krijimi i një portali rajonal për informacionin turistik në bashkëpunim me grupet e Njësive të Qeverisjes Vendore, broshura, etj.)  Zhvillimi i produktit të turizmit i bazuar në trashëgiminë kulturore (kishat, manastiret, traditat)  Nxitja e prodhimit të suvenireve origjinale tradicionale  Të paktën dy projekte të përbashkëta rajonale janë zbatuar p.sh. (sinjalistika e shtigjeve dhe gjurmëve për çiklizëm malor apo ecje/alpinizëm, etj.)  Zbatohen të paktën dy trajnime për aktorët rajonalë të përfshirë në projekte turizmi, ku tematika e trajnimit mbulon shërbimet e klientit, llogaritjen e kostos, sjelljen, etj. |
| **Rezultatet** | ***Bujqësia***   * Përmirësimi i rrjetit dhe bashkëpunimit midis grupeve (shoqatave) të ngritura për të nxitur një nivel bashkëpunimi më të lartë * Vendosja e lidhjeve midis sektorit të bujqësisë dhe blegtorisë, institucioneve akademike dhe të agrobiznesit dhe drejtorive të zhvillimit rajonal * Rritja e kapaciteteve të organizatave që mbështesin agrobiznesin, për shërbime të cilësisë më të mirë në të gjitha nivelet * Përmirësimi i aksesit në burimet e mundshme financiare për industrinë e agro-përpunimit dhe ngritjen e magazinimin e produkteve bujqësore dhe blegtorale * Realizimi i investimeve në fushën e përpunimit dhe magazinimit të ushqimeve * Rritja e konkurrueshmërisë së produkteve bujqësore dhe blegtorale (në veçanti ato më tradicionalet) duke përmirësuar aftësitë e menaxhimit dhe prezantimin e standardeve të cilësisë * Rritja e vlerës së prodhimit bujqësor   ***Industria minerare***   * Ulja e numrit të aksidenteve dhe fatkeqësive në sektorin e minierave   ***Sipërmarrja***   * Një rrjet i gjallëruar i aktorëve të Qeverisë dhe biznesit të aftë të drejtojnë në mënyrë të qëndrueshme dhe me efiçence zhvillimin e biznesit në qark * Drejtoria e Zhvillimit Rajonal të Qarkut është e aftë të ofrojë asistencë cilësore për bizneset e reja në rajon * Të paktën 30 pjesëmarrës në kurset e trajnimit për ngritjen e biznesit kanë përgatitur planet e tyre të biznesit dhe të paktën 15 prej tyre hapin bizneset e tyre   ***Turizmi***   * Rritja e qëndrimit me fjetje me 100 % (2016 përkundër 2011) * Rritja në numrin e vizitorëve nga jashtë Qarkut me 100% * Rritje me 50% të kapacitetit të akomodimit * Rritje me 20% në numrin e përafërt të personave që punojnë në sektorin e turizmit |
| **Organizata(t) kryesore për zbatimin** | Këshilli i Qarkut duhet të marrë drejtimin për të sjellë në një tryezë aktorët kryesorë dhe për të ngritur partneritete funksionale aty ku duhet. Organizatat që përfaqësojnë grupet e interesit dhe që mbështesin zhvillimin ekonomik duhet të marrin rolet sipas objektit/statusit të tyre. Duhet të marrin pjesë si institucionet publike ashtu edhe ato private. |
| **Veprimet kryesore përgatitore dhe vendimet e nevojshme** | Administratës së Qarkut i kërkohet të nisë takime tematike/sektoriale në mënyrë që të vendosë dhe të sigurojë një bashkërendim të qëndrueshëm dhe mekanizmat e bashkëpunimit së bashku me planet e veprimit aty ku duhet. |
|  |  |
| **Prioriteti** | 1. **Sigurimi i aksesit dhe lidhjes** |
| **Objektivi strategjik përkatës** | **SO3 – Të sigurohet niveli i përshtatshëm i aksesit dhe lidhjes me Qarkun dhe brenda tij, që janë të rëndësishëm për qëllimet ekonomike dhe sociale** |
| **Arsyetimi** | Qarku Dibër ka një rrjet rrugor prej 1268 km (230 km rrugë kombëtare, 404 km rrugë rurale dhe 634 km rrugë lokale). Dibra është një nga qarqet që vuajnë më shumë nga mungesa e lidhjes së jashtme me korridoret kombëtare. Peshkopia është e vetmja qendër qarkut që nuk ka akses të drejtpërdrejtë në korridoret kombëtare dhe që merr kohë tepër të gjatë udhëtimi (afërsisht 5 orë deri në Tiranë). Megjithatë, ndërtimi i rrugës së Arbrit dhe lidhja e tij në rrjetin e autostradave Tiranë-Shkodër-Kukës është një prioritet i Qeverisë. Punimet e ndërtimit në këtë fazë janë fokusuar në dy segmente kryesore prej 16 km, duke përfshirë një tunel prej 808 m brenda këtij segmenti, që do të finalizohet gjatë këtij viti. Investimi në segmentin e fundit prej 26 km, pjesë e rrugës së Arbrit, do të finalizohet në 2013. Gjithashtu lidhjet ndër-rajonale rrugore me qarqet fqinje janë në përfundim,d.m.th., rrugët Dibër-Kukës dhe Dibër-Librazhd.  Sipas planeve aktuale, rrugë kombëtare e Arbrit do të veprojë si aksi kryesor për të lidhur pjesën më të madhe të zonave të banuara. Kjo nënkupton se ekziston nevoja për të siguruar lidhje të lehtë dhe të sigurt të qendrave kryesore urbane të rajonit, qendrave kryesore të prodhimit dhe të destinacioneve kryesore turistike në rrugën e Arbrit. Përmirësimi i infrastrukturës ekzistuese për të siguruar lidhjen më të mirë të kësaj rruge dhe përmirësimi i nivelit të standardeve të sigurisë për hyrjen dhe daljen nga rruga kombëtare dhe i përdoruesve të saj duhet të ndiqen me kujdes dhe të kërkohen nga aktorët rajonal.  Për sa i përket aksesit të rrugëve të brendshme dhe ndër-rajonal situata është edhe e vështirë. Për shkak të terrenit malor pjesa më e madhe e vendbanimeve ndodhen më larg se 25 km nga rruga nacionale. Kjo tregon një nevojë në rritje për ndërhyrje plotësuese në këto lidhje dytësore, kryesisht në fushat e veprimtarive ekonomike dhe destinacionet kryesore turistike, të tilla si Maqellarë – Peshkopi, Peshkopi – Kastriot- Arras - Lurë, Selishte Muhurr, Ura e Çerenecit – Steblevë- Librazhd, Klos- Ura e Matit – Rukaj, etj. |
| **Objekti** | Masat e mundshme që mund të merren në këtë fushë prioritare janë:   * Ndërtimi i rrugës kombëtare që lidh Tiranën me Peshkopinë * Sigurimi i lidhjes së sigurt të qendrave kryesore urbane/ekonomike, etj. me rrugën e Arbrit * Rehabilitimi i rrugëve rajonale dhe vendore të një rëndësie për biznesin dhe turizmin * Krijimi dhe nxitja e një shërbimi të integruar me cilësi të lartë të transportit publik |
| **Produktet** | * Aksi kombëtar i Arbrit i përfunduar * Të paktën 100 km të rrugëve të tjera të përmirësuara në akset kryesore rajonale dhe vendore me rëndësi për biznesin dhe turizmin * Të paktën tre rrugë aksesi nga zonat urbane drejt rrugës së Arbrit të përfunduara * Një mekanizëm për nxitjen e vendosjes së transportit publik |
| **Rezultatet** | * Koha mesatare e udhëtimit nga Tirana në Peshkopi ulet me 60% (ulet deri në 120 minuta) * Koha mesatare e udhëtimit brenda destinacioneve të Rajonit ulet me të paktën 20% * Transporti publik funksional (shërbim i cilësisë së lartë për sa i përket kohës së udhëtimit që ulet mesatarisht me 30%) |
| **Organizata(t) kryesore për zbatimin** | Institucionet publike përkatëse për llojet e ndryshme të rrugëve duhet të bashkëpunojnë ngushtë dhe të komunikojnë për planet e tyre. Pritet që Këshilli i Qarkut do të marrë hapa për të miratuar listat e investimeve në infrastrukturën e rrugëve. |
| **Veprimet kryesore përgatitore dhe vendimet e nevojshme** | Këshilli i Qarkut duhet të ngrejë një mekanizëm të përbashkët me anë të të cilit ai do të propozojë përparësinë e ndërtimit/rindërtimit të rrugëve si në nivel rajonal ashtu edhe vendor. |
|  |  |
| **Priority** | 1. **Administrimi i mjedisit dhe trashëgimisë kulturore në mënyrë të qëndrueshme** |
| **Objektivi strategjik përkatës** | **SO4 – Të vlerësojë dhe përmirësojë mjedisin natyror dhe trashëgiminë kulturore si një aspekt kryesor i identitetit dhe tërheqjes së Qarkut, veçanërisht për të shmangur të gjitha efektet negative në mjedis nga veprimtaria njerëzore** |
| **Arsyetimi** | Menaxhimi më i mirë dhe përdorimi i qëndrueshëm i burimeve natyrore janë sfida me të cilat përballen të gjitha komunitetet. Autoritetet vendore, edhe pse të vetëdijshëm për sfida të tilla, janë shpesh të pafuqishëm për të ndryshuar situatën. Ajo që duhet shpesh per këto nisma është një shkallë e lartë e bashkëpunimit ndërvendor dhe veprime të përbashkëta për të trajtuar probleme të përbashkëta. I ndodhur në një terren malor Qarku ofron peisazhe shumë të pasura natyrore me vlerë të lartë estetike. Qarku i Dibrës është i njohur edhe për zonën e mbrojtur të Lurës, me interes shumë të madh ekologjik për shkak të numrit të specieve te rralla që jetojnë atje. Megjithatë, zona është në degradim dhe duhet të ruhet e të promovohet. Ruajtja e saj ka të bëjë kryesisht me mbrojtjen e specieve të rrezikuara dhe të biodiversitetit. Ajo njihet për shtatë liqenet natyrore të Lurës dhe ato të Martaneshit. Në vitet e fundit në pyjet e zonës është bërë një dëm shumë i madh si nga njerëzit ashtu edhe nga natyra, ndaj është evidentuar nevoja emergjente për mbrojtjen e sistemit të tokës nga shpyllëzimet dhe erozioni.  Përsa i përket burimeve të ujit, Qarku është shumë i pasur, i pozicionuar në basenet e lumenjve Drini i Zi dhe Mat. Cilësia e ujërave të këtyre lumenjve vlerësohet të jetë shumë e mirë, por duhet të parashikohen ndërhyrje për t’i mbrojtur ato dhe luginat përreth nga shkarkimi mbetjeve dhe ujërave të ndotura. Janë evidentuar disa përzierje kohët e fundit të ujit të pijshëm me ujërat të zeza në zonat urbane. Megjithatë, në qark mungojnë impiantet e trajtimit të ujërave të ndotura. Sipas analizës, Qarku i Dibrës ndodhet i fundit në drejtim të prodhimit të mbetjeve urbane, por mbetjet shpesh nuk mblidhen për shkak të mos ekzistencës së shërbimeve të duhura të menaxhimit të mbetjeve në pjesën më të madhe të komunave.  Duke marrë parasysh pasurinë e burimeve hidroelektrike dhe kushtet e favorshme klimatike, duhet të studiohen, promovohen dhe zbatohen zgjidhje efikase të energjisë, si një mjet për mbrojtjen e mjedisit dhe si mënyrë për gjenerimin e vlerës ekonomike.  Qarku ka disa vende/monumente unike kulturore, historike dhe tradita, të cilat meritojnë të ruhen dhe promovohen, edhe nga perspektiva e tërheqjes së turistëve. Këto duhet të kategorizohen siç duhet dhe të bëhen investimet në përputhje me rrethanat. |
| **Objekti** | Masat e mundshme për t’u ndërmarrë në këtë fushë prioritare janë:   * Zhvillimi i mekanizmit dhe strukturave të nevojshme për të përmirësuar zonën e mbrojtur të Lurës duke mbrojtur biodiversitetin, duke përmirësuar kushtet e habitatit dhe specieve të rrezikuara që jetojnë atje – duke krijuar procedura të pjesëmarrjes së shoqërisë civile në menaxhimin e zonave të mbrojtura. * Zbatimi i planeve të menaxhimit të mbetjeve kombinuar me restaurimin mjedisor të Qarkut, veçanërisht për sa i përket vendosjes së koshave të plehrave për grumbullimin e mbeturinave dhe duke ofruar shërbimet përkatëse * Hartimi i masave për trajtimin e ujërave të zeza të shkarkuara, në mënyrë të veçantë në zonat urbane dhe ato me potencial turistik * Planifikimi i një objekti të vetëm të administrimit të mbetjeve në përputhje me prioritetet strategjike kombëtare * Sigurimi i furnizimit me ujë të cilësisë së mirë 24 orë në zonat urbane dhe ato me potencial turistik * Hartimi i masave për të ruajtur gjendjen e mirë të ujërave të lumenjve dhe përmirësimin e gjendjes së ujërave të liqeneve të Lurës, veprimtari promocionale dhe rritjen e sensibilizimit * Aktivizimi i shoqërisë civile për çështje të mbrojtjes së mjedisit – rritja e ndërgjegjësimit tek qytetarët, ngritja e formave demokratike dhe të pjesëmarrjes për konsultim të publikut për të rritur ndërgjegjësimin e publikut dhe të biznesit dhe për të forcuar kulturën në të mirë të mbrojtjes së mjedisit * Zhvillimi i aftësive për të gjithë aktorët/grupet rajonale të përfshirë në mbrojtjen dhe administrimin mjedisor si dhe në nxitjen e edukimit mjedisor. * Nisma të efiçencës së energjisë nga bizneset, administrata publike dhe qytetarët * Aktivizimi i shoqërisë civile dhe qytetarëve për përfitimet e ruajtjes dhe promovimit të trashëgimisë kulturore |
| **Produktet** | * Planifikohet, përgatitet dhe fillon zbatimi i një objekti të vetëm rajonal për menaxhimin e mbetjeve në përputhje me standardet e BE-së * Ngrihet një strukturë e vetme në nivel rajonal për të zotëruar dhe funksionuar objektin e landfillit rajonal * Ngrihen tre njësi të trajtimit të ujërave të zeza * Vendosen të paktën 30 km lidhje në rrjetin për familjet dhe trajtimin e ujërave të zeza në një impiant * Zbatohen 2 projekte të furnizimit me ujë të pijshëm të cilësisë së mirë për të paktën 20,000 banorë * Rehabilitohen 200 ha në zona të shpyllëzuara * Organizohen çdo vit 10 nisma ndërvendore/biznesi dhe në shkolla kundër hedhjes së mbetjeve * Organizohen 15 veprimtari edukative mjedisore në shkolla ku përfshihen të paktën 300 nxënës * Zbatohen të paktën 10 nisma të ndryshme në fushën e energjisë së gjelbër dhe efiçensës së energjisë * Ndërmerret dhe zhvillohet të paktën një nismë/veprimtari e re (p.sh., ditët rajonale, ditët tematike, etj.) për të nxitur trashëgiminë kulturore në Rajon |
| **Rezultatet** | * Eliminimi i hedhjeve të paligjshme të mbetjeve me 50% * Numri i vendeve që marrin titullin “vendi më i pastër i vitit” nga Donatorët/NJQV/Qarku – 4; * Ulje me 50% e shkarkimeve të ujërave të zeza të papërpunuara * Rritje e pyjeve rajonale me 15% * 12 NJQV furnizohen me ujë të cilësisë së mirë në 24 orë * 80 persona aktivisht të përfshirë vullnetarisht në fushata të ndryshme mjedisore dhe kundër hedhjes pa kriter të plehrave * 30 studentë të çertifikuar për çështjet mjedisore zbatojnë një sërë nismash të vazhdueshme të mbrojtjes së mjedisit * Zhvillohen në Qark 5 sisteme/burime të efiçensës së energjisë * 30 persona përfshihen në një iniciativë të re rajonale për të promovuar trashëgiminë kulturore |
| **Organizata(t) kryesore për zbatimin** | Këshilli i Qarkut duhet të marrë drejtimin në hartimin/konsultimin e planit rajonal të menaxhimit të mbetjeve dhe të çështjeve operative që lidhen me administrimin mjedisor. Duhet të merret parasysh bashkimi i Njësive Vendore si një mjet për zbatimin e vendimeve strategjike në fushën e administrimit të mbetjeve. |
| **Veprimet kryesore përgatitore dhe vendimet e nevojshme** | Vazhdimi i kontakteve dhe bisedimeve janë më se të nevojshme si me Ministrinë e Mjedisit ashtu edhe atë të Punëve Publike. Përfshirja e NJQV-ve dhe grupeve mjedisore në nivel rajonal duhet të sigurohet nga Qarku me anë të një mekanizmi të takimeve periodike dhe shkëmbimit të informacionit. Duhet të aktivizohet menjëherë një grup pune për këtë qëllim. |
|  |  |
| **Prioriteti** | 1. **Zhvillimi i kapaciteteve njerëzorë** |
| **Objektivi strategjik përkatës** | **SO5 – Të ndërtohen kapacitetet njerëzorë dhe të ofrohen kushtet e përshtatshme të barazisë, përfshirjes dhe mundësisë për të gjithë, kështu që qytetarët të marrin pjesë sa më mirë në ekonomi dhe shoqëri** |
| **Arsyetimi** | Rajoni Dibër karakterizohet nga norma relativisht të larta të papunësisë (16%). Papunësia afatgjate dhe të papunët femra kanë përqindjen më të lartë.Popullsia në këtë Rajon tregon një shkallë të lartë të pasivitetit - popullsia ekonomikisht aktive zë vetëm 54% të popullsisë së përgjithshme në moshë pune. Burimi kryesor i punësimit është bujqësia (59%), pasuar nga sektori publik (24%) dhe sektori privat që ndodhet i fundit (17%). Mendohet se ekonomia dhe punësimi informal ofrojnë mundësi punësimi për një numër të konsiderueshëm njerëzish. Kryesisht të rinj në zonat rurale dhe urbane janë më shumë të ekspozuar ndaj tij. Kjo situatë e mungesës / numrit tepër të vogël të mundësive ekonomike përkthehet në probleme të tjera socio-ekonomike (si varfëria, abuzimi me substanca, etj.) dhe ndalon integrimin në ekonomi dhe shoqëri të grupeve të rrezikuara.  Situata e mësipërme është kryesisht për shkak të mundësive të kufizuara të punës që ekonomia rajonale i ofron popullatës së saj. Mungesa e tërheqjes së tregjeve rajonale dhe dështimi për të hyrë në ato kombëtare kontribuon në numrin e vogël të bizneseve të hapura apo funksionale. Shpesh këto biznese karakterizohen nga punë që kërkojnë pak aftësi. Punëdhënësit duken të dekurajuar për të rritur cilësinë dhe aftësitë e punonjësve të tyre për shkak të standardeve të ulëta të produkteve dhe shërbimeve që ata aktualisht prodhojnë dhe ofrojnë, të cilat mund të realizohen nga një fuqi punëtore me kualifikime tradicionale apo me aftësi shumë minimale. E njëjta situatë karakterizon edhe sindikatat, të cilat janë shumë të dobëta.  Ky cikël vicioz duket të jetë përkeqësuar edhe nga mospërputhja mes kërkesës për aftësi në tregun e punës dhe produkteve të sistemit arsimor. Qarku tregon një prirje të qëndrueshme të raporteve të regjistrimit në arsimin fillor dhe të mesëm si dhe në arsimin e lartë. Në zonat rurale, analiza tregon se këto shifra janë në rënie, por ende me përqindje të lartë të të rinjve që mbarojnë shkollën 9-vjeçare (78%) dhe arsimin e mesëm (87%). Rajoni ka vetëm një shkollë të mesme profesionale, ku mësojnë 541 nxënës kryesisht në lëndë të tilla si anglisht (156), ekonomi (115), edukim teknik i kombinuar (mekanike, elektrike dhe gdhendje druri - 122), informatikë (73), administrim zyre (36 ) dhe tatime (39).  Përsa i përket arsimit të lartë, dega e Universitetit të Durrësit funksionon që nga viti 2008. Gjithsesi,kjo degë ofron krah pune të kualifikuar që do të përpiqet të gjejë punë në tregun ekzistues. Në Universitetin e Durrësit është testuar një model pilot, me hapjen e Fakultetit të Studimeve të Integruara me Praktikën, e cila aplikon konceptin e të mësuarit gjatë gjithë jetës në praktikë, edhe pse jo në degën e tij në Dibër. Disa universitete të tjera publike, përfshirë këtu edhe Universitetin Bujqësor të Tiranës, janë angazhuar për hapjen e programeve para-universitare që janë më shumë të orientuara drejt arsimit profesional. Praktika të tilla mund të jenë një fillim shumë i mirë për të përmbushur nevojat e ofertë-kërkesës. Duket se nuk ka nisma të tjera apo programe aktive të punësimit në rajon për të integruar këta njerëz të rinj, femrat apo të papunët afatgjatë, në tregun e punës përveç sistemit të edukimit dhe trajnimit profesional, ofertat e të cilit shpesh nuk i përgjigjen kërkesave të tregut të punës dhe nevojave të tij. Kështu, vendimtare për uljen e papunësisë dhe rritjen e pjesëmarrjes në arsim, përfshirë këtu edhe arsimin dhe trajnimin profesional, është zhvillimi i partneritetit midis edukimit/trajnimit dhe tregut të punës, në mënyrë të veçantë duke rritur edhe më shumë nivelin e angazhimit me partnerët socialë në planifikimin e arsimit dhe trajnimit për të kontribuar në zhvillimin e tregut të punës.  Krahas nismave për arsim dhe punësim, nismat e tjera për përfshirjen sociale dhe ato të bamirësisë duhet të vazhdohen dhe zhvillohen edhe më tej, si ndihma për familjet me shumë fëmijë, për njerëzit që jetojnë në varfëri, etj. |
| **Objekti** | Masat e mundshme për t’u ndërmarrë në këtë fushë prioritare dhe që do të ndihmojnë në krijimin e vendeve më të mira të punës që do të jenë të hapura për të gjithë janë:   * Zhvillimi i Partneritetit me të gjithë aktorët e përfshirë në sektorin e arsimit dhe punësimit – me qëllim rikonfigurimin e sistemit të trajnimit për të papunët, me theks tek çertifikimi dhe sigurimi i cilësisë, përmirësimi i performancës dhe tërheqjes së saj dhe zhvendosjen e vëmendjes drejt krijimit të lidhjeve të punësimit dhe nevojat reale të të papunëve * Zhvillimi i Strategjisë Rajonale për Arsimin dhe Punësimin dhe vlerësimin e tregut aktual * Zgjerimi i paketës së ofertave AFP duke ofruar kurse afatshkurtra e afatmesme dhe seminare në fushat që janë të përshtatura për vendndodhjen ose për një treg pune të përcaktuar gjeografikisht –d.m.th., kurse anglishteje, gastronomi lokale, mikpritje për zonat turistike; * Trajtimi i punës së padeklaruar dhe papunësinë së paregjistruar duke ngritur ndërgjegjësimin e punëdhënësve dhe punëmarrësve në shkallë vendore dhe rajonale * Zhvillimi i Partneritetit për përfshirjen sociale dhe përpunimi i një sistemi rajonal për identifikimin e personave në nevojë dhe përgjigje të koordinuar nga nivelet e ndryshme të qeverisjes dhe organizatat e shoqërisë civile |
| **Produktet** | * Forcohet ndërveprimi mes universiteteve, sektorit privat dhe partnerëve social * Hartohet një listë e profesioneve dhe standardeve të nevojshme në nivel rajonal * Ngrihet rrjeti i integruar që do të ofrojë shërbime punësimi me anë të strukturave të çertifikuara të sektorit publik dhe privat * Hartohet Strategjia Rajonale për Arsimin dhe Punësimin dhe plani përkatës i veprimit * Arrihet ndërveprimi mes aktorëve të përfshirjes sociale, bashkërendimi i veprimeve të tyre me anë të Planit Rajonal të miratuar të Veprimit për Përfshirjen Sociale |
| **Rezultatet** | * Niveli i punësimit tek të rinjtë rritet me 30% * Pjesëmarrja e grave në tregun e punës rritet me 20% * Punësimi i njerëzve të çertifikuar nga strukturat e arsimit profesional rritet me 50% * Numri i familjeve që mbeten në skemën e asistencës sociale ulet me 10% |
| **Organizata(t) kryesore për zbatimin** | Duhet të përfshihen organizatat e shërbimit të punësimit dhe shërbimeve të arsimit dhe trajnimit profesional, përfaqësuesit e biznesit si dhe institucionet e asistencës sociale. Qarku mund të ketë rolin e nismëtarit për të siguruar dialog konstruktiv ndërinstitucional dhe bashkëpunim mes palëve. |
| **Veprimet kryesore përgatitore dhe vendimet e nevojshme** | Administratës së Qarkut i kërkohet të nisë takime tematike/sektoriale në mënyrë që të vendosë dhe të sigurojë një bashkërendim të qëndrueshëm dhe mekanizmat e bashkëpunimit së bashku me planet e veprimit aty ku duhet. |

# Burimet e nevojshme

Vizioni, prioritetet dhe projektet e veçanta (në shtojcën e kësaj Strategjie) nuk mund të zbatohen pa identifikuar dhe vënë në dispozicion burimet specifike. Shumë nga këto janë lehtësuese ndërsa disa janë edhe institucionale. Prioriteti i parë identifikon masat qe duhet te merren për rritjen e kapaciteteve institucionale brenda rajonit. Megjithatë ekziston një nevojë për mbështetje të caktuar  institucionale  në një nivel më të lartë e cila do të lehtësojë  procesin e zhvillimit në këtë rajon  dhe rajone të tjera gjithashtu. Ne identifikojmë dhe i përshkruajmë këto më poshtë. Në ato zona ku janë të nevojshme përpjekje të rëndësishme rajonale ose përpjekje të bashkërenduara rajonale , ka nevojë për një mekanizëm koordinues  dhe komunikues vertikal mes partneriteteve rajonale dhe agjencive të veçanta dhe aktorëve në nivel kombëtar. Në mungesë të tyre, ato fusha që kërkojnë bashkëpunim rajonal-kombëtarë, do të jenë subjekt mosfunksionimi në planifikimin dhe implementimin. Më poshtë janë listuar fushat kryesore ku ky bashkepunim është i nevojshem dhe ka nevoje per nderhyrje urgjente:

* Rrugë rajonale
* Manaxhim I mbetjeve të ngurta
* Trajtimi I ujerave të zeza
* Mbrojtje mjedisore
* Formim dhe arsim profesional
* Turizëm – marketing ndërkombëtar (për tu lidhur me përpjekje rajonale marketinu), akomodim (sidomos, çertifikim)
* Promovim I Biznesit Ndërkombëtar ( për tu lidhur me përpjekje rajonale promovimi të biznesit si psh, faqe web, etj)
* Sigurimi I vendeve/zonave të biznesit (kërkohet koordinim dhe bashkëpunim midis Ministrisë së Ekonomisë, AIDA-s dhe Qarkut/NJQV-ve.)

Ndërkohë që mund të ketë edhe fusha të tjera, të mësipërmet duket se kerkojne një mekanizëm të komunikimit të rregullt / koordinimit / bashkëpunimit. Për momentin ka një boshllëk për sa i përket bashkëpunimit vertikal dhe efikas. Ne i bëjmë thirrje Qeverisë t’a adresojë këtë çështje sa më shpejt të jetë e mundur.

Strategjia në këtë pikë fillestare nuk është e financuar plotësisht. Në fakt financohet minimalisht nga kontributet e drejtpërdrejta të Qarkut dhe bashkive e komunave që e përbëjnë atë. Disa nga përpjekjet e zhvillimit mund të adresohen pa shpenzime të konsiderueshme financiare. Megjithatë është evidente që ka nevoja financiare që duhet të mbështeten:

* Zhvillimi I kapaciteteve  institucionale  për zhvillim (Prioriteti 1)
* Përgatitjet e vazhdueshme të nismave specifike dhe projekteve (Prioritetet 2-7) - veçanërisht  projektet që aktualisht konsiderohen të jenë "ide të vlefshme dhe të mundshme " (bashkelidhur Strategjisë) dhe për të cilat ne jemi duke punuar dhe kemi nevojë emergjente për burime financiare (për studime, konsulence etj) për t’i sjellë ato në një fazë  gadishmërie të plotë
* Implementimi i projekteve të zhvillimit dhe të investimeve siç jepet në inventarin e projekteve b.lidhur Strategjisë

Këshilli Rajonal shikon instrumentat dhe organizatat e mëposhtme për të asistuar në këto çështje:

* Fondi i Zhvillimit Rajonal - i fokusuar të paktën edhe pjesërisht në të ashtuquajturat "Projekte Rajonale", të përcaktuara si të tilla sipas termave të angazhimit, ndikimit dhe partneritetit të punë
* Donatorët Ndërkombëtarë - veçanërisht ato të angazhuar për Qeverisjen Rajonale, lokale dhe zhvillimin e tyre
* BE – me gjithë fokusin e ashtuquajtur “kombëtar” dhe mbi projekte të mëdha, nuk mund të zbatohet (të paktën në fusha të tilla si ajo e mjedisit dhe zhvillimin të biznesit) në mungesë të mbështetjes në nivel rajonal (zhvillimin e kapaciteteve, zhvillimin e projekteve, investimet)

## Manaxhimi

Përgjegjës për të siguruar zbatimin e Strategjisë dhe projekteve është Këshilli i Qarkut. Çdo dy vjet Qarku do të pergatise një raport mbi zbatimin e secilit nga prioritetet dhe strategjinë në përgjithësi, duke përfshirë çdo vonesë, probleme apo vështirësi të tjera. Ai do të kërkojë gjithashtu informacion në mënyrë të vazhdueshme, do të bëjë rekomandime dhe do të marrë vendime relevante në lidhje me strategjinë. Këshilli Rajonal do të diskutojë Partneritetin Rajonal të vendosur në të gjitha vendimet strategjike të zhvillimit.

Funksionet e manaxhimit të Strategjsë do të organizohen në mënyrën e mëposhtëme:

* **Monitorimi Operacional** - Departamenti i Zhvillimit të Qarkut do të sigurojë sisteme të përshtatshme për të monitoruar dhe raportuar progresin në zbatimin e Strategjisë. Kjo do të përfshijë një raport mbi secilin prioritet në baza tre mujore, sipas treguesve të synuar. Do të mbledhë informacione, do lidhet me palët e interesuara dhe në këtë mënyrë do të ofrojë raporte të rregullta dhe sipas kërkesave (6 mujore) mbi zbatimin e secilit prej prioriteteve
* **Inventari i Projekteve** - Departamenti i Zhvillimit të Qarkut do të administroje inventarin e projekteve që është ngritur. Ai do të raportojë dhe do të ofrojë mbështetje praktike dhe ndihmë nëpërmjet Programeve të përshtatshme rajonale të zhvillimit të projekteve. Ky është një inventar (portofol të projekteve rajonale) që në çdo kohë rajoni po e çon përpara drejt financimit dhe zbatimit. Për të siguruar këtë, ai do të jetë pro-aktiv në lidhjen me aktorët lokal dhe kombëtar
* **Informimi dhe Komunikimi -**Departamenti i Zhvillimit të Qarkut do të mbajë një faqe interneti të dedikuar për "Zhvillim Rajonal". Kjo do ti sigurojë në vazhdimësi informacion të gjithë aktorëve të zhvillimit në rajon, përfshirë Strategjinë, shumicën e raporteve më të fundit në Këshillin e Qarkut, si dhe çdo informacion tjetër që konsiderohet i dobishëm në ndjekje të zhvillimit rajonal. Ai gjithashtu do të menaxhojë një seksion të veçantë në lidhje me "promovimin e biznesit" në të cilën rajoni dhe pasuritë e saj do të shfaqen dhe promovohen për investitorët e brendshëm apo të jashtëm.
* **Mbështetje për Këshillin e Qarkut në ndjekje të Zhvillimit Rajonal**: Departamenti I Zhvillimit të Qarkut do të ofrojë të gjithë mbështetjen e nevojshme sekretariale dhe  administrative për Këshillin Rajonal në lidhje me zbatimin e Strategjisë së Zhvillimit Rajonal
* **Koordinimi i Donatorëve**: Departamenti i Zhvillimit të Qarkut do të sigurojë që Këshilli i Qarkut te mbahet i informuar për aktivitetet dhe qëllimet e donatorëve në Shqipëri, duke përfshirë çdo mundësi të mundshme në zhvillim.

# Aneks 1 – Projekte Prioritare

Projektet prioritare janë veprime reale të cilat synojnë të kontribuojnë në arritjen e objektivave strategjike rajonale. Lista e projekteve që mbështesin direkt i Strategjinë do të azhornohet me vendim të Këshillit të Qarkut kur të jetë e nevojshme, në mënyrë që një inventar projektesh të ketë mundësinë të zhvillohet vazhdimisht.

|  |  |  |
| --- | --- | --- |
| **Projekti 1: Artizanati – Stimulues i Turizmit dhe Mbështetje Reale për Ekonominë në Rajonin e Dibrës** | | |
| **Objektivat:**  **• Zhvillimi i turizmit të qëndrueshëm** përmes zhvillimit të traditës së artizanatit.  **• Ngritja** e një shoqate artizanësh.  **• Pasurimi i tregut** me produkte artizanale. | | |
| **Justifikimi i projektit:**  Dibra ka një traditë të mirë të punimeve artizanale që për fat të keq jo vetëm që po lihet pas dore, por edhe po shkon drejt zhdukjes së kësaj tradite. **Në qarkun Dibër ka mbi 3.000 gra që janë potencial për** **prodhimet artizanale.** Por këto gra janë në moshë të thyer dhe nuk ka një trashëgim të mirëfilltë të këtij artizanati, prandaj është e nevojshme ndërhyrja në këtë sektor për të shfrytëzuar resurset artizanale të rajonit për zhvillimin ekonomik të tij. Për këto arsye ka një mungesë të organizimit të këtyre artizanëve dhe si rrjedhim edhe kualifikim të ulët të personave që punojnë në këtë sektor. Edhe pse ekziston një farë kërkese për produkte artizanale, promocioni është në nivele shumë të ulëta. | | |
| **Rezultatet:** | **Produktet:** | **Aktivitetet:** |
| * **Produktet e rajonit**   janë më të njohura   * **Informacioni** mbi   produktet artizanale është lehtësisht i aksesueshem nga të tjerët.   * **Artizanët** janë të stimuluar për të mbajtur dhe për të gjallëruar traditën. | * **Informacion i dokumentuar** rreth   traditës së punimit dhe llojeve të prodhimeve artizanale në zonën tonë.   * **Kualifikimi** i një grupi të rinjsh për të prodhuar disa produkte artizanale. * **Organizimi i panaireve** në tre qytetet kryesore të Qarkut Dibër. Krijimi i shoqatës së artizanëve. * **Web portal,** materiale informuese, krijimi i një qendre informacioni. | * **Studim i situatës** aktuale mbi produktet dhe prodhuesit. * **Hartim broshurash e posterash** * **Shpërndarje** e materialeve informuese. * Kurse për **100 të rinj** në tre rrethet * **Takime** me artizanët e vjetër dhe të rinj. * Hapja e **Ëeb portal-it** * **Bashkëpunimi** me tregëtaret e interesuar për produktet artizanale. |
| **Partnerët dhe kontakte:**  Këshilli i Qarkut Dibër:  Nevila Manga; Tel:+355 218 22170; E-mail: [kabanevila@yahoo.com](mailto:kabanevila@yahoo.com)  LAG: Grupi i Veprimit Lokal  Fellenxa Shehu; shehufellenxa@yahoo.it;Tel: 0692796311 | | |
| **Vlera totale e projektit - 120.000 Euro**  **Financimi i kërkuar nga jashtë - 110.000 Euro**  **Buxheti (koha) për projekt propozimin e plotë - 4.000 Euro (6 muaj)** | | |

|  |  |  |
| --- | --- | --- |
| **Projekti 2: Zhvillimi i Bujqësise në Qarkun Dibër Nëpërmjet Ngritjes së Strukturës Menaxhuese** | | |
| **Objektivat:**  **• Nxitja dhe mbështetja** për rritjen e kapaciteteve prodhuese e njerëzore  **• Sigurim i infrastrukturës institucionale dhe fizike** bazë për zhvillim të qëndrueshëm dhe afatgjatë të bujqësisë  **• Reduktim i varfërisë**, rritja e të ardhurave të fermerëve fuqizim ekonomik i rajonit | | |
| **Justifikimi i projektit:**  **Nëpërmjet subvencioneve të qeverisë shqiptare por dhe të investimeve të fermerëve në Dibër janë 1105 ha dru frutorë me prodhimtari 20.000 ton**. Sot, bashkëpunimi mes fermerëve dhegrupeve të fermerëve është i dobët. **30% e prodhimit** është jashtëstandartit për mungesë të tregut, magazinimit dhe përpunimit. | | |
| **Rezultatet:** | **Produktet:** | **Aktivitetet:** |
| * **Mundësia për punësim** është rritur. * **Të ardhurat** janë rritur që në vitin e parë deri në 20%. * **Prodhimi** është rritur deri në 30%. * **Vlera e prodhimit** është rritur duke bërë përpunimin e produkteve të cilësisë së II-III. * **Kostoja e prodhimit** është ulur në masën 20%. * **Standarti i jetesës** për familjet e fermereve në rajon është rritur. * **Fermerët** janë më të ndërgjegjësuar për kualifikimin e tyre. * **Bashkëpunimi** mes fermerëve është rritur. | * **Krijimi i Strukturës** menaxhuese që do të merret me të gjithë organizimin e punës. * **Një koperativë** që do përfshijë të gjithë grupet ekzistuese te fermereve ose grupe të reja që do krijohen * **Një frigorifer** me kapacitet 1000 ton. * **Një linjë** agropërpunuese me kapacitet perpunues 1000 ton. | * **Ngritja e strukturës** menaxhuese * **Studimi i fizibilitetit**, analizimi i tregut * **Takime dhe workshope** për organizimin e fermerëve në një grup të vetëm * **Rekrutim i stafit** profesional për përmirësimin e cilësisë së produktit dhe gjetjen e tregjeve * **Trajnime** të fermerëve * **Kërkime për realizimin** e infrastrukturës fizike (frigorifer, linja përpunimi) |
| **Partnerët dhe kontakte:**  Këshilli i Qarkut Dibër;  Pajtim Pernezha; Tel:+355 2 2324; E-mail: pajtim71@yahoo.com  DRB + AKU;  Maksim Hajrullaj; +355674019667; dr.maxdiber@yahoo.com | | |
| **Vlera totale e projektit - Faza e I-rë -120.000 Euro**  **- Faza e II-të -700.000 Euro**  **Financimi i kërkuar nga jashtë - 779.000 Euro**  **Buxheti (koha) për projekt propozimin e plotë - 5000 Euro (12 muaj)** | | |

|  |  |  |
| --- | --- | --- |
| **Projekti 3: Hartimi i Planit të Veprimit për Menaxhimin e Ndotjes dhe Mbrojtjes së Mjedisit** | | |
| **Objektivat:**   * **Vlerësimi i ndotjes në mjedis** në Rajonin e Dibrës * **Analiza e ndikimit të ndotjes** në aspektin mjedisor, ekonomik dhe social * **Hartimi i planit** të masave për menaxhimin e ndotjes | | |
| **Justifikimi i projektit:**  **Ky projekt është një ndër fushat prioritare në objektivin e tretë të strategjisë, e cila përkatësisht synon të vlerësojë dhe të përmirësojë mjedisin natyror të rajonit**, si një aspekt kyç të identitetit dhe atraktivitetit tërajonit, duke hartuar strategjinë rajonale për menaxhimin e mbeturinave dhepër lehtësirat përkatëse. **Nga 35 njësi vendore në Qarkun e Dibrës vetëm 8 njësi vendore kryejnë shërbimin e pastrimit dhe ekzistojnë 7 vende per depozitimin e mbeturinave.** Në qarkun tonë prodhohen përafërsisht 23’260 ton/vit dhenuk ka një sistem menaxhues për mbeturinat sipas natyrës së tyre. Në atonjësi vendore, ku nuk ofrohet shërbimi i pastrimit, mbeturinat asgjësohen nëmënyra të tjera si derdhje në lum/përrua ose djegie. Ndjehet dhe është edukshme nevoja për një plan veprimi për menaxhimin e ndotjes dhembrojtjes së mjedisit, ku të marrin pjesë aktorët kyç në zbatimin e saj. | | |
| **Rezultatet:** | **Produktet:** | **Aktivitetet:** |
| * **35 NJQV dhe 2547 biznese** në rajonin e Dibrës janë të ndërgjegjësuara dhe të përfshira në përpjekjet rajonale për menaxhimin e ndotjes në Qarkun e Dibrës * **Ka një vlerësim sasior** dhe cilësor të ndotjes dhe ndikimit që ajo ka në Qarkun e Dibrës * **Ekziston një plan** i integruar rajonal për menaxhimin e ndotjes për qarkun e Dibrës * **NjQV** dhe bizneset rajonale e kanë planin e integruar rajonal të menaxhimit të ndotjes pjesë e planeve të tyre të zhvillimit. | * **Marrëveshja** mes NjQV-ve dhe aktorëve të tjerë lokalë dhe rajonale për kontribut të përbashkët dhe të integruar në zbatimin e projekti. * **Raporti i analizës** së ndotjes dhe vlerësimit të saj në aspektin mjedisor, ekonomik dhe social. * **Plani i masave** të propozuara për reduktimin dhe menaxhimin e ndotjes në nivel lokal dhe rajonal. * **Marrëveshjet** e njësive vendore dhe biznesit rajonal me qarkun Dibër për kordinimin e veprimeve për ndjekjen e planit të masave të përcaktuara në kuadër të projektit. | * **Takime me institucionet** përkatëse në lidhje me çështjet e mjedisit, prezantim projekti, nënshkrim marrëveshjesh bashkëpunimi (NjQV, OJF, MMPAU) * **Ngritja e grupit** të ekspertëve për vlerësimin e ndotjes dhe efektin e saj në aspektet mjedisore, ekonomike, shendetesore dhe sociale * **Hartimi i planit** të masave për reduktimin dhe menaxhimin e ndotjes se mjedisit * **Prezantimi i planit** të integruar të menaxhimit të ndotjes për NJQV-të dhe bizneset rajonale. |
| **Partnerët dhe kontakte:**  Këshilli i Qarkut Dibër;  Ejona Mazari; +355674032819; ejonamazari@hotmail.com  Agritra Vizion, OJF;  Majlinda Hoxha; +355 68 2828450; majlinda.hoxha@yahoo.com | | |
| **Vlera totale e projektit - 140.760 Euro**  **Financimi i kërkuar nga jashtë – 130.760 Euro**  **Buxheti (koha) për projekt propozimin e plotë - 5.000 Euro (12 muaj)**  **Ky paragraf te ngjitet siper sepse i takon projektit nr. 3** | | |

|  |  |  |
| --- | --- | --- |
| **Projekti 4: “Ngritja dhe Mbështetja e Qendrës së Trajnimit për Përdoruesit e Pyjeve dhe Kullotave Komunale të Qarkut Dibër dhe më Gjerë”** | | |
| **Objektivat:**   * **Të paturit pyje e kullota të shëndetshme** gjatë gjithë jetës nëpërmjet menaxhimit të qëndrueshëm të tyre * **Mundësi më të mëdha** për të gjeneruar më shumë të ardhura për përdoruesit e pyjeve dhe   kullotave komunale | | |
| **Justifikimi i projektit:**  **Që nga viti 2008 mbi 70 % e sipërfaqes pyjore e kullosore ka kaluar në pronësi të NjQV-ve** të cilat nuk kanë stafin dhe njohuritë enevojshme për t’i menaxhuar në mënyrë të qëndrueshme dukeplotësuar nevojat e veta dhe të banorëve të tyre. Njerëz të kualifikuarnë fushën e pyjeve duhen punësuar pranë këtyre njësive dhepërdoruesit **(fermerët)** duhen këshilluar dhe asistuar nëte gjitha aktivitetet që do të kryhen në pyje e kullota komunale. | | |
| **Rezultatet:** | **Produktet:** | **Aktivitetet:** |
| * **35 NjQV të** mirëinformuara/ ndërgjegjësuara mbi menaxhimin e qëndrueshëm të pyjeve dhe kullotave komunale që kanë në pronësi * **Përfaqësues të çdo NjQV-je** kanë kapacitete të rritura për menaxhimin e qëndrueshëm të Pyjeve dhe kullotave komunale që kanë në pronësi * **Rreth 3000** përdorues pyjesh e kullotash komunale të informuar dhe të trainuar * **4 NjQV** kanë të përgatitur dokumentacionin për regjistrim të pyjeve e kullotave tek ZRPP | * **Të paktën dy specialistë** për çdo NjQV do të trajnohen për të gjithë aktivitetet dhe ndërhyrjet që duhen kryer për një menaxhim të qëndrueshëm të pyjeve dhe kullotave që ato kanë në pronësi/përdorim * **Një program ndërgjegjësimi** do të zhvillohet për të gjithë NjQV-të e qarkut dhe SHPPKK–të e këtyre njësive * **Asistencë** për hartim projektesh për personelin që merret me pyjet dhe kullotat në çdo NjQV me qëllim thithjen e fondeve për menaxhimin e qëndrueshëm të Pyjeve dhe kullotave | * **Përgatitja e Aktit** të Themelimit dhe Statutit * **Regjistrimi i qendrës** në gjykatë dhe në zyrën e tatim-taksave * **Krijimi i faciliteteve** të qendrës së trajnimit * **Krijimi i databazës** për grupin e ekspertëve * **Aplikimi** për liçencim /rinovim * **Inventarizimi** i Donatorëve * **Shkrimi** i projekt propozimeve dhe aplikimi për fonde * **Promovimi** i Qendrës dhe Ëbsite * **Rishikimi** i kurrikulave aktuale dhe hartim i kurrikulave të reja * **Zhvillimi i trajnimeve** |
| **Partnerët dhe kontakte:**  Këshilli i Qarkut Dibër;  Behar Dema; +35568 36 08 370; behardema71@yahoo.com  Federata Pyjeve Kullotave Komunale, Qarku Dibër;  Durim Kaba; :+355 69 40 50 288; durimit@yahoo.it | | |
| **Vlera totale e projektit – 325.000 Euro**  **Financimi i kërkuar nga jashtë - 300.000 Euro**  **Buxheti (koha) për projekt propozimin e plotë - 6.000 Euro (12 muaj)** | | |

|  |  |  |
| --- | --- | --- |
| **Projekti 5: Krijimi i Infrastrukturës Bashkëkohore në Aksin Rrugor Kastriot - Lurë - Kurbnesh** | | |
| **Objektivat:**   * **Përmirësimi i kushteve ekonomike dhe sociale** të komunitetit në komunat e përfshira në projekt * **Lidhja e dy korridoreve** – Korridori i Verilindjes me Korridorin e Kombit * **Rritja e aksesit** të këtyre zonave në zonat urbane të Dibrës | | |
| **Justifikimi i projektit:**  **Aksi rrugor Kastriot – Lurë – Kurbnesh është një aks i rëndësishëm për zhvillimin e zonave në të cilat kalon ky aks**. Gjendja aktuale është merrugë të paasfaltuar dhe koha e udhëtimit është e gjatë (2 orë). Për shkak tëkësaj gjendje ka rrezikshmëri të lartë aksidentesh. Bizneset janë të pakta nënumër për shkak të kostos së lartë për zhvillimin e bizneseve. Per keto arsye pasuritenatyrore, kulturore dhe historike mbeten të pashfrytëzuara | | |
| **Rezultatet:** | **Produktet:** | **Aktivitetet:** |
| * **42 km rrugë** është përmirësuar * **Koha e udhëtimit** është shkurtuar me 60 min * **Udhëtimi** është më i sigurtë * **Niveli i shkëmbimve** ekonomike dhe kulturore ndërmjet Rajonit të Dibrës dhe pjesës tjetër të vendit është rritur * **Numri i turistëve** në zonat me vlerë kulturore dhe historike (Vendlindja e Skënderbeut) dhe Vlera turistike (Kanioni i Setës dhe Parku Kombëtar i Lurës) është rritur * **Shërbimet** neshëndetësi,zjarrfikës dhe arsim janë përmirësuar. | * **Projekti teknik** i hartuar * **Rruga** e ndërtuar * **Plani i manaxhimi** për mirëmbajtjen e rrugës. | * **Lidhja e kontratës** për hartimin e projektit me ekspertë të jashtëm * **Realizimi i tenderimit** (Lidhja e kontratës së sipërmarrjes) * **Realizimi** i punimeve * **Supervizimi** i punimeve * **Marrja e rrugës** në dorëzim * **Hartimi i planit** të menaxhimit të rrugës. |
| **Partnerët dhe kontakte:**  Këshilli Qarkut Dibër;  Elisava Methesani; +355 067 40 32 797; elisava.kuka@gmail.com  Bajram Kalia; 069 67 00 803; bajramkalia@yahoo.com | | |
| **Vlera totale e projektit – 15.120.000 Euro**  **Financimi i kërkuar nga jashtë - 15.120.000 Euro**  **Buxheti (koha) për projekt propozimin e plotë - 378.000 Euro (12 muaj)** | | |

|  |  |  |
| --- | --- | --- |
| **Projekti 6: Nxitje e Zhvillimit Ekonomik Nëpërmjet Zhvillimit të Orientuar të Turizmit në Qarkun e Dibrës** | | |
| **Objektivat:**   * **Hartimi i Planit** të Veprimit të Turizmit * **Pilotimi i turizmit** të ecjes për tre destinacione të ndryshme deri në fund të vitit 2015 | | |
| **Justifikimi i projektit:**  Problematikat kryesore të zhvillimit të turizmit në rajonin e Dibrës deri më sot kanë qenë mungesa e planifikimit strategjik, niveli i ulët dhe numri i kufizuar i aktorëve si dhe mungesë koordinimi në çdo nivel të qeverisjes lokale. Projekt ideja evidenton nevojën për një zhvillim të qëndrueshëm ekonomik i fokusuar në çështjet e turizmit si dhe mundësinë e fuqizimit të bizneseve permes zhvillimit te turizimit dhe konkretisht:  **• Zhvillimi i Partneritetit** të Turizmit Rajonal;  **• Zhvillimi i Planit** të Turizmit Rajonal;  **• Zhvillimi i turizmit** të aventurës bazuar në burimet natyrore  **• Zhvillimi i iniciativave** të mëtejshme për të mbështetur aktorët e Partneritetit Turistik të Qarkut. | | |
| **Rezultatet:** | **Produktet:** | **Aktivitetet:** |
| * **Të gjithë aktorët** në fushën e zhvillimit të turizmi kanë një orientim të qartë * **Numri i** të bizneseve me fokus turizmin është rritur * **Turistët lëvizin** me me lehtesi * **Kushtet akomoduese** janë përmirësuar | * **Marrëveshja** e bashkëpunimit lidhur me procesin * **Database i** potencialeve turistike * **Plani i Veprimit** në Turizëm * **Shtëpi** të rikonstruktuara * **Shtigje lehtësisht** të aksesueshme shoqëruar me sinjalistikë * **Materiale promovuese** përfshi ëb portal | * **Ngritja e grupit të punës** me pjesëmarjen e përfaqësuesve të NjQV-ve, ekspertëve në fushën e Turizmit, Historianë, grupeve të interesit për hartimin e PVT * **Procesi i grumbullimit** të të dhënave lidhur me potencialet turistike * **Analizimi i situatës** aktuale dhe analiza SWOT * **Takime me grupet** e interesit te fokusuara në procesin e planifikimit me pjesëmarrje për finalizimin e dokumentit * Krijimi i **Ëb portal-it** për turizmin * **Trajnim për personat** kyç lidhur me ofrimin e shërbimeve turistike * **Rehabilitim i shtëpive** të pritjes për turistët (Si mundësi shtëpitë karakteristike të zonës) * **Krijimi i shtigjeve** shoqëruar me informacion relevant |
| **Partnerët dhe kontakte:**  Këshilli i Qarkut Dibër:  Zenulla Mehmeti;:+355 218 22170; mehmeti68@yahoo.com  Korabi Treking & Tours:  Hamit Salkurti; 3550692053492; korabitt@yahoo.com | | |
| **Vlera totale e projektit - 132.600 Euro**  **Financimi i kërkuar nga jashtë - 100.000 Euro**  **Buxheti (koha) për projekt propozimin e plotë - 7.000 Euro (6 muaj)** | | |

|  |  |  |
| --- | --- | --- |
| **Projekti 7: Menaxhimi i Integruar i Mbetjeve Urbane (Bashkia Bulqizë dhe Komunat Fush-Bulqizë, Zerqan)** | | |
| **Objektivat:**   * **Zonë** e pastër dhe atraktive * **Mbulimi i gjithë territorit** të Bashkisë dhe komunave me shërbimin e pastrimit. * **Ndërtimi i një venddepozitimi** të përbashkët që plotëson standartet mjedisore. | | |
| **Justifikimi i projektit:**  **Në zonën që mbulon projekti ka probleme serioze mjedisore, të cilat duhet të trajtohen sa më shpejt.** Ndër problematikat kryesoremund të përmendim mungesa e një vend - depozimi të mbeturinaveurbane, mungesa e vendeve të caktuara dhe konteniereve për hedhjene mbeturinave në fshatra, niveli i ulët i ndërgjegjësimit qytetar përgrumbullimin e mbeturinave, dëmtimi i koshave të vegjël dhe të  mëdhenj, djegia e mbetjeve, depozitimi i mbetjeve anës shtratit të  lumenjve dhe anës rrugëve. | | |
| **Rezultatet:** | **Produktet:** | **Aktivitetet:** |
| * **Kapacitetet** e NjQV-ve lidhur me mjedisin janë rritur * **Sipërfaqet e pastra** në NJQV janë rritur dhe mjedisi është bërë më tërheqës. **Komuniteti** është informuar për rrezikun mjedisor. * **Hedhjet** e paligjshme janë reduktuar dhe eliminuar | * **Staf** i kualifikuar * **Çdo njësi** ka një plan konkret për MMU. * **Vendosja** e 100 kontenierëve në njësitë ku nuk ka * **Reduktim** i mbetjeve urbane * **Marrëveshje** e nënshkruar ndërmjet NJQV-ve * **Projekt teknik** i miratuar. | * **Organizimi i trajnimeve** për NJQV-të për problemet mjedisore * **Hartimi i planeve** ndërvendore për MMU * **Identifikimi dhe pastrimi** i zonave të ndotura nga hedhjet ilegale. * **Përcaktimi i pikave** dhe vendosja e kontenierëve. * **Përgatitja** e fushatës sensibilizuese (anketime,flete palosje,spote televizive). * **Hartimi i marreveshjes** së bashkëpunimit ndërmjet NJQV –ve dhe Qarkut Dibër, si dhe miratimi i saj në këshillat respektivë. * **Hartimi i** projektit teknik të venddepozitmit |
| **Partnerët dhe kontakte:**  Bashkia Bulqizë:  Agim Perhati; +355682353778; agimperhati@yahoo.com  Gezim Boba; +355682050211; gezim\_boba2007@hotmail.com | | |
| **Vlera totale e projektit -** 146.750 Euro  **Financimi i kërkuar nga jashtë -** 124.737 Euro  **Buxheti (koha) për projekt propozimin e plotë -** 7.000 Euro (12 muaj) | | |

|  |  |  |
| --- | --- | --- |
| **Projekti 8: Administrimi i Mbetjeve në Qytetin e Peshkopisë dhe në Katër Komuna (Melan, Maqellarë, Tomin dhe Kastriot)** | | |
| **Objektivat:**  **Të kemi një qytet/fshat më të pastër** dhe komunitet më të shëndetshëm nëpërmjet një zgjerimi dhe një përmirësimi të sistemit të tanishëm të menaxhimit të mbeturinave.  **Rritja e aksesit të shërbimeve** për grumbullimin e mbeturinave në lagjet e qytetit të Peshkopisë dhe në fshatrat e katër Komunave - Maqellarë, Melan, Kastriot, dhe Tomin, brenda vitit të parë të fillimit të projektit  **Krijimi i sistemit të grumbullimit të mbeturinave** në mbi 80% të fshatrave të Komunave që nuk aplikohet, brenda vitit të parë të fillimit të projektit.  **Rritja e ndërgjegjësimit të komunitetit** për hedhjen e mbeturinave në vendin e caktuar nëpërmjet një fushate sensibilizuese brenda gjashtë muajve të parë të fillimit të projektit | | |
| **Justifikimi i projektit:**  Situata mjedisore në NjQV-të ku projekti synon të ndërhyjë është pak a shumë e ngjashme me atë në shume vende të Shqipërisë. **Problemi** **kryesor është një nivel i ulët i ofrimit të mbledhjes së mbeturinave** **në këtë zone.** Meqenëse ekziston një venddepozitim në bashkinë e Peshkopisë dhe ka një vullnet nga ana e autoriteteve për ta përdorur këtë venddepozitim edhe më gjerë lind nevoja e një bashkëpunimi ndër – vendor në lidhje me këtë shërbim. **Projekti synon rregullimin e** **sistemit të mbledhjes së mbetjeve aty ku ekziston dhe krijim aty ku** **nuk ekziston, gjithashtu edhe ndërgjegjësimin qytetar në lidhje me** **administrimin e mbetjeve.** | | |
| **Rezultatet:** | **Produktet:** | **Aktivitetet:** |
| * **Siperfaqet e pastra** ne qytet/fshat janë shtuar * **Komunat** mund te shfrytezojne vend-depozitimin e Bashkise Peshkopi * **Banoret** e kater Komunave perdorin pikat caktuara per hedhjen e mbeturinave * **Numri i personave** ne qytet qe perdorin kosha është rritur * **Numri i personave** ne fshat qe perdorin pikat e caktuara është rritur. | * **Plani i Menaxhimit** të Mbetjeve * **Studim fizibiliteti** * **Materiale** për ndërgjegjësimin e komunitetit (broshura, fletëpalosje, pyetësorë) * **Sistem efikas** për mbledhjen e tarifës për mbetjet. | * **Hartimi i planit** të NjQV-ve per Menaxhimin e Mbeturinave * **Studim** fizibiliteti /analiza e riskut per venddepozitimin e Bashkise Peshkopise * **Fushata Sensibilizuese** në cdo Faze * **Krijimi i nje sistemi** per mbledhjen e tarifes per mbetjet * **Vendosje/zëvendësim** koshash ne njësitë që i aplikojnë dhe edukim qytetar për përdorimin e tyre * **Përcaktim** dhe ndërtim pikash grumbullimi për fshatrat dhe edukim qytetar për përdorimin e tyre. |
| **Partnerët dhe kontakte:**  Këshilli i Qarkut Dibër: Jetmir Tahiri; +355674025324; jeto\_006@hotmail.com  Bashkia Peshkopi: Arjola Balliu; +355682010322; arjola\_shimaj84@yahoo.it | | |
| **Vlera totale e projektit - 72.810 Euro**  **Financimi i kërkuar nga jashtë - 65.000 Euro**  **Buxheti (koha) për projekt propozimin e plotë - 4.000 Euro (6 muaj)** | | |

# Aneks 2 – Autorë dhe kontribues

|  |  |  |  |
| --- | --- | --- | --- |
| **No.** | **Emri** | **Institucioni** | **Pozicioni** |
|  | NAIM GAZIDEDE | KESHILLI I QARKUT DIBER | KRYETAR I KESHILLI TE QARKUT |
|  | ILIR KROSI | BASHKIA PESHKOPI | KRYETAR |
|  | ADELINA FARRICI | BASHKIA BURREL | KRYETAR |
|  | ROLAND KETA | BASHKIA BULQIZE | KRYETAR |
|  | RAMAZAN MJESHTRI | BASHKIA KLOS | KRYETAR |
|  | ZENULLA MEHMETI | KESHILLI I QARKUT DIBER | DREJTOR I DEPARTAMENTIT TE ZHVILLIMIT |
|  | ROBERT GIREJKO | ISD – UNDP | TEAM LEADER |
|  | COLM MCCLEMENTS | ISD – UNDP | EKSPERT NDERKOMBETAR |
|  | GENTIAN SELMANI | ISD – UNDP | EKSPERT LOKAL |
|  | LEDINA GJIKNURI | ISD – UNDP | EKSPERT LOKAL |
|  | LAVDIE RUCI | ISD – UNDP | EKSPERT LOKAL |
|  | EDVIN PUKA | ISD – UNDP | EKSPERT LOKAL |
|  | HAMIT SALKURTI | SEKTORI PRIVAT | DREJTOR |
|  | DALI HORESHKA | PRO MALI | KOORDINATOR RAJONAL |
|  | BEKIM QOSJA | DREJTORIA E SHERBIMEVE TE PYJEVE | SHEF I SHERBIMEVE TE KESHILLIMIT |
|  | TELAT SPAHIU | BASHKIA PESHKOPI | DREJTOR I TAKSAVE |
|  | SHKELZEN QOKA | BANKA SOCIETE GENERALE | DREJTOR |
|  | NEVILA MANGA | QARKU DIBER | PERFAQESUES I NJESISE SE TE DREJTAVE TE FEMIJEVE |
|  | PAJTIM PERNEZHA | QARKU DIBER | DREJTOR |
|  | MAKSIM HAJRULLAJ | AGJENCIA KOMBETARE E USHQIMIT | DREJTOR |
|  | DURIM KABA | SNV | KESHILLUES PER PYJET |
|  | BEHAR DEMA | QARKU DIBER | DREJTOR |
|  | JETMIR TAHIRI | QARKU DIBER | SPECIALIST I ARSIMIT DHE KULTURES |
|  | ARIOLA BALLIU | BASHKIA PESHKOPI | NEN KRYETAR BASHKIE |
|  | LINDITA MANGA | ALCDF | DREJTOR |
|  | MAJLINDA HOXHA | AGRITRA VISION | DREJTOR |
|  | EJONA MAZARI | QARKU DIBER | SPECIALIST MJEDISI |
|  | ADMIR KABA | AUTORITETI KOMBETAR I USHQIMIT DIBER | SPECIALIST |
|  | ALTIN PIRA | QARKU DIBER | SPECIALIST STATISTIKASH |
|  | BAJRAM KALIA | KESHILLI I QARKUT DIBER | AVOKAT |
|  | ELISAVA METHASANI | DIBER REGION | SPECIALIST NE ZHVILLIM PROJEKTESH |
|  | HAXHI ABAZI | REGIONAL AGRICULTURE DIRECTORY | SHEF I SHERBIMEVE KESHILLIMORE |
|  | JETON KALOSHI | QARKU DIBER | SPECIALIST TURIZMI |
|  | FAIK NELAJ | BASHKIA BURREL | DREJTOR I ZYRES SE ZHVILLIMIT |
|  | MALVINA SHEHI | FEDERATA KOMBETARE E PYJEVE DHE KULLOTAVE | KOORDINATOR |
|  | AGIM PERHATI | BASHKIA BULQIZE | NEN KRYETAR BASHKIE |
|  | FELLENXA SHEHU | AGRITRA VISION | SPECIALIST FINANCE |
|  | GEZIM BOBA | BASHKIA BULQIZE | DEPARTMENTI I PLANIFIKIMIT TE QYTETIT |
|  | ALBERT COLLAKU | BASHKIA KLOS | DEPARTMENTI I PLANIFIKIMIT TE QYTETIT |
|  | SAMI KURTI | SEKTORI PRIVAT | KLOSI 2009 PRONAR |
|  | ASLLAN DAXHA | KOMUNA FUSHE-BULQIZE | SHEF FINANCE |
|  | SABRI LACI | BASHKIA PESHKOPI | NEN KRYETAR BASHKIE |
|  | YLLKA QOKU | BASHKIA PESHKOPI | PERFAQESUES I ZYRES SE ARSIMIT DHE EDUKIMIT |
|  | BILBIL LAZRI | KOMUNA MAQELLARE | DREJTOR TAKSASH |
|  | FEHMI TANCI | KESHILLI I QARKUT DIBER | SEKRETAR I KESHILLIT |
|  | SPARTAK KOLTRAKA | SHERBIMI SHTETEROR SHQIPTAR | SHEF FINANCE |
|  | ELSON RECI | BASHKIA BURREL | DEPARTMENTI I ZHVILLIMIT |

# Aneks 3 – Konsultimet e Strategjisë

|  |  |  |  |
| --- | --- | --- | --- |
| **Data: 05/06/2012**  **Aktiviteti i Konsultimit: Ëorkshop i prezantimit të draftit të strategjisë, grupeve rajonale të interesit– konsultimet publike** | | | |
| **Nr.** | **Emri** | **Institucioni** | **Pozicioni** |
| 1 | NAIM GAZIDEDE | KESHILLI I QARKUT DIBER | KRYETAR |
| 2 | ALBA DAKOLI WILSON | FLAG | DREJTOR |
| 3 | FEMI HOXHA | KESHILLI I QARKUT DIBER | NEN KRYETAR |
| 4 | AGIM SELITA | KOMUNA LIS | KRYETAR BASHKIE |
| 5 | ROLAND KETA | BASHKIA BULQIZE | KRYETAR BASHKIE |
| 6 | ILIR KROSI | BASHKIA PESHKOPI | KRYETAR BASHKIE |
| 7 | HAJRI BEGU | PREFEKTURA DIBER | SEKRETAR I PERGJITHSHEM |
| 8 | MANUSHAQE CORJA | PREFEKTURA DIBER | SPECIALIST |
| 9 | DEFRIM FIKU | KOMUNA ZERQAN | KRYETAR BASHKIE |
| 10 | BILBIL DACI | DREJTORIA RAJONALE E MONUMENTEVE KULTURORE | DREJTOR |
| 11 | GAFUR GAZIDEDE | DREJTORIA E SHERBIMEVE PYJORE | DREJTOR |
| 12 | JONUZ HOXHA | DREJTORIA RAJONALE E BUJQESISE | DREJTOR |
| 13 | HAXHI ABAZI | DREJTORIA RAJONALE E BUJQESISE | DREJTOR I ZGJERIMIT |
| 14 | LUAN HAKA | DREJTORIA RAJONALE E RRUGEVE | DREJTOR |
| 15 | ADRIAN SHEHU | BASHKIA PESHKOPI | DREJTOR I DEPARTAMENTIT TE ZHVILLIMIT |
| 16 | HAREDIN XHAFERI | UNIVERSITETI DIBER | DEKAN |
| 17 | ARTAN RROJI | FLAG | ZV:DREJTOR |
| 18 | DALLENDYSHE KALLAVERJA | INSTAT | DREJTOR |
| 19 | LULZIME PILAFI | AGJENCIA RAJONALE E MJEDISIT | DREJTOR |
| 20 | ALBERT COLLAKU | BASHKIA KLOS | DREJTOR I PLANIFIKIMIT URBAN |
| 21 | SALI TERSHALLA | KOMUNA ARRAS | KRYETAR BASHKIE |
| 22 | ELSON RECI | BASHKIA BURREL | INSPEKTOR NE DEPARTAMENTIT TE ZHVILLIMIT |
| 23 | VELI VRANICI | QENDRA KULTURORE PESHKOPI | DREJTOR |
| 24 | MAKSIM HAJRULLAJ | AUTORITETI KOMBETAR I USHQIMIT | DREJTOR |
| 25 | GENC SHARKU | PREFEKTURA DIBER | PREFEKT |
| 26 | DALI HORESHKA | SNV/PRO MALI | KOORDINATOR |
| 27 | NEKI MEHMETI | KOMUNA MELAN | KRYETAR BASHKIE |
| 28 | AGIM PERHATI | BASHKIA BULQIZE | NEN KRYETAR BASHKIE |
| 29 | GENTIANA BELILAJ | WORLD VISION | DREJTOR |
| 30 | ELTON PEPA | WORLD VISION | STAF CS KOORDINATOR |
| 31 | FATOS MANDRI | KOMUNA SLLOVE | KRYETAR BASHKIE |
| 32 | ARJOLA BALLIU | BASHKIA PESHKOPI | NEN KRYETAR BASHKIE |
| 33 | JOE BONK | PEACE CORPS | VULLNETAR |
| 34 | PAJTIM ALLAMANI | DREJTORIA E SHENDETIT PUBLIK | DREJTOR |
| 35 | GAZMIR ZENELHASANI | DREJTORIA RAJONALE E RRUGEVE RURALE | DREJTOR |
| 36 | SHUKRI SHEHU | SHERBIMI SOCIAL SHTETEROR | DREJTOR |
| 37 | SHKELZEN QOKA | BANKA SOCIETE GENERAL ALBANIA | DREJTOR |
| 38 | HAMZA LESHI | KOMUNA KASTRIOT | KRYETAR BASHKIE |
| 39 | ZENULLA MEHMETI | QARKU DIBER | DREJTOR I DEPARTAMENTIT TE ZHVILLIMIT |
| 40 | PAJTIM PERNEZHA | QARKU DIBER | DREJTOR I SHERBIMEVE PUBLIKE |
| 41 | BEHAR DEMA | QARKU DIBER | DREJTOR I PLANIFIKIMIT URBAN |
| 42 | EJONA MAZARI | QARKU DIBER | SPECIALIST |
| 43 | ALTIN PIRA | QARKU DIBER | SPECIALIST |
| 44 | JETON KALOSHI | QARKU DIBER | SPECIALIST |
| 45 | ELISAVA METHASANI | QARKU DIBER | SPECIALIST |
| 46 | JETMIR TAHIRI | QARKU DIBER | SPECIALIST |
| 47 | ERIOLA KICA | QARKU DIBER | SPECIALIST |
| 48 | NEVILA MANGA | QARKU DIBER | SPECIALIST |

# Aneks 4 – Integrimi I Komenteve nga konsultimet publike

Konsultimet publike u bene me date 5 Qershor 2012, dhe u ndoqën nga një peridhë 10 ditore për komente të mëtejshme. Tabela më poshtë liston komentet e marra dhe shqyrtimin e tyre në dokumentin final.

|  |  |
| --- | --- |
| **Komentet e marra** | **Shqyrtimi i komenteve** |
| Në objektiva, duhet të përfshihen familjet në vështirësi ekonomike. | Komente të integruara tashmë në draft  Objektivi lidhur me përfshirjen sociale është paraqitur (SO5), në prioritetin 5: Zhvillimi i kapaciteteve njerëzore. |
| Aktivitetet e autoriteteve rajonale duhet të jenë te pozicionuara për të lehtësuar punën e të NJQV-ve. | Komente të integruara tashmë në draft  SO1 dhe Prioriteti 1 e mbulojnë këtë aspekt |
| Eshte e nevojshme te sensibilizohet dhe te ndergjegjesohet komuniteti per permirsimin dhe mbrojtjen e mjedisit | Komente të integruara tashmë në draft  SO4 dhe Prioriteti 4 e mbulojnë këtë aspekt. |
| Priority 1 dhe 5 kanë nevojë për riformulim | Komente të integruara pas konsultimeve  Prioritetet të riformuluara për të mbuluar kapacitetet administrative / menaxhimit (Prioriteti 1) dhe kapacitete më të gjera për përfshirjen e të gjitheve në ekonomi dhe shoqëri (Prioritet 5). |
| Objektivat Strategjikë kanë nevojë të shprehen plotësisht me anë të prioriteteve | Komente të integruara tashmë në draft  Prioritetet pasqyrojnë fusha ndërhyrjeje që kontribuojnë në arritjen e objektivave specifike. |
| Trashëgimia dhe identiteti kulturor duhet të pasqyrohen në strategji. Janë propozuar objektiva strategjikë për sa i përket identitetit historik. Duhet të përfshihen Turizmi kulturor dhe zhvillimi i trashëgimisë. Duhet ti jepet më shumë vëmendje kulturës dhe promovimi të saj. | Komente të integruara pjesërisht pas konsultimeve.  Hartimi i më shumë objektivave do ta dobësonte efektin e strategjisë. Kultura dhe trashëgimia janë perfshire tashmë, ndër të tjera në prioritetin 4: “Administrimi i mjedisit dhe trashëgimisë kulturore në mënyrë të qëndrueshmepërzhvillimin e turizmit “ |
| Duke iu referuar OS5, ajo mund të fokusohet më në veçanti në aspektin social. Përveç punësimit, duhet të përfshihen edhe aspektet e dhunës në familje, abuzimi, alkoolizmi etj. | Komente të integruara pas konsultimeve  SO5 është riformuluar për të përfshirë edhe aspektet e përfshirjes sociale. |
| Është propozuar një shkrirje e OS4 & OS6. | Komente të integruara pas konsultimeve  OS4 dhe OS6 janë shkrirë ne një objektiv të vetëm ate të katërt. |
| Vizioni, ne dokumentin në shqip, nuk duhet të përfshijë fjalën “duke luftuar”. | Komente të integruara pas konsultimeve  Vizioni u riformulua për të shmangur paqartësitë. |
| Është propozuar një prioritet për burimet ujore (hidroenergjinë). | Komente të pa integruara  Është e pamundur që të hartohen prioritete në këtë nivel të detajuar. Prioritetet që lidhen me zhvillimin ekonomik e përfshijnë përdorimin e hidroenergjisë në rajon. |
| Prioriteti 5 duhet te riformulohet si më poshtë: Promovimi I zhvillimit të kapaciteteve njerëzore. | Komente të integruara pjesërisht pas konsultimeve.  Prioriteti 5 i riformuluar është: ZHvillimi kapaciteteve njerëzore. |
| Turizmi malor dhe familjar duhet të përfshihen në strategji. | Komente të integruara tashmë në draft  Turizmi është përfshirë në prioritetin 2:”Zgjerimi i potencialit të rritjes së qarkut Dibër”. Llojet e turizmit mund të vendosen më vonë në terma operacionalë. |
| Ne mendojmë që fusha të tjera të zhvillimit/asistencës mund të jenë:   1. Tregjet rajonale të produkteve bujqësore e blegtorale 2. Strategjia Rajonale e Zhvillimit Bujqësor 3. Strategjia Rajonale për kultivimin e bimëve medicinale 4. Zhvillimi i Agro-turizmit 5. "Bio" Produktet - certifikata rajonale të origjinës 6. Zhvillimi i arsimit të bujqësisë profesionale 7. Mbështetje për zhvillimin e infrastrukturës për ujitje 8. Qendra rajonale për zhvillim të kapaciteteve lokale (komunat dhe bashkitë) | Komente të integruara pjesërisht pas konsultimeve.  Disa nga idetë e propozuara janë të përfshira tashmë në prioritetet strategjike. Disa të tjerë mund të bëhen projekte në mbështetje të Strategjisë |
| Riformatimi i Pushtetit Lokal është i nevojshëm dhe ulja e numrit të NJQV-ve sipa popullsisë. | Komente të paintegruara  Reformat administrative nuk janë pjesë e strategjisë. Këto tema duhet të shqyrtohenen të ndara, mbi bazën e një marrëveshjeje të përbashkët me NJQV-te |
| Është propozuar që të ketë përfshirje më të mirë menaxhimi të financave publike, duke përfshirë ndihmën ekonomike. | Komente të integruara pjesërisht në draft.  Në prioritetin 1 janë përfshirë kapacitete më të mir administrative dhe zhvillimi: Forcimi i kapaciteteve për zhvillimin e rajonit. |
| Vlerësimi mjedisor është shumë i mirë, por ka nevojë për zhvillimin e projekteve në Menaxhimin e Integruar të Mbetjeve gjithashtu për komunat e tjera të Dibrës dhe Matit. | Komente të integruara tashmë në draft  Lista e projekteve prioritare është e hapur, dhe projektet të tjera mbi manaxhimin e mbetjeve mund të shtohen me kalimin e kohës. |
| Në analizën SWOT: emigrimi si faktor pozitiv gjithashtu pozita gjeografike e vështirë nuk është e vërtetë, por keqmenaxhimi territorial; universiteti rajonal nuk është vetëm oportunitet por edhe një pikë e fortë. | Komente të integruara pjesërisht pas konsultimeve.  Universiteti rajonal konsiderohet si një forcë. Komentet e tjera nuk janë të mbështetura në evidenca. |
| Duhet të sigurohet përfshirja e të gjitha bashkive dhe komunave (jo vetëm e komunave përreth Dibrës). | Komente të integruara tashmë në draft  Strategjia i shërben të gjitha njësive vendore |
| Fokusi duhet të vihet në: blegtori, energji të gjelbër, efikasitetin e energjisë | Komente të integruara pas konsultimeve.  Objektivat strategjikë dhe prioritete mbulojnë këto aspekte zhvillimi në OS 4 dhe prioritetin 4. |

1. Sipas regjistrit civil të qarkut. Shënim: ka shumë mospërputhje midis regjistrit civil dhe të dhënave të INSTAT. [↑](#footnote-ref-1)
2. Rezerva: analiza e mësipërme mbështetet tek të dhënat në dispozicion, qarku mendon se në realitet situata nuk është kështu. [↑](#footnote-ref-2)
3. Ndërtimi i hidrocentralit të Skavicës është ende në diskutim në nivel qeveritar. Deri tani tenderi për ofertat koncesionare u hap 3 herë. Aktualisht, dy janë variantet më të diskutuara: a) ndërtimi i një dige të vetme, e cila do të shkaktojë përmbytjen e më shumë se 18 fshatra dhe të tokës më produktive bujqësore në rajon; b) ndërtimi i digave respektivisht ne Skavicë, Arras dhe Luzni. Zgjidhja më e pranueshme do të jetë e dyta. Përmbytja e tokës do të jetë minimale dhe do të zhvendosen banorët e vetëm 3 fshatrave. [↑](#footnote-ref-3)
4. Pabarazitë rajonale në Shqipëri (2010), tabela 11 – Vlerësimi i PBB-së për frymë (2007) f. 47 [↑](#footnote-ref-4)
5. Rezervë – analiza është e pjesshme, sepse numri i familjeve me ndihmë të plotë dhe të pjesshme sociale nuk është e disponueshme për të gjitha NJQV-të. [↑](#footnote-ref-5)
6. Niveli i rëndësisë për zhvillimin rajonal është treguar nga numri i pluseve apo minuseve në kllapa (një - i konsiderueshëm, dy – I lartë, tre - shumë i lartë) [↑](#footnote-ref-6)
7. Për shembull, a mundet që Strategjia Kombëtare për Menaxhimin e Mbetjeve të zbatohetnë tërësi nga Ministria e Punëve Publike dhe Transportit, ose Ministria e Mjedisit? A nuk ka një domosdoshmëri praktike për të mobilizuar përpjekjet e një koalicioni rajonal (Qarku dhe bashkitë për shembull) për të siguruar zbatimin dhe

   operimin e objekteve të menaxhimit të mbetjeve? Me pak fjalë edhe për të

   ashtuquajturat veprime shumënacionale / qendrore ka praktikisht një dimension të nevojshëm rajonal. [↑](#footnote-ref-7)
8. Kapacitetet e zhvillimit rajonal në terren. Vlerwsim institucional, PNUD, 2011. [↑](#footnote-ref-8)
9. <http://albeiti.org> [↑](#footnote-ref-9)